
PUBLICATION BOARD THUCHANG 


Kristiante pawh hian ngaihzawng neih te, kawp- 
pui tur zawn te leh inneih te hi kan kawmserh bik 
lo va. A chhan chu mihringte awm dan tura Pathian 
mat a nih vang a ni. Kristiante hi chu hetiang thil 
te hi thiam deuh Awm tak pawi kan nih vei nen, 
mahse, kan chhuanawm fahran si lo va. 


Hetih avang hian betiang lam kawnga Kristian 
rilru taka inkaihhruaina tur Mizo tawng ngeia leh- 
khabu tha neih tula hriatna hi Synod Publication 
Board hian kum rei tak atang khan a nei tawh a, a 
ziaktu tur pawh tun hma deuh khan a ti thei awm 
mi a lo sawm tawh nghe nghe a ni. 


Kan lehkhabu buatsaih mek lai kan puitlin theih 
hmain Zac Poonen-a lehkhabu hi lehlin sain kan 
dawng ta hlauh mai a. A thu kente leh a lehlinna te 
ngun taka en chhuah a nih hnuin chhuah tura pawm 
leh a tul anga buatsaih alo nita a ni. He lehkhabu 
hi India rama kan Kristianpui ‘Va? kan tihte din- 
hmun hre renga ziak a ni a; chuti chungin, Mizo 
Kristiante tan pawh tangkai thei tak tur a nih ngei 
beiseiin, hetiang lam lehkhabu hmahruai atan kan 
rawn tichhuak ta a ni a. Miten an duh hle ni ngei 
tur a ni, kum 197l-a chhuah tan kha, vawi riat ngawt 
an chhu nawn tawh a ni. 


Taima taka lo lettu Pu Lalthlahlova chungah leh 
Mizo tawnga chhuah min phalsaktu Gospel Literature 
Service te chungah lawmthu kan sawi ani. Chhut 
khatna hralh zawh a nih tak avangin chhut hnihna 
atan chhuah a lo ni leh ta a ni. 


Editor 
Synod Publication Board 


BUNG 1 
PUAKKEH THEI FIMKHUR TAKA VAWN TUR 


Zir chawp miah loh pawha hriatna chak tak hmei- 
chhiat mipatna (Sex) hi thil puak thei ang a va m 
chiang kher em! He Pathian thil thlawn pek chung- 
ah hian eng ang malsawmna ropui nge inphum ru tih 
leh a dik lo zawnga hmanin eng anga chhiatna nasa 
nge thleng thei ang tih hi chhut tham a awm. 


Mi tu pawh, hmeichhia kan ni emaw, mipa kan ni 
emaw, hmeichhiat mipatna lama hriatna (Sex instinct) 
leh chakna hi a awm vek a. He hriatna hi mi zawng 
zawngah a inthuhmun vek lo va, amaherawhchu, mi 
pangngai chinah chuan a ni lo berah pawh puitlin hnu 
kum 30 chhung veľ hi chuan a la chak tha hle hlawm 
a. Bomb ang mai hian tisa chikna pawh hi a tha 
zawng leh chhe zawngin a hman theih a. Pathian 
chawimawi nan leh Setana rawngbawl nan a hman 
theih ve ve a ni. Bomb hi a chhe zawnga thawk tur 
hrim hrima a tir atanga siam a ni lo va, chutiang chiah 
chu mipat hmeichhiatna pawh hi a ni. Pathian thil 
thlawn pek anga pawma Pathian thununna hnuaia fing 
taka hman a nih ngat chuan, mihring duh ang tihpui- 
tlinna sang ber ani thei a. A dik lo zawnga hman 
erawh chuan mihring hi dinhmun hnuaihnung bera 
hruai luttu a ni thei bawk. Sawi tawh ang khan, 
Cchhiahhlawh mak tak, mahse, hotu tihbaiawm tak a 
ni tlat mai a ni. 


Hmeichhia leh mipa inpawlna hi, chaw kan ma- 
mawh a, chawlh hahdam kan mamawh ang bawk hian 
kan mamawh a ni. Mahse, he thil siamtu Pathian 
ngei hian intihttawm tawnna tura thianghlim taka 
hman turin fel takin a duang a ni. 

A DIK LO ZAWNGA THLIRNA 


Mipat hmeichhiatna (Sex) hi Pathianin a siam dan 
phungah thianghlim leh serh tlat a ni a. He mi ti- 
chiangtu chu, mihring hi suala a tluk hmaa siam a 
nihzia leh, chumi hma khawvel, Pathian meuh pawh- 
inaena “Tha ati hle,” tih atangin a hriat theih a. 
Nimahsela, mihring hi suala a tluk atang kha chuan 
mipat hmeichhiatna lama thlir dan pawh a khawlo 
zo va, amah ngei pawh hurna bawihah a lo tang ta 
a. Adama leh Evi an lo sual phat atang khan, mi- 
pat hmeichhiatna hriatna lamah an lo harh a, saruaka 
an awm chu an lo inzahpui a, an taksa khuhna tur 
an zawng ta thuai a, kha tlikchhiatna rah duhawm 
lo tak seng chho mek khawvelah hian kan cheng a 
ni. Chutiang chu a nih avang chuan mipat hmei- 
chhiatna, mihringtea Pathian malsawmna ni thin chu 
phurrit a lo chang zo ta. 


He tawngkam mipat hmeichhiatna (Sex) hi mite 
thinlungah thianghlim lo anga ngaihna a lo awm reng 
tawh mai a, a chhan chu mihringte hian Pathian rua- 
hman dan lo ang taka kan hman thin vang hi a ni. 
Tunlai lemchan leh inzawrhna khawvelah leh leh- 
khabu tam tak, tlawm tê tea lehkhabu dawra an hralh 
thin zawng zawngte hian Pathianin thianghlim, mawi 
leh, fel taka vawn a tum thin tihkhawlohna leh a 
sual zawng hlira hruaina lam an kawk a ni. 


Mipat hmeichhiatna kan ngaihtuahna hi a kawi 
zawng hlir a ni tih tichiangtu tam tak a awm a. “Kris- 
tian Nungchang” (Christian Behaviour) tih C.S. Lews- 
a ziakah chuan, Lamna hmunah nula nalh tak mai, 
serh lang lo deuh chauhva che vel thlir tur chuan mi- 
pui tam tak i khawm thuai thei ang a. Tunah entir 
nan, kel sa leh beram sa awmna thleng, khuh tit tet 
lemchanna hmuna dah a, êng tihthim hma chiaha mi- 
pui en theih tur ringawt kengin ram pakhata mipui- 

te chu lemchanna inah aruai khawm thei ta la, chu 
rama mite chu chaw dik lo chakin an riltam tih i hre 
thei mai dawn lo'm ni? Chutiang chiah chuan ram 
danga mite hian kan ram mite hi mipat hmeichhiat- 
na lama tuihalin min hmu mai lo'ng maw? 


He khawvel suala pil mekah hian ringtu chu Pa- 
thian tana eng tura koh a ni a. Mihring hlimna leh 
a nihna mak tak hniam tak maia zuk dah thei a ni 
bawk si, mipat hmeichhiatna thlir dan hi a dodal tur 
ania. Pathian thlarau thianghlim chu a rilru tithar 
turin a phal tur a ni a; tichuan, Sex chu Pathian thlir 
dan anga thlirin, a sual leh zahthlak ang zawnga thlir 
lovin, thil serh leh a nih dan phung tur ang renga 
mawi ti takin a thlir thei dawn a ni. 


Sakhaw tam tak leh thil bul chhuinate hian Sex 
hi a dik lo zawngin an thlir ro bawk a, mihring tak- 
sa hi thil sual eng emaw: remchang hmasa bera tih- 
boral tur angin an ngaih vang emaw, a nih loh leh 
firfiak taka kalin mihring taksa chu Pathian biak tak- 
in an bia a; an chakna tihpuitlin chu thil tih miah 
loh turah an ngai tlur mai a ni. 


Kristian thlirnaah chuan taksa hi Pathian thil 
siam ropui leh pawimawh tak, thinlung leh thlarau 
neia siam a ni a. Tichuan, taksa hian Pathian rua- 
hman dan phung rengah pawh tih tur leh awm chhan 
pawimawh tak a nei tlat a ni. Bible-ah chuan, Kris- 
tian chuan a taksa ngeiin Pathian a chawimawi tur 
ani tih min zirtir a, Pathian Biak In Thianghlim a 
ai tih min hrilh a (IKor. 6: 13-20) Pathian hnena 
inpumpeka kan taksaa Amah chawimawi tura zirtir 
kan ni bawk (Rom 12: 1). 


Sual lo awmna chhan chu taksa awm vang hi a 
ni tia ngaitute chu Martin Luthera chuan, “Lal Isua 

ngei pawh kha lei taksa pua a len lai niah pawh khan 
sual kai lo a ni a, chutih lai chuan taksa pawh nei lo 
Setana chu suala khat a ni,” tiin a hrilh nawn hlawm 
a. Sual bul chu mihring taksaa hmuh tur ni lo- 
vin thinlung chhungrilah zawk a ni a. Sual tlan 
chhuahna chu taksa leh a duhnate nuai boralna avang 
ni lovin, thinlung thlak thlengna atanga lo awin thei 
chauh a ni a.  Thenkhatten Sex tibo tura Pathian 
hnena an dil thin angin kan dil ve a tul hran lo va. Chu- 
tiang chuan dil ta ila, kan dil ang chuan lo thleng ta 
bawk sela ; mipa kan nihna leh Pathian “IN? kan nih- 
na a tichhe dawn tihna a ni a. Pathian chuan mi- 
hring tling pangngai leh hnehtu ni zawk turin min 
duh a. Tapchhak mei chhemna hmuna mei chu tih- 
hlum a tul hran lo va. In chu awlsam taka a kan 
mai loh nan kan veng tha mai zawk thin a ni. 


Mipat hmeichhiatna huam chhung ngeiah pawh 
hian, thil eng emaw ti tura thlem kan nih pawh Pa- 
thianin a phal a, chutiang deuh bawk chuan Adama 
pawh Eden huanah khan thlem a phala. Adama chu 
a sual lo va, Pathianin thianghlim turin a duh bawk 
a. Sual lo nih ngawt ai chuan, thianghlim nih hi a 
ropui zawk a. Adama chuan ama duhthlannaa 
thianghlimna kawng zawha thlemna a hneh chauhvin 
“Thlanghlim” a ni thei a, keini pawh chutiang chiah 
chu kan ni. 


Rawlthar tute pawh mai hi ngaihtuahna thiang- 
hlim lo hian a thlem vek a, a thlem hun erawh a in- 
ang lo a ni mai. Mipat hmeichhiatna lama thlemna 
hi hmeichhiaah ai chuan mipaah hian a nasa zawkin 
a tawrhhlelhawm zawk a, harsatna nasa tak an nei 


Marka 7: 2l-ah chuan Lal Isua'n, ngaihtuahna 
sual chu thialung chhungril atanga lo chhuak a ni tih 

a sawi a. Piangthar lote rilru sual lam chu thuhmun 
vek a ni a, Lal Isua'n an chungchang a sawina pawh 
hi a pumpuiin a dik fai vek a ni. Ngaihtuahna sual- 
in uire hmangte rilrua a thawk thin ang bawk hian, 
rilru thate hnenah pawh hri chhia angin hna a thawk 
ve tho thin a, hun remchang awm loh vang leh van- 
tlang mipuite hlauh vang te pawhin taksa hman sual- 
na lakah an fihlim thin a ni. 


Thlernna leh sual hi kan thliar fel thiam a pawi- 
mawh a. Lal Isua ngei pawh thlem a ni a; nimah- 
sela, vawi khat tê mah thlemna lakah tlawmin thil 
sual a ti ngai lo. Kawng engkimah keini pawh thlem 
kan ni (Heb. 4: 15). Leia kan damchhung hian kan 
thih hma chuan thlemin kan awm fo vang. Nimah- 
sela, kan sual kher tur a ni lo.“ Sual tih duhna rilru 
hi kan thinlung chhungrila hmun khuartir kan remtih 
chauhvin a ni kan sual thin ni (Jak. 1: 15), tisa chik- 
na sual kan pawm apiangin kan rilruah a rawn €ng 
lut zawr zawr thin a. Chu thil ngaihtuahna chu kan 
lo hnawl chuan kan awm sual ngai lo. Hmanlai Pu- 
ritan-hoten an sawi dan takin, kan lu chung, zawna 
Sava thlawk tur chu veng thei lo mah ila, kan sama 
bu an chhep tur chu kan veng thei a ni. Ngaihtuah- 
na sual keimahniah a lo luha rilrua rei lote chhung 
mai pawh kan lo chawm chuan, keimahniah bu an 
chheh kan phal tihna a ni a, kan lo sual nge nge thin 
a ni. 

Vawi khat chauh pawh ngaihtuahna sual chu 
chawm nun a nih tawh chuan a chawmtu mihring 
chu salah a siam nasa tual tual mai dawn a ni. Khua 
a lo rei chuan chu mi lak atanga tal chhuah chu a lo 
harsa tawh em em thin ani. Tlan chhuahna kan 
zawn hma noh leh tlan chhuah kan awlsam dawn tih- 
na ani. Ngaihtuahna sual hnehna chu sual dang 

zawng zawngte ang bawkin rinawm taka thil tih dik 
lohte puan chhuah leh chumi lak atanga chhuah duh- 
na tak takte, Kristaa kan thihna dik tak kan pawm 
leh kan taksa leh rilru tlawmna Lalpa hnena au 
chhuahpui hi a ni (Rom 6: 1—14). 


Galatia 5: 16-19 anga hnehtu nuna nung reng 
reng tur chuan thlarauva kalin amah nen kan nung 
dun tur a ni. Kan mit leh bengte kan thunun theih 
loh chuan kan ngaihtuahna pawh kan thunun thei lo 
nghal tihna a ni (Mat. 5: 28-30). Ngaihtuahna sual 
lak atanga tlanchhuahna atan taksa thunun hi a pawi- 
mawh em em mai. Mithianghlim ber berte pawhin 
mipat hmeichhiatna lama thlemna do tur hian rilru 
lamah chhum lo chat lovin an bei reng a ni tih an 
sawi thin. Hnehtu an nih theih nan nasa takin an 
taksa an thunun thin. 


Joba, nupui leh fa sawm lai mai nei tawh pawh 
khan, ngaihtuahna sual lak atanga chhanchhuah a 
nih theih nan a mitte ven that a tul em em tih a 
hria. “Ka mitte hi nula ngaihmelh nana hmang lo 
turin Pathian hnena dilin ka tiam thin,” a ti a (Joba 
31: 1—12). vV Mipa tan chuan thlemna khirhkhan ber 
mai lo kal tanna chu mit atang hian a ni. Kan fim- 
khur tawk lohva, ngaihtuahna dik lo leh suangtuah- 
na tha lo kan rilrua kan luhtir tawh chuan, chuta 
tanga nuai bo leh chu, thil theih loh tluk hial a lo ni 
tawh thin. i 


Taksa thunun han tih hian, ni tina Pathian hnena 
kan inhlanna, zing kan thawh hlim leh zan kan mut 
dawn tawngtai hi a huam tel a. Zing thawh hlima 
khuma mu reng chunga thatchhe taka kan tawngtai 
nghal mai thin a nih chuan, a nawlpuia ngaihtuahna 
sdal lo luh theihna turin kawngka zaupui kan hawng 
tihwa a ni. Ni tinin kan rilru hi Pathian thuin kan 

hnawhkhat thin tur a ni a ngaihtuahna sual dodal 
nan chuan kan rilrute Pathian thua chiah hneh hi 
thil pawimawh tak a ni. Sam 119: 1l-ab chuan Da- 
vida chuan, “I chunga thil ka tih sual loh nan I thu 
chu ka thinlungah ka khawi khawm a,” a ti a. 


Bible chuan Philippi 4: 8-ah hetiang hian min 
hrilh bawk a. “Pathian remtihna hi ngaih pawimawh 
a nih chuan, in rilrute chu thil thianghlim, dik, sual 
kai lo, mawi leh thaah chuan nghat tlat rawh u,” tiin. 
India rama Missionary ropui tak mai Henry Martin-a 
chuan a Journal ziakah chuan ngaihtuahna sual nen 
an indo pawhin Bible-a thupek awmte hian nasa taka 
a tanpui thu a sawi a. Eng emaw changa ngaih- 
tuahna sual leh nula a thinlunga a lo lan changte hian, 
chu nula chu rilru leh thinlung taka Thlarau Thiang- 
hlim In a nihna anga Pathian chawimawitu a nih 
theih nan a dilsak thuai thin a. Hetianga a tawng- 
taisak hnu hi chuan ngaihtuahna thianghlim lo chu a 
chawlh reitir ngam ngai lo a ni. Hei hi rilru vawn 
thianghlim nan chuan a tha thlawt a ni. 


Thenkhatte chuan, “Kan chenna vela mite rilru 
puthmang hi a hniam em mai a, ngaihtuahna thiang- 
hlim lo lak atang hian fihlim a har a ni,” an ti thin. 
Mahsela, hei hi tunlai kum zabi sawmhnihna hunah 
hi chuan thil mak tehchiam a ni lo ve. Kum zabi 
khatna hun lai vela Korinth khua pawh kha, tisa 
châkna leh hurna hmunpui a ni a; nimahsela, Pa- 
thian Thlarau Thianghlim chuan Kristiante chu an 
ngaihtuahna tinrengah Lal Isua duh anga awm turin 
a fuih a (II Kor. 10: 5). Vawiin-a mite pawh hi 
chutiang bawka hrilh chu kan ni a. Nun kawng chu 
a zimin a harsa hle pawh a ni thei; mahse, Thlarau 
Thianghlim chuan chutianga nung tur chuan min ti- 
nghet thei a ni. 

Kan inthunun tur a ni tih hian kan khingpui 
hmeichhia emaw, mipate emaw chu kan ngei mai tur 
a ni tihna lam a ni lo. Kan mipat hmeichhiatpui ni 
loten min hip viau nia kan hria ringawt hi sual a ni 
hran lo. Thil pangngai mai a ni. Pathian siam hmel- 
tha takte kan lo ngaihsan hi thil sual a ni lem lo. 
Nimahsela, fimkhur loh chuan a mawina hriat chhoh 
zelna atangin tlukna hial thlen thgi a ni. Chutiang 
chuan mipa leh hmeichhe inhipna hi amah mai chuan 
thianghlim mah se, eng emaw chang chuan ngaihtuah- 
na thianghlim lovah a chang mai thei bawk. 


Keith Millera lehkhabu ziak, “Second Touch' tih 
bua a sawi dan chuan, “Kristian inpe thuk tak takte 
pawh hi an mipat hmeichhiatpui lote hmeltha zuk tih- 
na lak atang hi chuan an inthiar fihlim thei bik lo. 
Tha tihna rilru hi sual a ni lo va, thlarau nun lam 
thlenga min khawih buai thei tur pawh a ni bawk hek 
lo. A nihna tak takah chuan, mi dang taksa mawina 
i hre lo a niha, ka kum ang zat ni ve i nih bawk si 
chuan, taksa lam dik lohna i nei a ni mai thei a ni. 
Ka ngaih dan tak chuan hriatna (recognition) hi sual 
ani lo. Eng emaw kawng zawngah chuan thil eng 
cmaw bika sual theihna hriatnate pawh hi Kristian 
nun (character) chawm lenna atana thil pawimawh 
hmasa an ni tlat. Entir nan, mitdel chuan a hma 
dawhkana rangkachak awm ru lo mah se, mi rin- 
awma chhiar a harsa a, chutih lai chuan mitvar, thil 
chinchang hria, rangkachak hlutna pawh hre chiang 
leh a mawina hria ngei mai, mahse, ru hauh si lo chu 
mi rinawma ngaih a nuam zan ani. Chutiang hriat- 
na nena thil tih thin chu a ni harsatna 10 chhuahna 
bul chu ni. 


Kan hlimna chu Thlarau Thianghlim aw, kei- 
mahni chhunga awm chu ngaithla a, inenfiahtir a, kan 

mit leh ngaihtuahnate khaw dang hawi tura min hrilh 
laia zawm chu a ni. 


“Lalpa, thlemna ka do zawh loh tur chu mi hma- 
chhawntir suh ang che.” tia kan dil fo hi a ngai thin 
ani. Chutiang taka an dil thin avang chuan mi tam 
takten Pathian hnen ata chhanchhuahna an chang 
thin a ni. 

SERH SAWISAK DAN (MASTURBATION) 

“Tin, intihsiaknaahte chuan a bei talh talh apiang 
chu engkimah an insum thin a ni. Anni zawngin lal- 
lukhum chhe thei hmu turin an bei a, keini erawh 
chuan lallukhum chhe thei lo hmu turin. Chutichuan 
tiam chin lam panin ka tlan ngat ngat a ni, boruak 
mai hnek lovin, mahni ka inhnek zawk thin a, chu- 
vang chuan ka taksa ka tichhel a, ka thuhnuaiah ka 
dah tawh a ni,” (I Kor. 9: 25—27). 


Rilru lama inthlahdah hian tisa chakna lama in- 
sum theih lohna a thlen duh hle a. Hei hi Kristiante 
tan chuan thil tih loh tawn tur ani. Tirhkoh Paula 
chuan, “Mi tinin in taksa thunun zirin, thianghlim leh 
zah taka enkawlin Pathian hriatna reng nei lo, ram- 
huai biate tih dan angin mahni lawmna mai atan 
hmang suh u,” (IThes. 4: 4,5) a ti leh a ni. 


C.G. Scorer-a lehkhabu, “The Bible and Sex Ethics 
Today’ tiha a sawi dan chuan, “Paula tawngkam 
atang hian thurawn dang pawh a hmuh theih mai 
thei e, Bible-ah chuan a lan dan mai chuan mipat 
hmeichhiatna lama inthlahdah emaw. serh sawisak 
chungchang emaw, sawina tehchiam hi a lang lo va. 
Thuthlung Thar hi chuan mihringte nun dan phung hi 
chipchiar taka chhui a tum hran lo a ni. Tunlaia 
rilru lam zima (Psychology) hi chuan tum pawh a tum 

mahna, Krista leh a zirtirte chuan an tum lem lo. Mah- 
ni lawm zawng kan zawn thinna hian Pathianin kan 
sa chunga thu a neihna hi a dodal a ni. Mipat hmei- 
chhiatna lam a taka hriatna leh, chu lam duhna tih- 
tawp leh, chu lama hlimna zawn tawh loh pawh a 
tel nghal ani. Chuti lo chuan a hmei a pa hian mah- 
ni duhna hotu ni lovin, an duhna bawihah an lo awm 
thin a ni. A tlangpui thuin mipat hmeichhiatna lam 
ngaihtuahna hian thlarau lam thil hriatna a chawk 
buaiin a dodal a, rilru let but hian kan taksa a thu- 
nun a nih chuan, Thlarau Thianghlim chu a tel ve 
thei lo. Rilru zir mite sawi dan takin, chutiang sual 
chuan rilru puitling lo (zahzum lutuk avanga mahni 
thil tih hriat rengna leh mahni inngaih pawimawh lu- 
tukna) hneh ngai tak mai chu a kaihruai tlat a. Tu 
mah an inrawlh ve vak loh avangin inngaih hi thil 
sual tehchiama ngaih lohna pawh a awm mai thei e. 
Nimahsela, mihring nuna thil tha tih zui zelna kawng- 
ah mahniah timna a thlen chawk thin. A tihming- 
chhia a, Kristian a nihna anga hriatpuitu a nihna pawh 
eng mah lovah a chantir thei a, hei hi mahni dinhmuna 
chian tawk lohna an neih vang a lo ni thin. Tisa 
chakna hi a lo chhuah phat atanga chhia leh tha hriat- 
na leh tumna tak tak nena pumpelh tuma dodal chuan 
hneh theih a ni. 


Mahni serh sawisak emaw, mahni tisa chakna 
hrikthlak hian natna hrik chu a awmtir lem lo mai 
thei e; mahse, nun a tihniam a, tidik lo nia inhriatna 
a lo awm a; tin, rilru tumruhna a tichhia a, Pathian 
nena inpawlna leh a thlarau nuna thathona zawng 
zawng a tihchhiatsak ta thin a ni. Hetianga mahnia 
serh sawisak hi mi'n a chin dawklak tawh chuan, nu- 
pui pasal neih hunah pawh mipat hmeichhiatna kawnga 
harsatna a awm theih phah thin. Serh sawisak hi thil 
sual zawng a ni, a chhan chu Pathian thil thlawn pek 

a sual zawnga hmanna a nik tlat avangin. Sima theih- 
nghilh hmiah tur a ni. 


Naupang deuhte chuan an khawvel thiante hnen 
atangin mipat hmeichhiatna a dik lo zawnga hman an 
zir fo thin a, tha lo taka chin dawklakah an lo nei 
thin a. Vawi khat chauh pawh hetianga mi a lo in- 
hman tawh chuan tinawn fo turin a tur lui tawh thin 
ani. Nimahsela, Lal Isua chuan a chhuah zalen 
hlauh thei. 


Naupang zawk tam takte chu an thiante'n taksa 
hi rei tak sawizawi lohva a awm chuan a hman tlak 
loh thin angin, serh pawh hi sawizawi deuh loh chuan 
a hman tlak loh thuai thin tia sawi thaihin mahni tisa 
châkna hrithla turin an zirtir thin a. Hei hi ngaih dan 
dik lo hulhual a ni. Damdawi lam hre chiangtute chuan 
Serh lam sawisak loh vangin nih dan tur a nih loh 
phah chuang lo tih an hre chiang em em mai. Chak- 
na thunun tlat hian rilru lamah thil pawi eng mah a 
thlen ngai lo. A lehlamah thung chuan, chutianga 
mi a inthunun that viau chuan a rilrua tumruhna kha 
a lo chak deuh deuh va yA rilru pawh a lo harhvang 
tial tial zawk thei a ni. Y Mihring hian a mipat hmei- 
chhiatna hmang miah lo pawhin rilru leh taksa hrisel 
takin a damchhung zawngin a awm thei tih hriat a 


tha. 


Mipa tleirawl thenkhatte chu mumang lama an 
chi a lo chhuah hian an ngaih a tha lo dawn dawn thin 
a. Hei hi chu taksain a neih tur aia tam a neih lo 
chhuak a ni mai a, ngaih that lohna tur thil eng mah 
a awm lo. 

Tleirawl tinte hian mipat hmeichhiatna lama chak- 


na sang tak an neih chu kawppui an neih hma chuan 
thunun an zir hram hran tura ni Kawppui neih hnu- 

ah pawh mahni invawn a ngaih hun leh hmun a la tam 
em em a, a chhan ch kawppui neih hnu hian mipat 
hmeichhiatna lama am tulna piah lamah an chen 
bik loh vang a ni. VKawppui neih hmaa hetiang lama 
mahni inthunun lo mi chu, kawppui an neih hnuah 
pawh insum zir a harsa a, an tan thil tih theih loh 
tluk hial a ni tawh thin. 


Mi, chutiang thil sual tihna bawiha lo ting lak- 
lawh tawh te chuan, chumi lak atanga tlan chhuahna 
zawn chu theih loh hiala ngaiin an bangbo hle mai 
thei e. A chhanchhuahna kawng chu Lal Isua nena 
kan inzawmna hriat leh a thihna leh thawhlehnaa chian 
leh sual min chelhtu chu tihboral a ni tawh tih hriat 
chian hi a ni. Ama Thlarau Thianghlima kan nun 
tihkhah kan remtih chuan tunah mai pawh hian hneh- 
na chu a takin kan nunah hian a awm thei a ni 
(Rom 8: 2). 


Kan ni tin nunah hian hnathawh tur kan siam 
khat thin tur ani a. Kan rilru leh, a bik takin kan 
taksate hi nilengin thil eng emaw thawka ngaihtuah 
turin kan ruahman thin tur a ni bawk. VHun awl 
neih tam luattuka taksa sawi zawi si loh vang hian 
chakna tipuitling tura tluk luh a awl bik a ni. Hna- 
thawka buai reng thinte chuan hemi lama harsatna hi 
an nei tlem hle mai thei. Pathian pawhin mihringte 
hi hna rim taka thawk turin a ruahman sa reng reng 
a. Adama chuan chala thlantui luang zawih zawih 
khawpa thawkin chaw a hmu thei chauh vang tih Ge- 
nesis 3: 19-ah kan hmu a. Tunah chuan Science 
thiamna avangin hun awl kan lo ngah tial tial a, chu 
chu Setana hian hman dan a hriain a thiam em em 
mai si a. Hun kan ren lo lutuk tur a ni kan tihna a 
ni lo vang chu. Nimahsela, hun awi kan neihte hi 
awmze nei leh hlawk thei ang bera hman erawhchu 
kan tum tur a ni. 

Mihring taksa chakna hi kawng liin a hman theih 
a, chungte chu — kut hnathawhin, rilru lam thawhin, 
thinlunga a lo lan dan ang anga chet leh mipat hmei- 
chhiatna lama inhmante hi an ni. A hmasa pathum- 
ah te khian kan taksa phurna hi kan hman loh chuan 
a palina lam thawk tur hian nasa takin a inmung 
thin.  Hetiang mipat hmeichhiatnaa inhmanna hian 
thil dang zawng aiin kan taksa chakna, kan hriatna 
leh kan nunna ngei pawh a tihniam hle a ni. 


Mi thenkhat, hurna bawiha an luh law law tawh 
avanga tisa chiknain a nawr buai vak loh an awm. 
Tisa chakna nasa takin a tura hrehawm ti em em 
thinte hi mi pangngai ang an nih loh vang pawh a ni 
lo.  Anmahniah eng emaw thil ngaihtuah leh siam 
chhuah theihna chakna tha tak, eng emaw kawng 
zawnga tangkai taka hman hlauh theih thil a awm 
vang a ni thin. Pathianin tisa chakna do chamchi tur 
chuan min ti lem lo. Keimahni chhung atanga tisa 
chakna rilru leh a taka tih duhna awm reng thin leh 
kan taksa chakna ngei mai hi Amah chawimawi tur 
leh a ropuizia puang chhuak tur leh kan thiante tan- 
pui nana hmang turin min duh a ni. 


“ Chutiang chu a nih avang chuan Kristian kum 
lama la naupang deuhte chu ni tin insawizawi thin 
sela. Hun awlah pawh eng emaw mai mai sawi lovin, 
urhsun taka Bible chhiar nan leh tawngtai nan hmang 
thin sela. Tichuan, tlai lamah chuan thil tam tak a 
thawk zo tih a hmu mai ni lovin, amah pawh a chau 
hle tih a hria ang a, khuma a han mut pawhin rang 
takin a muhil thuai thei mai dawn a ni. Zah mut 
hmuna tisa chikna lam thil ngaihtuahna leh mahni 
inhrikthlak duhna chu thlemnain a chimbuai reng ai 
thuan tui taka muthilh theihna chu malsawmna a ni 
tih a inhria ang. Bible chuan rim taka hna thawk 

thinte chu tui takin an muhil thin tih min hrilh a ni 
(Thuhriltu 5: 12). 


Tisa chikna lama zauthauna chu, ei leh in leh 
mut dan atangin mawltein a thunun hlauh theih a. 
Mi tam takte chu hetianga an invawn that loh avang- 
in tisa chikna hman sualna lam hian a hneh thin. 
Tisa chikna leh ei leh in lam hi chu a inlaichin chiang 
khawp mai. Hmanlai Sodom khua kha hurna lam- 
ah chuan a hleihluakin an che a, a chhan chu ei tha 
an uar lutuk a; tin, hun awi an ngah lutuk bawk a 
(Ezek. 16: 49). Mahni ngei tisa chikna lama inthu- 
nun thei lo chuan an ei leh in lamah invawng tha 
sela, Pathian hmel chu chaw ngheia tawngtai chung 
in zawng sela, chumi lak aanza chhan chhuahna chu 
an hmu thuai mai ang. 


A chunga kan sawi tak zawng zawng atang khian 
eng hun lai pawhin Pathian chu kan hnenah awmin 
min hmu reng a ni tih hi hre fiah turin kan zir fo tur 
a ni. Ringtu thian dangte'n min thlir lai ngat chuan 
mahni inhrithla zawng chuan kan awm hauh lo vang 
le. Chungte mai ai chuan Pathian chu engtiang fa- 
kauva hlau zawk tur nge kan nih ang le? 


Theihpatawpa i hnial hnu pawha eng emaw changa 
thlemna chu i hnawl kiang thei lo a nih chuan, a tha 
ber chu ringtu dik tak thian tha tak kawm tur zawn 
vat chu a ni mai. Hei hian i hnehna turin a tinghet 
ang che. 

UIRENA (ADULTERY) 

Hmeichhia leh mipa inpawlna hmasa ber, mi pa- 
hnihte inkarah khan inzawmna mak tak mai a siam a, 
inneibna nemnghettu pawh a ni a. Bible chuan nawh- 
chizuar pawl chu amah nen chuan pumkhat an ni a 
tib kha i hriain i ngaihtuah chhuak ngai lo em ni? 

(I Kor. 6: 16).  Thuthlung Hluiah pawh mipa leh 
hmeichhia inpawlna hi 'hria' tia sawi a ni a. 


Hmeichhia leh mipa inpawlna hi taksa lam chauh 
khawih thei thil satliah mai mai a ni lo va. Awlsam 
taka theihnghilh mai theih pawh a ni hek lo. Mi pa- 
hnihte chu mak tak maiin pumkhatah a zawm ani a. 
Hei vang hian Pathian pawhin dik lo taka sex hman 
sualna dalna atan heng — Syphilis leh Gonorrhoea nat- 
na hrik hlauhawm tak takte hi a dah a. Pathianin 
mahni inzuarte chungah chuan ro a la rel dawn tih 
kan hmu a ni (Heb. 13: 4). 


Rawltharte chuan a tlangpui thuin anmahni mawh- 
phurhna ngai pawimawh lovin, an zalenna leh hlim- 
na an zawng chawk thin. Hei vang tak hian innei 
si lova mipat hmeichhiatna lama nuam tawlna zawng 
tura thlem thlukin an awm fo thin. YHurna vanga 
mahni nun ngei tihniamtute chuan Pathian anchhia 
leh rorelsakna mai lo chu beisei tur an nei thei lo. 


Mipa tleirawl thenkhatte chu an thiante'n mipa 
an nihna chu inpawlna atangin fiah tur a ni ti tein 
an cho phur a. Nula len vahpui emaw, mutpui tawh- 
te sawi tur e a ve mang loh phei chuan an nuih- 
zat vel a. VNimahsela, mipa nih lanna tak tak chu 
hmeichhia va pawl kha ni mai lovin, mahni inthunun 
theihna kha a ni zawk. 


Davida a inthlah dul avanga a chetsualna Bible-ah 
kan hmu a. Hun lo kal zelin a chetsual chu a rawn 
lailang a. II Samuela 44: 1,2-a kan hmuh danin in- 
dona hmuna awm Al hun laiin thatchhe takin inah a 
awm mai mai a. YA tih tur theihnghilhin thatchhiatna 
leh zawmthawtna hmun a kian a. Tichuan, Bethsebi a 
hmu a. A mitte thunun lova a en reng avangin sual- 
ah a tlu ta nge nge a ni. 

Bible-ah bawk Samsona chuan a châkna a thunun 
loh avangin a tlukchhiat phah der thu kan hmu a 
(Ro. 14 leh 16). Hmeichhe hmeltha deuh mai a han 
hmuh meuh chuan Pathian kohna pawh chu a theih- 
nghilh fai vek a, a rawngbawina pawh chu a chan 
phah ta ani. Chutiang chiah chuan mi tam takte 
pawh tlu vein an rawngbawlna an hloh thin. 


Kawng lehlamah chuan Josefa, nawm chenna lama 
inhmang duh hauh lo, Davida leh Samsona te anga 
Pathian kohna sang tak pawh dawng lem lo, tisa 
chakna hneha a chunga leng chanchin kan hmu thung 
a. Genesis bung 39 hi mipa tleirawl zawng zawngte 
chuan chhiar ngei tur chi a ni. Chang 7-naah hian a 
chunga thil lo thleng tur hriat lawkna pawh awm hauh 
lova Josefa chunga thlemna lo kal thut dan chu kan 
hmu a. “Inbuatsaih lawkna a hma lama kan lo neih 
loh chuan kan tlu ngei ngei ang. Josefa chu tisa lam 
ngaihtuah hian a lo inthlahdah thin ni sela chuan, awl- 
sam takin a tlu ngei ngei ang. Nimahsela, Josefa chuan 
Pathianin a hmu reng a ni tih chu a hriat chian em 
avangin thlemna lo kal lai pawhin mi dangte hmuh 
ve leh hmuh ve loh lam ni lovin, Pathianin a hmu 
reng ani tih chu a thinlungah a lian zawk a. Josefa 
kha thutak nunpui lo, mi mit hmuha mawi zawng 
mai ni sela chuan kha thlemnaah khan a tlawm ngei 
ang tih a rinhlelhawm loh a ni. 


Josefa suala a tluk lohne chhan chu mite hriat 
chhuah hlauh vang leh hrem hlauh vang mai ni lovin, 
Pathian tiha a chelh reng vang a ni tih a lang a.” Tun- 
laiah chuan mite hriat chhuah leh hrem hlauh vang 
chauhva insum hram hram tam tak kan awm niin a 
lang a, a pawi hle a. Josefa leh Pathian inlaichinna 
chu tunlai mipui tam berte'n Pathian an zawmna 
pawnlang takte ai hi chuan nasa takin a thuk a ni. 

Josefa chu Potifar-a nupuiin sual kawng zawh 
tura vawi tam a thlem pawhin a hnial tlat thu kan 
hmu a. A hmasa berah chuan ‘Aib’ tiin a chhang a. 
a vawi hnihnaah chuan “Aih' tih chu a lo awlsam 
lehzual a; vawi thumnaah phei chuan a lo awlsam 
lehzual a. Hlain a sawi angin : 


“Thlemnaah lut suh la, luh chu sual a ni, 

1 hnemn tnlemna dang i hneh thei zel ang.” 

Chang 10-naah chuan Josefa chuan Potifar-a nu- 
pui chu a tlanchhiatsan tih kan hmu a. Hei hi thlem- 
na lak atanga inthiar fihlimna kawng him ber, a rem- 
chan dan ang arga hman tur chi a ni. 


Josefa hian kan khingpui hmeichhiate nena kan 
inkungkaih dan tura entawn tur pawimawh tak min 
hnutchhiah a ni. Nula, hmeltha si. mi hip em emte 
lakah chauh inven tur ni mai lovin, thlemna chu nula 
mi hip vak lem lote atang pawha a lo kal theih avang- 
in chung ang lakah pawl chuan inven fimkhur tho 
tur a ni. A hnuhnung zawka kan han sawi angte 
hian an hmelthat lohna hre ranin leh an hma khua 
hre ranin mahni an inphalrai duh chawk thin. 


Bible chuan mipat hmeichhiatna lama inthlahdah 
chu hri hlauhawm ang a ni tih min hriattir a. Thil 
tihsual dangte hi chu pawn lam thil an ni hlawm a, 
nimahsela, he thil hi chu mahni taksa ngei dodalna a 
ni a. “In taksa chu nangmahni chhunga awm Pa- 
thian Thlarau Thianghlim In a ni a, nangmahni ta 
pawh in ni tawh lo va; mana lei in nih tawh kha in 
theihnghilh ta mai em ni le? Chuvangin, in taksa 
ngeiin Pathian chawimawi rawh u.” tih thu I Kor. 6 
18-20-ah khan kan hmuh kha. 


“Mipa tleirawl tam takte ngailtuah Io thin thil 
sual ihtuahna te chu tlansan rawh,” tih Il Tim. 2 
22-ah kan hmu leh a. 

Chu chu a ni Josefa pawhin a tih kha. Mite'n 
dawta an hek leh Lung In tan hial pawh a pawi ti lo. 
Mahse, tisa chakna laka tlawm erawh chu a duh lo 
tlat a ni. Pathianin a chawimawi pawh hi a mak teh- 
chiam lo ve. Tunlai tlangval tam takte Pathianin a 
chawimawi theih lohna chhan pawh hi hemi thila an 
hlawhchham thin vang a ni mahna ! 


MAWNGKAWHUR (HOMOSEXUALITY) 


“Homosexua?' an tih mai hi mipa leh mipa emaw, 
hmeichhia leh hmeichhia inngaihzawnna lam thil hi a 
ni a. Lota hun laia Sodom leh Gomora Pathianin a 
hremna chhan pakhat pawh kha hei hi a nia. Chiang 
tawk takin Leviticus 18: 22-ah leh I Kor. 6: 9, 10-ah 
hnawl a nih thu kan hmu a. Bible chuan hetiang 
mawngkawhurna lam thila inthlahdahte chuan anmah- 
ni nun ngeiah a sawhkhawk na tak an la hmu ang tih 
min hriattir a (Rom 1: 26,27). Thuthlung Hlui dan 
buah te chuan Sodom khaw sualna anga ti ve te chu 
khawngaihna tel lova tihhlum an ni ang, a ti a (Levi- 
ticus 20: 13). 


Ringtute chuan mawngkawhurna lam thil an ti lo 
mai chauh pawh ni lovin, mahni mipat hmeichhiatpui 
te en dan pangngai piah lama inenna tur thil thlengin 
an invengtha khiau tur a ni. Hetiang kawnga hurna 
lam rilruk deuhte'n fing leh hriatthiam harsa taka an 
vehthlem pawh an dodal tur a ni. Hetiang chin dan 
tha lo tak hi i lo ti dawklak tawh a nih pawhin, Pa- 
thian hmel chu chhanchhuak turin zawng la. thiang- 
hlim taka dan pangngaia mi dangte nena inkawm thei 
turin dil la. Tin, ringtu, rual u deuhte nena sawi leh 
tawngtai pawhin a tanpui ngei ang. 

HMELMA HNEH 

Kan ni tin nunah hian mi tam takte chu tisa chak- 

na lama thlemin kan awm thin a. Bible-ah chuan 

Setana chu Sakeibaknei sa seh tur zawng, rum chunga 
phi ruai leh Rulpui fing vervek tak, mi bum tuma vir 
l ruai angin sawi a ni a. Hurna hi kum lama nau- 
pang zawkte awhna remchang leh an nun tihchhiatna 
Isam ber a ni tih a hre hneh em em a. Chu mi 
k atanga himna chu mahni inthunun leh englai 
ha inralrin reng hi a ni. 


Pathian thu-ah pawh hmelma thang hlauhawm 
tak lak atanga inthiar fihlim turin thupek kan ni a. 
A bik takin Thufingte-ah hian Pathianin tih tur leh 
tih loh tur min hrilh hnem em em a. Mi tin kuni 
Mma la naupang zawkte chuan chhiar fo atan a tha. 
Ringtu thenkhatte chuan thla khata vawi khat chhiar 

huah leh ni khata bung khat chhiar thin chu an ti 
wklak tawh a. Hmelmain min rawn beih dan tur- 
pawh min lo hrilh lawk vek a ni. 


Hnehtu zawk nih kan tum chuan, loh theih loh- 
n indona kan hmachhawn a ngai a. Nimahsela, 
n intulut tur a ni lo. Kan lo tlu reng tawh a nih 
kèn in kan sualte Pathian hnenah i puang ang a. Min 
aidam tur leh kan hmanlai thil tihsual leh ngaih- 
ahna bawlhhlawhte tithianghlim turin a rinawm a 
Thenkhat thutaka lo pil tawhite chu ngaidam leh 
wh ni se, nunah nghawng a nei mai thei a. Chu- 
nga kan la tlu ve lo a nih chuan i inring reng ang 
u khai, Bible ngeiin “Tlu lo tura inngai chu a tluk 
loh nan nasa takin inveng tha rawh se” (I Kor. 10. 
12) a tih kha. 


Pathian chuan hneh zeltu ni turin min hruai a 
h reng a (Il Kor. 2: 14). Chutiang titheitu a nih 
u kan ring bawk tur a ni. 





ihring thinlung Chhungah hian thil eng emaw 
tak, thian kawm chakna a awm a, mipa tan hmei- 
chhe kawm chakna, hmeichhe tan mipa kawm chakna 
a awm tata ni. Mahni mipatpui emaw, hmeichhiat- 
pui emaw te min ngaihsak lohna ai chuan, mahni mi- 
patpui leh hmeichhiatpui ni lote min ngaihsak lohna 
chu kan la na zawk tlat a ni. Chutiang nei ve lova 
insawi chu mahni anpuite it chi an nih loh pawhin 
dawt sawi an ni ngei ang. 


Mihring pangngaiah chuan, kan mipat hmeichhiat- 
pui ni lo chunga ngaih dan inthlak hun hi mipat hrei- 
chhiatna lama lo puitlin tantirh lai atang hian a lo in- 
tan a (Mipaah chuan kum 14—16 vel atang hian a ni 
a, Hmeichhiaah chuan kum 12--14 inkar vel atang 
hian a ni a). Hemi hma lam hi chuan mipa naupang 
chuan an anpui kawm an duh zawk a, hmeichhe nau- 
pang pawhin chutiang bawkin. Nimahsela, hetianga 
mipat hmeichhiatna lama an lo puitlin chhoh tan hian 
mipa leh hrneichhiateah hian inhip tawnna a lo awm 
chho va, tu ve ve tan pawh hei hi hriat thiam thuai 
chu a awlai lo hle a. He hipna hi incheina leh lan dan 
pangngai maia inhmuh zin lam ai mahin hunin a 
puangzar duh viau, kan hmuh laia khawngaih thla la 
hmel riauva awm vangtein a ni thei bawk. Chutiang 
hipna chu dan pangngai leh pumpelh theih loh a ni 
a, amah mai chuan sual a ni lo bawk. 


Pathianin chutianga min lo siam avang chuan kan 
mipat hmeichhiatnui lote nena dan pangngaia inkawm 
tur pawhin min beisei ngei ang. Chutiang thian kawm 
duhna khuahkhirh tur chuan Pathian pawhin min bei- 

sei lo vang. A hleihluaka a kal fo thin avang erawh 
chuan, Pathian chuan kan duhna te chu thunun turin 
min duh a ni. Rinhlelh rual lohvin kan mipat hmei- 
chhiatpui lote nena inkawm ngeih lutuk chu a hlauh- 
awm thei. A lehlam zawngah chuan a ni lo zawnga 
kal lutuka thian kawm loh lutuk pawh thil tha lo a 
ni thei bawk. 


Thenkhat chu thlarau lama indah sang lutuka, 
mahni mipat hmeichhiatpui lote biak pawh be duh lo 
hialte pawh an awm a.” Amaherawhchu, hei hi thla- 
rau lama an sanzia entirna pawh ni lovin, mi pang- 
ngai an nih lohzia entirna mai a ni zawk. Kan mipat 
hmeichhiatpui lote nena inkawm thin hi ‘a tisa thil em 
mai tia ngaih hi chu ‘nupui pasal neite ai chuan nei 
lova awm hi malsawmna hnar a ni zawk e, tia ngaitu- 
te ngaih dan chi khat ve mai a ni a. Sual thup nana 
mi hruai thei chauh, kawng tam taka hriat chian tawh, 
tisa châkna avanga nupui pasal nei lo tura intiamte 
meuh pawh suala an pil leh thinna mai a ni. Chutiang 
chiah chuan mahni mipat hmeichhiatpuite chauh kawm 
thinte rilru chu an mipat hmeichhiatpui lote kawm 
thinte rilru ai mahin a sual zawk thin. 


A chunga sawi takte khi mipat hmeichhiatna lama 
zalenna dik lo taka a lutuka kal theihna sawimawina 
lam a ni lọ va. A fel leh mawi tawk lam a ni kan 
sawi chu ni. 


Dr. Herbert Gray-a lehkhabu “Men, Women and 
God”-ah chuan, “Hmeichhia leh mipa thawhhona 
kawnga inkungkaihna (inneih thu sawi lovin) hi a 
hlimawmin mi a tifing thei a, a engthawlthlakin chak- 
na pawh a pe thei armihringte mipa leh hmeichhiaa 
min then hran dan pum pui mai han en hian Pathian 
finna ropuizia a hriat theih a ni. Thil bik tlemteah 

tih loh chuan mihring nun dan phung hrim hrimah hian 
hmeichhia leh mipa chu kim lohnate inphuhruk tawna 
intiphur tawn tur an ni a, thawhhona chuan nun dan 
tha leh nuam zawk. thil dang zawngin an siam theih 
bak chu a siam ani,” ati a. 

INFHIANNA 


Bible-ah chuan mipa tleirawl deuhte chuan nula- 
te chu farnu anga thianghlim taka en turin zirtir kan 
nia (I Tim. 5: 2). Ziak dang lehah chuan nulate chu 
mi dangte'n kan farnute chunga an rawn tiha kan duh 
ang tawka ti ve turin min hrilh a. Hei hi tih dan 
him leh tha tak a ni 


Inchawimawi leh zah chungin chin tawk neiin in- 
en tlan tur a ni a, kan mipat hmeichhiatpui ni lote 
zingah kan inla hrang lutuk emaw, thil hriat chian 
tumin kan chimawm lutuk emaw, a nih loh leh inthlah- 
dahin tawng kan cheh lutuk tur pawh ani lo. Fiam- 
thu lutuk lo va, mûk leh tawk chin deuh neia awm 
thin hi a finthlak ber fo. Amaherawhchu, kan mipat 
hmeichhiatpui ni lote nena awm tlan hian tawng in- 
sumkarna awm lek lo tura inthlahdah tura thlemin 
kan awm fo thin a, hei hi thil pawi tak a tling thei 
thin. 


Hmeichhia leh mipa karah hian inthianna hi hriat 
lawk mang lohvin a lo awm mai a, a chhan chu mipa 
chuan a thiltihtheihzia han inentir hi a chak tlat a, 
hmeichhia, lahin mi an hip theihna entir an duh tlat 
bawk a.v Mi tam tak ze thup tlat chung sia thian kawm 
an awm thin a, fimkhur hle tur a ni. Kristian tlang- 
valte chuan rilru lo ang tak sawiin nulate sihhnipna 
lai an zawng tur a ni lo. Eng emaw chang chuan nu- 
late hiap rilru taka ti leh ti lo chu an hre rang em 
em av Hei hi tlangvalten hriat reng tur a ni. Leh- 
khathawn te. leng tura sawm te leh thilpek te hi tih 

loh tur a ni, chumi piah lama thinlung chu inhriat 
sual palh a awm theih thin avangin. Thlarau lama 
tui tlanna, lehkha lam inthawn thleng hian chin loh 
a tha. Tin, mahni mipat hmeichhiatpui ni lo, kawp- 
pui la nei bik si lote thurawn dawngsawng tura pante 
an tanpuina zawnte thlarau lam thil thlengin tih loh 
atan a tha. 


Hei hi dam chhung kawppui atan kan mipat hmei- 
Chhiatpui lote kan ngaihtuah tur a ni lo tihna a ni lo. 
Nimahsela, a bik takin zirlai nih hun chhung chuan 
kawp fal bik neih chu a finthlak rih lo a ni. Zirlai 
chuan a rilrua a veite chu viir dahna bawm chhunga 
thil dah ang hian dah bo hmiah tur a ni a, zirlaiah a 
rilru a nghat tlat bawk tur a ni.” Dan naranin tlang- 
val tleirawl deuhte chuan nupui neih lam chu an zirlai 
an zawh hma chuan an suangtuah tur a ni lo, eng 
emaw ti zawng chuan a tlem berah pawh kum 25 an 
tlin hma chuan rilruk lo sela: tin nula tan chuan a ni 
lo berah kum 20 an tlin hma chuan ngaihven lo bawk 
sela. Chu mi an thlen hma chuan an hun awlah mah- 
ni inkiltawihna leh dalna awm hauh lovin Pathian 
rawngbawi nan inpe sela. Inneih tawh hnuah chuan 
pumpelh theih loh mawhphurhna a rawn keng tel 
nghal a, inneih hma ang kha chuan Pathian rawng- 
bawl pawh a lọ awlai tawh lo thin. Nimahsela, nupui 
pasal nei tawhte ai mahin, nupui pasal zawn nana kan 
inrim thin hian hun a heh zawk a: nupui pasal neih 
tlai a that zawkna chhan dang leh chu kum upatna 
hian rilru leh ngaihtuahna a tipuitling ve zel a, kawn- 
pui tur fing takin an thlang thei thin. Bung nganaah 
hei hi chhui zau kan tum ang. 


Inneih dunna rilru tak tak put hma chuan mahni 
mipat hmeichhiatpui lote nena inkawm thuk lutuk loh 

atha. A bik takin mipa hi inkungkaih dan fel tawk 
leh tawk loh thu-ah fimkhur tur ani a. Thil engkim 
tihnaah kan rinawm tawn tur a ni. Mi tam takte 
nunah chutiang rinawmna a awm loh avang chuan 
hrehawm tihna leh lunghnurna a awm fo thin a. Mi- 
pat hmeichhiatna lama insum lohna hian ringtute a 
tichau thin a, zirlai tan phei chuan hlawhchhamna hial 
a thlen thin. Mipain ngaihtuah chhuahna a kawi lai- 
in, hmeichhiain mi hip theihna a kawla. Mihring chu 
Chutiang chu a nihphung a nih avang chuan fimkhur 
em em tur a n.v 


Tlangvalte hian nulate nena zalen taka an inkawm- 
in nula pasal neihna tur hma khua an tihchhiatsak 
awlsam em em a ni (Pasal neih tumna sawi pawh la 
awm hmaa mi dangte hnenah pasal neih a tum tia 
sawi vel mai maite hian). Hmingchhiatna awm lovin 
mipa chu an fihlim mai thei a. Nimahsela, nula tan 
chuan amah atangin thiam lohna eng mah awm lo 
mah sela, miten an ringhlelin an ngainep tan tawh 
mai dawn a ni. Kristian tlangvalte tan chuan chu- 
tiang tih chu thil tih chi loh tawp a ni. Mipa chu a 
bul tumtu a nih angin, chutiang chhiatna lakah chuan 
a veng him turin mawhphurtu a ni. Mite an mizia 
ang angin kan fiam mai mai tur a ni lo. Pathianin 
chutianga tite chungah chuan na iakin ro a la rel 
dawn a ni. Rawlthar chuan tukhaw hriatpui lohvin 
mi dang tu emaw chu a lo va hmangaih viau mai 
thei a, a va hmangaih khan eng mah a hriat ve si 
lohva tu emaw mi dang a neih daih mai si chuan 
hlim loh nan leh rilru nawm loh nan a tawpah chuan 
a la hmang ngei ang. Chutiang kawngah chuan ring- 
tu kawppui nei tawhte nen a remchang hmasa bera 
sawi ho tlan chu a finthlak ber fo va. an thurawn 
ngaihchan pawh a tha. 


pit 

LENDUN LEH INCHUL NELNA (DATING AND ÉPTTING) 


Tunlaiin India ramah hun intiama inchul nel hi 
a lo zual sawt tak em avangin tlem han sawi ngalin 
ka hria. Hei hi nula tlangvalte chu hmun fala in- 
hmuin taksa inkhawihsakte an ching tihna lam a ni 
a. Inngaih ni em si lova taksaa inchulnelnaah an in- 
thlah zal a. 


India ramah hian. ringtuin a testimony leh Pa- 
thian tana a rinawmna a veng tha reng tur a nih 
chuan he thil hi a tih chi a ni lo, inneih tum hial 
pawh lo ni se, mahni minat hmeichhiatpui lote nen. 
a bik takin thim hnuah phei chuan khawiah mah kal 
loh a tha ber fo India hnam nunphung hre deuhte 
chuan hemi awmzia hi chu an hre thiam nghal mai 
awm e. Ringtu tan chuan tlang ngaiha mawi lo leh 
sawiselna tur thilah chuan fimkhur hle tur a ni. 


Thenkhat chuan, Krista chuan hnam leh nun dan- 
in a phuarna zawng zawng lakah min chhanchhuak 
vek tawh alawm an ti mai thei a. A ni khawp mai! 
Hei hi hriat reng tur a ma. Krista chuan Pathian thu 
kan zawm theihna turin min tizalen a, Bible chuan 
tu mah hun tiampui nei turin a fuih lo va, he thu-ah 
chuan a ngawi hmiah mai ani Pathian thu leh mi- 
hring hnam dan a inkalh chuan, Pathian thu chu kan 
zawm zawk ngei tur a nia. Thil dang zawng zawng- 
ah chuan kan zalenna chu thil dik lote tihna tura hun 
remchang satliah mai a ni lo tih kan hre chiang tur 
ani (Gal. 5: 13). Chutiang kawngah chuan Rom 14: 
16-a thupek kan hmuh ang khan kan awm tur a ni. 
Chu chang chu hetah hian lehlinna pahnih a awm a:- 


“Mi dangte tana sual anga a lan cbuan i neaiha 
dik nia i hriat pawh ni se i ti tur a ni lo.” “I thil tih 
chu a dik ngei a ni tih hre chiang mah la, nangmah 
sawisel theihna awm deuh thilte chu ti suh ” 

I Kor. 8 pawh hi nula leh tlangval len dun chung- 
changa kan hmehbel dawn chuan tiang zaizui hian a 
sawi theih: 


“Nula leh tlangval, hun ruata len dun chungchang 
thu hi kan hriat sa vek emaw tih mai a awl hle a. 
Nimahsela, hei hi theihnghilh loh a tha, hmangaihna 
chu Pathian anna min neihtirtu a nih laiin, hriatna 
chuan mi a tichapo thin tih hi. Mi, thil engkim hriaa 
inngai chuan a hriat lohzia pawh a la hre lo tih a ti- 
lang mai a ni a; Ynahse, Pathian hmangaihtu tak tak 
chu Pathian thian ani. Tichuan, eng nge kan tih tak 
ang? Inkawm fal hi kan ti ang nge ti lo vang ? Kan 
nungchang a thianghlim phawt chuan kan mipat hmei- 
chhiatpui lote nena khawimaw lai thingpui dawra 
thingpui in tur satliah ringawta kalte chu sualna tak 
tak a tling lo tih chu kan hria alawm. Mahse, India 
ram mipui tam berte hian chutiangin an ngaihtuah lo. 
Mi tam takin chutianga an awm chuan thil sual ti tur- 
in an ngai nghal ngawt thin a. Hei hi hriat reng atan 
a tha, Pathian kan pawmna hi mi kan tiampui loh 
lamah a innghat lo tih hi. Kan tiampui pawhin min 
siam tha hek lo vang a, kan tiampui loh avangin min 
tichhe chuang lo vang. Tiampui theihna zalenna hian 
kan Kristianpui chak lo zawkte, Hindu sakhaw bia, 
thutak zawng ve mekte a titlu palh ang tih hlau ranin 
i fimkhur ang u.  Chutiang hun tiampui chu suala 
ngai tuin emaw nula i kalpui emaw, tlangval i kalpui 
lai emaw lo hmu ta che sela, Kristian i nihna kha a 
zah loh phah thei mai ang che. A tiampui ve nghal 
ang a, nangmah aia rinna chak lo mi a nih phei chuan 
a tluk phah hial mai thei. I unau tluknaah chuan 
mawh i phur ngei ang. Mi tu emaw, nangma kaih- 
hruaina avanga a lo tluk chuan nangmah chu Krista 
duh loh zawng tiin thil i tisual tihna a ni. Tichuan, 
tiang hian ngaih dan kan siam fel ang a: “Unau tute 

emaw, hliama an awm palh theihna tur te, an petek 
theihna tur te, keimahin ka tiam avanga mi dang an 
tluk loh nan intiam loh a tha zawk,” tiin. 


Hetiang ti thang laklawhte chuan kut han invawn- 
sak mai mai atanga fawh leh taksa chul vel thlengin 
insum harsa an ti ngawt ang. Taksa ngeja han in- 
nawk vel chu mipaah chuan hmeichhiate ai chuan an 
chak zawk ngei ang a, a chhan chu - mipaah hian mi- 
pat hmeichhiatna lama chakna hi a nasat zawk thin 
vang a ni. Mipa chikna chu a tho hma em em a, 
vawi khat tihthawh a nih tawh chuan thunun leh a 
harsa em em tawh thin. «. 


| ngaihzawng nen vawi khat duat taka in inchul 
hiat hiat tawh chuan, chin chhunzawm loh leh mai 
chu thil tih theih loh tluk a ni. Rahbi khatin rahbi 
dangah a hruai zel a, in awm dun apiangin a hmaa 
mi aia nuam kha in rilruah a lo awm ang a. Chu- 
tianga in tih apiang chuan nuam in tihna pawh kha a 
lo nep tial tial ang.v 


Hurna lama han intihzauthau velna hian mihring 
lairil a chhun tlang a. Mibringteah nghawng nasa 
tak a nei lo thei lo. Han inchul vel hi nupa inpawl 
nelna hmahruai a ni a, inneih hmaa chutianga awm 
chu a finthlak lohvin sual a ni bawk.— Hmangaihna 
bul tan a nih tawh hnuah chuan inchul vel hian nupa 
inpawl hlim hlutna a tihniamin a titlawm a, rilrua 
inhriat thiam lohna a thlen thei a, beidawnna leh ril- 
ru buaina leh rilru taka inhuatna a thlen thei a ni. 
Inpawlnaah a hruai lut hma em em bawk a. chu chu 
a thlen tur dik tak pawh a ni reng a. chutianga in- 
kawpte chu an lo inthen hran hlauh chuan, mahni 
châkna hrikthlak nan mahnia inhrikthlak mai duhna- 
ah a hruai lut thin a. an inneih hnu lamah pawh in- 


28 KAWPPUI ZAWN LEH INNEIH 


pawina chungchanga harsatna an neih phah thei thin. 
A hma lama an lo tih tawh zawng zawng khan an 
rilruah thiam lo intihna leh inchhirna a thlen thin 
ani. 


Khuareiah chuan duhtawka an lo inchul nel hnua 
an inngaihzawnna a lo chhiat chuan nula chu nawh- 
Chizuarte ajin an lo tha bik ta lo mai thin a ni. Nula 
chuan an ngaihzawngte'n an duh duha khawih tuma 


an rawn hnaih chuan lo inven dan an ngaihtuah mai 
thin tur a ni. 


A chunga kan han sawi takte atanga lang chiang 
thei nghal mai chu, inkawm fal chuan inchul nelna, 
inchul nelna chuan harsatna tam tak a thlen thei tih 
hi a ni. Taksa ngeia Pathian chawimawi tumte tan 
chuan hetiang hi chu a tiha tih loh tawp tur a ni. 
Kan bul vela mite hetiang kawngah hian an inthlah- 
dul hle a nih pawhin an tih dan chuan min hruai ve 
tur ani lo. Thik tur an ni hek lo va, an hun tawp 
lam chu inchhima leh lungngaihnain a tawp chawk 
thin. Pathian i zaha, a thute i zawm chuan nun nghet 
leh rin tlak, chatuan daih inchhirna laka fihlim i lo 
nei dawn nia. 


BUNG 3 
HMANGAIHNA TANN ESM HI A VA MAWI 
' 


“Hmangaihna' tih tawngkam hi Bible-ah pawh 
tawngkam mawi ber a tling hial awm e. Mi tam tak- 
ina nihna dik tak hre tuh lovin, a mawina leh ro- 
puina angin an hmang thiam thin lo va. Tunlai khaw- 
vel, kum zabi 20-na, intihhlimna khawvel leh thu ziak 
reng renga hmangaihna lam thilte hian Pathian thu 
rirtirna aiin an thinlung a hneh tawh a, nula | tlangval 
tam tak inkawpte hian hmangaihna dik tak blimawm- 
zia leh nawmzia hi an hre fuh lo fo thin a ni. 


Hmangaihna awmze dik tak an hriat lohna chuan 
mi tam takte nupa kar nun a tichhe thina. Kan mi- 
pat hmeichhiatpui lote nena chen ho laia rilrua zau- 
thauna lo awm thin hi hmangaihna dik hriat lohtirtu 
a ni chawk thin. A nihna dik tak pawh phak si lova 
innei thla ngawtte chuan rei lote chhungin hmangaih- 
na nia an lo hriat ve thin kha hmangaihna a lo ni 
hauh lo mai tih leh inzel atna satliah mai a lo ni tih 
an hmu chhuak thin. 


Mipa tleirawl deuhte chu nula thenkhatte nen an 
han inngaizawng thuai a, an Cinema hmuh hnuhnun 
bera a changtupa angah khan an han inchantir a, nu- 
puia a neih chauhvin a nun a hlim dawn a ni tih a 
ngaihtuah tan a; nimahsela, chu inneihna ngei chu, an 
karim laia an inzial atna chheu darhtu mai a lo ni leh 
thin. Thil hi a nihna tak tak hre fiah turin a tithang- 
barh ta thin a. Inzial itna hi a mit a del a nih ngai 
chuan, inneih hi mit tivartu a ni ngei ang. 


Bible-in hmangaihna a sawi hi kan hrethiam mai 
tur a ni a, chuti a nih loh chuan tunlaia nupa tuak 

thar maktaduai tam takte kawng zawh ang hi kan 
zawh ve mai ang tih a hlauhawm thei a ni. 


Thuthlung Thar hi a tirah chiin Greek tawnga 
ziak a ni a, chu tawng chuan “Hmangaihna' han tih 
tawngkam hi chi li a nei a, chungte chu..— Agape, 
Philia, Storge leh Eros-te hi an ni a. Heng zingah 
hian a bik takin “Storge' hi fate'n nu leh pa an hma- 
ngaihna leh nu leh paten an fate an hmangaihna sawi- 
na ani a. Tunah hi chuan nula leh tlangval inhma- 
ngaihna kan sawi bik avangin “Storge' chu dah thain 
a dang pathumte chauh khi kan agaihtuah rih dawn 
ani. Agape, Philia leh Eros-te hi chuan mihring thla- 
rau, rilru leh taksa khawih theuh siin hmangaihna in- 
chen lo thluah an sawi a ni. 


A hnuaihnung ber Eros hi chuan taksaa inhrael- 
duhna mai a sawi deuh ber a. Puarpawleng anga 
dam rei lo hmangaihna mai ani tih a ni thin a, mi 
dangte nena taksa pumkhata inzawmna a ni bawk a 
Mi dangte, eng emawti taka titlai thei, mi pakhat nuna 
awm hmangaihna lek fang a nia. Let ve kher kher 
phut thin hmangaihna a ni. 


A tawngkam dang leh chu Philia hi a ni a. Greek- 
hote zingah chuan hei hi hmangaihna tawngkam lar 
ber a ni a, inngaimatna leh thian inhmangaihna lam 
sawina a ni a. Ngaih dan duhawm tak pawh a ni. 
Inneihnaah rilru inzawmna lam sawina a ni a. Lan 
Chhuah dan leh rilru sukthlek dan thuhmuna innghat 
hmangaihna ani a. Inhmelduhna satliah atanga hma- 
ngaihna naran mai ai chuan a thuk deuh a nih chu. 
Amaherawhchu, mahni inngaihpawimawhna a la han 
hle reng a, a lungawina pawh a thil duh chu a neih 
emaw, a hlawkna teltu a nihin emaw, a rethei, zawk- 
te.tanpuitu a nihin emaw a ni a. 

Tawngkam pathumna, hmangaihna sang ber sawi 
fiahtu chu ‘Agape’ hi a ni a. Hei hi Pathian hma- 
ngaihna Thlarau Thianghlimin kan thinlunga a dah 
chu a ni a (Rom 5: 5). Inneihna lam thu-ah chuan 
thlarauva inzawmna tak tak a kawk a ni. Mahni in- 
pekna hmangaihna, Kalvari Kros hmangaihna chu 
a ni. 


William Barclay-a'n “More New Testament Words’ 
tiha a sawi dan chuan, “Agape chu hneh theih loh thil 
tha tih chakna leh ngam theih loh duhsakna a ni,” a 
tia. Rilru no fawn vel mai mai a ni lo va, rilrua thu 
tlukna mumal tak nei leh nun awmze nei tak leh hlawh- 
tlinna awmze nei leh rilru hnehna chu a ni. Mihring 
nihna pum pui mai kha he hmangaihna nei tur hian a 
duh a, a thinlung a la a ni mai lo va, a rilru leh duh- 
na pawh a laksak a ni. He hmangaihna hi Thlarau 
Thianghlimin kan rilrua a rawn dah loh chuan mah- 
nia neih mai theih pawh a ni lo. 


Greek thumal zirna buah chuan ‘Agape’ chu he- 
tiang hian sawi a nia: “A thil tum chu mahni inphat 
leh ngaihtuahna fel tak nei chungin a thlang a. Hei 
hi hmangaihna sang ber leh kimchang ber awmzia chu 
a ni. A bul chu Pathian a ni a, a thil tum bulpui ber 
chu hmangaihna leh duhthlan theihna hriattir chu a 
ni,” tiin. 


"Agape' hi thil tih lama an hman chuan ‘Agapan’ 
an ti a, a awmzia tak chu, hlutsak tih te, ngaihsak, 
hlimpui, rinawm tih te a nia. Hmangaihna hi nupa 
inkara awm tur a ni a, hemi awmzia hi chu a tu ve ve 
pawh tawp chin awm lovin, inrin tawn theih tur tihna 
a ni a, inngai pawimawh tawnin, intiharhin an inti- 
hlim tawn tur a ni a; tin, an rinawm tawn tur a ni 
bawk. 

Bible chuan Agape chu hetiang hian a hrilhfiah a : 
“Dawhtheihna hloh tur chuan a hmanhmawh lo va, 
siam that dan kawng a zawng a. A duham lo va. 
a pawng a puiin mite a nawr mai mai ngai lo va, mah- 
ni tbatna tur lam chauh a ngaihtuah ngai hek lo. A 
nungchang a tha a, ama hmakhua chauh a ngaihtuah 
ngai hek lo va. A thinur duh lo va, sual lam thil a 
ngaihtuah ngai lo va, mi dangte thil tihsual a diriam 
ngai bawk hek lo. A lehlamah thung chuan thu dik 
leh mi thate chungah chuan a lawm a. Dawhtheih 
chin nei a ni ve lo va, rin chin leh chin lo nei a ni ve 
lo va, a beisei a bo ngai lo va, engkim a tuar chhuak 
thei. A nihna takah chuan thil dang zawng zawng 
an boral vek hnu pawha amaha ding khawchhuak thei 
a ni ber mai (IKor. 13: 4-8). 


Agape hrilhfiahna dang lehah chuan, ringhlel tura 
a hmanhmawh loh viau laiin, ring tur erawh chuan a 
hmanhmawh a, thiam lova chhal mai tur chuan a 
muang a, thiam chantir tur erawh chuan a muang lo 
va, dodal turin a muang a, chhanhim tur erawh chuan 
a rang thung a, lai lang tura a muan viau laiin hliah- 
khuh turin a rang hle a, na taka hau tur chuan a 
muang a, ngaidam tur erawh chuan a inpeih reng a, 
deusawh tur chuan a muang a, blutsak thiam tur erawh 
chuan a rang a, dil turin a muang a, pe tur erawh 
chuan a rang thung a; tithinur tur chuan a muang a, 
remna siam tur erawh chuan a rang thung a; tibahlah 
tur chuan a muang a, tanpui tur chuan a rang a; 
ngai haw tur chuan a muang a, ngaidam tur erawh 
chuan a rang thung a ni. 


Ringtute inneihna reng rengah chuan heng bma- 
ngaihna hi a awm ngei tur ani a; nimahsela, a indawt 
dan tur ang takin a hmasa berah Agape, a dawtah 
Philia, a pathumnaah Eros. Hei hi I Thes. 5: 23-a 

kan hmuh, a hmasa berah Thlarau, a dawtah Rilru, a 
pathumnaah Taksa indawta kan hmuh dan ang kha a 
ni. Hei hi Pathianin mihringte a siam tantirh lai 
pawh khan a nih dan tur a ruahman dan chu a ni. 


Mihring tlu tawhah chuan hei hi a letling hlauh 
thung a, tichuan, hmangaihna an ngaih dan reng pawh 
a dik lo zo tawh a. Taksa leh rilrua inhipna mai hi 
he khawvel hi chuan hmangaihna tiin a vuah a. Hei 
hi chu Philia Eros m aihi a ni lehnghal. Pathian mit- 
hmuhah phei chuan a eng mah hi “Hmangaihna” tia 
han vuah tlak a awm lo, Agape hmangaihnain a pawlh 
loh chuan. 


HMANGAIHNAA TLUK (FALLING IN LOVE) 


Ringtute tan hmangaihnaa tluk hi thil dik em ni? 
Hei hi Hmangaihnaa tluk tih tawngkam hman danah 
a innghat thei a. He khawvelin hmangaihna a han 
tih ve mai hi chu mihring rilru dodal hleih theih lohva 
rang tak maia han mana han thunun maitu hi a ni a. 
Eng emawti kawng zawng chuan mi chutianga hma- 
ngaihnaa lo tlu lut tawh, an duh tak nei thei si lo te 
chuan a thlakna dang an neih si loh chuan lunglenga 
van ruai mai loh chu hmabak an nei lo, a nih loh vek 
leh an hmangaihna tih chu an din thar leh a tul thin. 
A chhan bulpui ber chu khawvel hian Philia leh Eros 
zawipui chauhva hmangaihna hi an dawnsawn vang 
ani. Chutiang hmangaihnaa tluk luh chu ringtute 
tan chuan chiang takin a dik lo tih hriat theih a ni. 


Pathian fate tan chuan hmangaihna chu Agape 
atanga intan a ni tur a ni a, a hmasa berah chuan thla- 
rau lam atanga intan ani tur a ni. Chu chauh chu 
hmangaihnaa tluk luhna tur chu a ni. Thlarau Thiang- 
hlim kaihhruaina hnuaiah chauh a nung tur ani a, 
chu mi atang chuan a rilru phawklekna chu a thunun 

theiin a tlan bo lohtir thei a ni. Kristian chu a taksa 
chunga Pathianin thu a nei ang bawkin, hmangaihna- 
ah pawh thu a nei tur a ni a. Pathian Thlarau 
Thianghlim chauhvin i damchhung kawppui tur dik 
tak chu a kawhhmuh thei che a, chu chauh chu hma- 
ngaihna i tluk luhna tur pawh chu a ni. 


Chutiang ni tur chuan engti anga fimkhur tur nge 
kan nih le? Ring lo mite anga tu emaw han hma- 
ngaih zawk a, kum emaw, thla emaw a lo ral a, mi 
dangte va hmangaih leh mai thinte hi chu kan ti ve 
tur ani lo va. Ringtu chu rilru phawklek hmanrua 
mai nih tur a ni lo. Hmangaihna chu rilru chhungril 
atanga chhuak ngei, zauthauna atang mai ni lo a ni 
tur a ni a, chuti a nih loh chuan, mi a bum chawk 
thin.  Hmangaihna thinlung nei lo nih chu a dik 
chuang lo va, hmangaihna tak tak kan nei zawk tur a 
nia. Amaherawhchu, he thilah hian Kros chu kei- 
mahni nunah nghet taka kan seng luh loh chuan neih 
theih mai chi a ni lo. Pathian duh dan chauh pawm 
a, keimahni duhzawng chu hnawl ngam a ngai a ni. 


I mipat hmeichhiatpui lo, it zawng tak i tawn 
' chang apiangin, ‘Kros’ chu nangma nunah lan chhuah- 
tir la, chu mi thila thinlung sosang tur lakah chuan 
nangmah chu inthiar fihlim la. Chu chauh chuan Pa- 
thian duhzawng ang ni turin a kaihruai thei ang che. 
Pathian duhzawng ang i hmuh hma chuan nangma ril- 
ru zauthauna lak atang chuan i inthunun tur a ni. 
Chutiang a nih loh chuan i rilru zauthauna chuan 
ngun taka thil i ngaihtuah thinna rilru kha a tithat- 
chhia tih i hmu chhuak ang a, khuareiah phei chuan 
kawng dik io i zawh ngei ang. 


. Nakin hnu lama i la inchhir leh mai lohna tur- 
in i rilru sosang thut lakah i inveng tha tur a ni a. 
Tu emaw ilo hmangaih laklawh tawh si, mahse, Pa- 

thian ruatsak che a ni lo tih i hriat chhuah leh si 
kha thil hrehawm tak ani a. Chumi laka rilru i lo 
sen tawh ang zawng zawng han theihnghilh nghal mai 
chu thil harsa tawp a tling a. Hetiang han tawn 
tawh hi chuan harsatna tam tak a hring thei a, rilru 
atanga paih bo chu a awlai lo em em thin. Kawp- 
pui neih hnuah pawh hriat chhuah leh a awl thin hle 
a ni. Sualna leh inchhirna chuan rilruah hri veitirin 
i nunphung tha chu.hliamsak chein in inneihna pawh 
a tihchhiatsak thei che a ni. 


A bik takin naupang deuh zawkte chu taksaa 
mawina mai leh zûnin a hruai bo mai loh nan an fim- 
khur em em tur a ni a. Hmangaihna tak tak a awm 
si loh chuan taksaa inhipna mai chu nasa taka khuah- 
khirh tlat tur a ni. Hmangaihna tak tak a lo awm 
chuan taksaa inhipna mai chu thupui ber a tling 
tawh lo. 


He hmangaihna chungchang hi thil dang ang 
bawkin, Bible chuan, “He khawvel tih dan nen hian 
inzawm suh ula; nimahsela, in rilru a tharin, duhthu- 
sam thar leh ngaih dan tharin tidanglam ula, chuti- 
chuan Pathian duhzawng anga tha leh pawm tlak chu 
eng nge a nih in lo hre fiah thei dawn nia,” (Rom 12:2). 


INZEL ATNA LEH HMANGAIHNA 


Agape hmangaihna leh he khawvel lam thila hma- 
ngaihna hi chuan danglamna nasa tak an nei a. Then- 
khat chuan engtin nge mi dang ka hmangaih tak tak 
loh emaw, zel ât mai ka ni tih kan hriat thei ang ? 
an ti mai thei a. Webster’s Dictionary-in inzel âtna a 
hrilhfiah dan chuan, “A hleihluaka inchawhphurna 
emaw, atthlak taka hmangaihna, chhia leh tha hriatna 
thiang tak nen pawha thunun harsa khawpa ngawl- 
tawt a ni,” a tia. Inzel atna atanga hmangaihna leh 
Agape hmangaihna chu Kristian tlangval pahnihte lo 

kal tlangpui tawh atang hian kan chhui chuan a hriat 
hran theih mai awm e-Prakash-a chu nula pakhat 
nen an inhmangaih a. A hnuaia entirna siam hi nula 
tan chuan inang rengin a hman theih ang. Inzel atna 
leh hmangaihna (a hnuaia kan sawi) danglamna hi 
Dwight Hervay Small a Design for Christian Marriage 
tih atanga lak chhuah a ni a, chutah chuan kei pawh- 
in bat nasa tak ka nei nghe nghe a. 


HE KHAWVEL HMANGAIHNA 


Prakash-a chuan nula chu College-a a tawn a ni 
a. Nula amah hiptu a hmuh hmasak ber leh tha taka 
lo dawngsawngtu awmchhun niin a lang a. A hre 
chiang lutuk lo va, a sawi dan tak chuan, rang tak 
maiin a zinah a uai nghal der mai a ni tih a inhmu a. 
Han thlir thuak chuan hmangaihna chungchang chu a 
ni ngei mai. Chu nula taksa mawina leh a zin zam 
leh an thil duh zawng tlem azawng inang mai chu a 
hmangaih tanna ni maiin alang a. Taksa mawina chu 
rinhlelh rual lohvin a bulpui ber chu a ni phawt mai. 
Chu nula mizia chu a hre tlem hle rih a; nimahsela, 
thil thenkhat a ngaihsan zawng tak anei ani. A nih 
dan tak tak aia nasa daihin a suangtuah duhawm a. 
Tha famkim angin a suangtuah tlat a, he khawvel 
nula dangte hian tluk thei awmin a ring phal lo va, 
mi dangte hmuhin chiang hle mah se, a that lohna 
eng mah reng a hmu duh tlat lo va. Ama siam chawp 
suangtuahna khawvela cheng ni mah se, boruaka kal 
niin a imhria a. Inzel âtna hi chu a mit a del thin 
ang hian a duhthusam nula a hmuh avangin a indah 
sang hle a. A bul hnaiah lo chuan a khawsa thei lo 
va, a bul hnaia a awm theih nan chhuanlam tam tak a 
siam fo thin a. A tel lo chuan nun hi awmze neiin a 
hre thei thlawt lo va. An inkara inmil lohna leh 
danglamna awm lailang thei tur ang chi chu sawi 
chhuah pawh a duh ngai lo a ni. 

A tana hmeichhe duhawm ber a nih tlat avang 
chuan Prakash-a chuan chu nula tan pawh chuan tlang- 
val duhawm ber nih chu a tum tlata. Hei hi a phuah- 
chawp tawh hle mai, chu nula hip theih ang ber tur 
lai chauh nungchang chu a entir a ni lek si a. In- 
ngaitlawm leh ama hma asial lo ani tih entir a han 
tum a. Nimahsela, a thinlung chhungril takah chuan 
ama hma chauh sialin amah ber chu a inngai pawi- 
mawh tlat si a” He nula hian a thinlung chu luah 
hle mah se, a nun tihlimtu atan a duh chauh a ni 
reng si a, chu mi hmanrua mai atan chu nula chu a 
duh a ni si a.” A chang chuan chu nula chu engtin 
nge a tihlawm ang tihte pawh a ngaihtuah ngai hauh 
lo thung a. Chu nula chuan College-a mipa dangte 
a han biak ve hlek changte hian a lo thikin a ring- 
hlel thei em em mai thin a. Awm lo takin a che fo 
thin a, amah chauh be turin a beisei tlat a, a thian 
nula dangte biak takngial pawh a thik hial a. A 
chhan ber chu Prakash-a hian rilru nghet lo tak a put 
vang te, a naupan lai atang renga dawt sawi leh thil 
duhawm lo tak a lo than lenpui tawh vang te a ni. 
Chumi avang chuan nulaten an hmangaih let ve tak 
tak theih inrin tawk lohna a. nei a ni ngei tur a ni. 
Hei hian chu nula chu a hneh tawk lovang tih a 
hlauhtir ni ngei tur a ni. 


Nupui neih hlan a nghakhlel em em mai bawk a, 
a nghahhlelhna chhan ber chu inpawl hlan a nghah- 
hlelh vang chauh a ni a, dal thei tur awm hlek chu a 
tuar thei thlawt lo va. Sum leh paia harsatna te, nu 
leh pate remtih lohna te leh hnam dan hrangte chu 
an inneihna tibahlahtu an ni hlawm a; nimahsela, 
Prakash--a chuan hmangaihna chuan heng zawng 
zawngte hi a hneh vek tur a ni tiin a ngai tlat a, har- 
satna awmte chu a maimitchhin hnan hmiah mai a. 
Mi hmanghria chuan a hmaa harsatna awm chu a 

hmu lawk a, mi â chuan a tawn lui a, a buai phah 
thin (Thuf. 22: 3). Mi dangte'n thurawn pek an tum 
lahin a ngaithla duh tlat lo va, a chhan chu he inzel 
Atna hian a zêl At tlat tawh vang ani. Chutiang din- 
hmuna mi an din tawh chuan thurawn dawngsawng 
thei tura kawih her chu thil theih loh ang hial a ni 
tawh thin. | 


Tichuan, Prakash-a leh chu nula inkarah chuan 
inhriatthiam lohna ho tê, thil ngaih dan inan lohna 
avangin a lo awm ta thuai a. Chu chuan a tithinur 
nasa ta mai a, tun hma lama a that lohna a hmuh 
phal ngai hleih loh kha a hmu thei ta em em mai a, 
a sawi chhuak ta zel mai a. A chapo thinna zawng 
zawng chu hliamin a lo awm zo ta a, hei hian thil a 
nihna tak tak hre fuh turin a sawi harh ta a. Chu 
nula chu a ngei ta mai pawh ni lovin, II Sam. 13-a 
kan hmuh, Amona'n a farnu Tamari a haw ta em em 
mai ang khan a lo haw ta a. Nimahsela, Prakash-a chu 
hei hian a tihrehawm lutuk lo va, a chhan chu nula 
ngaih dan tur lam kha a ngaihtuah ve vak lo va. Chu- 
< tiang chuan a ruk tein nula tha zawk leh amah hip 

tur zawk lam a melh kual leh ta mai a. 


AGAPE ATANGA HMANGAIHNA 


Suresh-a chungchangah chuan, Pathianin chu nu- 
la chu a tan a ruatsak a ni ngei ang tih a rin hma 
atang pawhin a lo hre fo tawh thin a. Pathian hma- 
ngaih tlat mi a ni a, an hawiher leh thil duhzawng 
pawh a thuhmun hle a. Hmun hran leh dinhmun 
hrang hranga a chetla vel reng reng chu a theih ang 
chin chinah chuan inrawih buai lutuk si lovin a lo 
thlir ve reng thina. Suresh-a thinlungah chuan hma- 
ngaihna chu zawi zawiin a lo thang lian chho deuh 

.deuh va. Vawi-leh-khata a biling a balanga lo awm 
"ve thut pawh a ni lo. Zawi raihin, inhmelhriatna 

naran atanga Agape hmangaihna thlengin a lo thang 
lian zawk a ni. Amah hiptu bulpui ber zawk chu 
thlarau lam leh a nungchang a ni tlat thung a. Tisa 
inhipna hian kawngro zawng a su ve bawk a; nimah- 
sela, thil lian tham a ni lo, a chhan chu hmeltha 
thlannaah lawmman dawn theih a ni bik lo va. Ni- 
mahsela, Suresh-a tan chuan mite'n tha ti ve lem lo 
mah sela, a tha tlat a. A ze thenkhat hmuh kân lui 
hauh lovin a nih dan takin a han suangtuah a, duh- 
thusam chu beisei tur zawng a ni, mahse, a nihna 
dik tak chu kil tin atangin hlauhna tel lo leh mahni 
inbumna tel lova en tura ni a. He khawvel hma- 
ngaihna mit a del ang hi chuan Agape hmangaihna 
chu a mit a del ve lo. 


Suresh-a rilru putzia chu mahni hmasial lo a ni 
a. Chu nula a ngaihsanna pawh chu a thianghlim a, 
chik tak leh fing takin a ngaihtuah chu, nula hma- 
khaw thatna tur chu a ngaihtuah hmasa a. A mi 
mal hlimna mai atan a duh lek fang a ni ve lo. A 
duh dan chu a hmasa berah chuan Pathian an tih- 
lawm dun theih dan tur a ni a, a pahnihnaah chuan 
chu nula hlim ve theihna tur lam chu ani. T.T. 20: 
35-a kan hmuh angin malsawmna kawng chu a lo 
dawn lam hi ni lovin, a peka pek chhuah lam hi a 
ni. A thil neih engkim mai chu chu nula thatna tur 
lam atan chuan a inbuatsaih a. Chu nula tan chuan 
a inpumpek a, amaha thiltihtheihna awm ang ang 
chu tiphuisui turin a inpeih reng a. Ama tan maia 
chhawr tangkai tumna lam reng a nei lo thung a. 
Suresh-a chu nula awm avang maiin a phili ve ruai 
ngai lo va, a awm dan pangngai renga awmin a chet 
dan pangngaiin a che mai a ni. A hun zawng zawng 
chu nula ngaihtuah nana hmang vek mi chu a ni ve lo. 
An inneih hun turte chu suangtuah chang awin ve 
bawk mah sela, engtin nge an bul hnai vela mite chu 

tiga leh thlarau lam thila an mamawhte chu a phu- 
hruksak theih ang tihte pawh a ngaihtuah fo thin a 
ni. Suresh-a chuan Lal Isua hmangaihna a dah sang 
ber a, a dawtah nula chu a ni. Nula hmuh chu a 
ngaih thah chuang lo va. Chu nula chu amah ang 
taka Lalpa chu a nuna dah pawimawh hmasa ber 
turin a duh bawk a. 


Suresh-a chuan chu nula chu rinhlelhna tel mjah 
lovin a ring em em a. Eng emaw phut leh hauh 
tlat bik angin a che ngai lo va. Thikthu chhiatna leh 
rinhlelhna a awm ve lo. A hmangaihna tichiang em 
emtu chu, chu nula duhthlanna thiang tak chu tih- 
buaisak a duh hauh lo chu a ni. “Ka duh lọ’ ti thei 
tur khawpin zalenna a pe a. 


Eng emaw harsatna avanga rei tak an awm hran 
pawhin a hmangaihna chu a chuai ve mai lo va. A 
thuk zual deuh deuh zawk a ni. Sum leh thil dang- 
ah pawh harsatna an nei ve tho va. Hengte avang 
hian an inneihna tur hun pawh rei tak dalin a awm. 
Eng emaw chen chu hengte hian han tilunghnur ve 
bawk mah sela, Pathianin rem a la ti rih lo a ni an 
tih leh, an thatna turin engkimin a thawhsak ang uh 
a ring tlat a. Dawh thei takin a nghak fan fan a, a 
nghah chhung hian innei turin a inbuatsaih reng a. 
An chen dun theihna turin engkim a lo ruahman lawk 
diam a. A nghah hun chhung pawh hi a hmangaih- 
na tichiang zual leh tithuk zualtu an ni hlauh thung 
a, chu bakah Pathianin a tana a ruat ngei a ni tih 
hriat chian lehzual nan an hmang bawk a. 


A zawng a za chuan a thu chu a zawm vek lem 
la. Nimahsela, a hmangaihna tihmih rual loh chuan 
eng emaw thil pawimawh lutuk lem lovah chuan an 
inrem lohna pawh chu a pawm zamtir thei thin a. 

hei hian mahni ngaih dan sawi chhuah theihna pek 
kan ni tih a pawm nghehzia a lantir a. 


Suresh-a'n nula a hmangaihna chu a nghet tlat 
a. Mi dangte va hmangaih tur ang zawng chuan a 
ngaihtuah thei ngai lo a ni. 


A INAN LOHNA 


Entirna pahnih kan sawi tak, he khawvel hma- 
ngaihna leh Bible-in hmangaihna a tihte Janglamna 
nasatzia chu kan hmu a. Cnutiang mi a zel di tawh- 
te chu Prakash-a'n a paltlang tawh thenkhatte chauh 
kha an ni mai thei af nimahsela, inzel itna mai a la 
ni reng tho vang. Suresh-a chungchang hi erawh chu, 
hmangaihna dik taka hmangaihtu hlimthla a ni a. 
Amah ang vek hi mi zawng zawng a nih theih loh 
mai theih a, chuti chung chuan thianghlim leh fel hi 
kan tum tur chu a ni. Chu aia hniam chu kan tum 
tur a ni lo. 


He khawvel hmangaihna pawh hi hmangaihna 
tak takah a thang lian chho ve thei a; nimahsela, 
Agape hmangaihna tia koh theih an ni ve lo, khua- 
reiin an nih dan phung tur a rawn tarlan chian hma 
loh chuan. 


Kawng dik lo pumpelh tur chuan naupang zawk- 
te chuan inzel Atna leh hmangaihna hi an thliar hrang 
thiam tur a ni. Inzel itna mai chuan rei lote chauh 
a daih thin a, Agape hmangaihna chuan nupa kawp- 
chawia damchhung daih hmangaihna bakah ni tin nun- 
ah hlimna leh lawmna a thlen thin a ni. 


INVEN A PAWIMAWHNA TE 


Solomona Hla bung 2: 7: 3: 5: 8: 4-tea vawi 
thum ngawt min hrilh kha kan thinlungah kan vawng 
reng tur a ni. 

“Hmangaihna chu chawk thovin tiharh suh u, 
amah ngeiin lungawi taka rem a tih hma loh chuan.” 

(Berkcley-a lehlin dan chuan) Tawngkam dang 
lehah chuan, “Inzel itna verther taka tlu lut tura 
hmanhmawh ai chuan, Pathianin hmangaih rem a tih 
hun nghak rawh u,” ati a. 


“A dang zawng zawngah chuan i hmangaihna 


veng tha rawh, i nuna thil dang zawng zawng a thu- 
nun si a,” tiin. 


BUNG 4 
MI PAHNIHTE CHU PUMKHAT AN LO NI ANG 


Kristian nupa, tun hma lama mi hrang daih ve 
ve si, lungrual taka pumkhata an han insiam hi a 
mawiin a ropui a, ngaihtush tham tak a tling. Mi 
hrang si, tisa pumkhat ni tura inng'hna lo awm hi 
Pathian thil tum a ni a. Pumkhat an nih» thuruk 
hi eng ang nge ni ang le? 


Thlir dan chi dangin han thlir leh ila; nupa sang 
tam tak rei tak an inneih tawh hnu pawha inhriat- 
thiam tawnna nei lo leh pumkhat an nihna hre lo 
hmuh tur an tam hle bawk a. Mi tam takte chu an 
inthen leh thin reng a. Chutiang mite chuan Pathian- 
in mihringte hlimna tura inneihna a siam hi lung- 
ngaihnaah leh hremhmunah an chantir thin a. In 
khata cheng siin khawhar tak leh chan dun reng nei 
lovin an khawsa a. An fate tan an khirh dun em 
em ringawt mai a, an chet buai hle chuan vantlangin 
an nuihzat ang tih an hlau ve deuh pawh a ni mahna. 
An nun a Io ruak zo e hetiang nupate hi chuan a 
lang a pau chauhva inpumkhat, inhmangaihin a bul 
an tan a ni. Khawi ber chu nge an tihsual ni ta 
ang le? 


Nupa hlim lo takte tan pawh Pathian thu zirtir- 
na ang zawm leh awi duhte tan chuan nupa hlawh- 
tling tak a nih leh theih tho a ni. Pathianin inneih- 
na a thlir dan anga kan thlir thiam ve hma chuan, 
Kristian tu mahin damchhung kawppui tur lo zawn 
ve mai tur a ni lo vang. Pathian tum dan leh nem- 
ngheh a tum dan chu eng nge ni ta ang?  Inneih 
hmasa ber, ziaka chhinchhiah lamah kirin i han en 
teh ang. 

A TIRAH CHUAN 


Gen. 2: 18-25-ah chuan mihringte inneihna hma- 
sa ber chanchin kan hmu a. Pathian ngeiin a rua- 
hman ani a; Gen. 1: 27-ah ngei hian a hrilhfiahna 
tawi kimchang tak chu kan hmu a ni. 


Pathianin ni ruk ni, mihring a siam thleng khan a 
thil siam zawng zawngte a han en khan tha a tih hle 
thu kan hmu a (Gen | thu-ah khan vawi nga Jai a 
thil siamte chu tha a ti hle tih kan hmu a). Chutih 
lai chuan Genesis 2: 18-ah khan mipa amah chauhva 
awm hi a tha lo tih a lo awm leh thung a. Milton-a 
sawi dan takin, khawharna hi Pathian mit hmuh pawha 
tha lo tih tur lo awm hmasa ber chu a ni a. Tichuan, 
Pathian chuan Adama nupui tur atan leh tanpuitu ni 
turin hmeichhia siam turin a inbuatsaih ta nghal a. 
He mi hi tihzawh a nih hnuin a thilsiamte chu a han 
en leh meuh chuan a hmuh dan thar sawifiah turin “A 
va tha tak em!” tih tawngkam a hmang ta hial a 
(Gen. 1; 31). Nupate chuan Pathianin a lo ruahman 
dan ang chu an tifamkim a ni. 


INNBIH CHHAN 


(1) Thian ni turin: Gen. 2: 18-a kan hmuh angin 
rinhlelh rual lohvin inneihna chhan ber chu inkawm 
hlim turin a ni. Evi chu Adama thian nghet ni tura 
siam a ni a. Kawng engkima aman pawl hlim tur 
leh kawm hlim tura siam a ni. 


Pathianin Evi leh Adama chu kawng engkima an 
mamawhte inhriatsak tawn tur leh Amah avanga awm 
léh nung an nih hre reng turin a duh a. Anmahni tan 
maia nung lo va, an kawppuite tana nung tawn tur an 
nih bakah, anmahni siamtu Pathian tana nung tur an 
ni bawk a. Evi chu Adama chakna tel lo chuan a 
nun theih loh laiin, Adama ngei pawh Evi tanpuina 

tel lo chuan a nung thei lo va; atu ve ve pawh chu 
Pathian tel lo chuan an nung thei lo. 


Chutiang inpawi hlimna atang chuan Pathianin 
thlarau lam thil tak pawha tihchak chu a thil tum a 
ni. Bible chuan mi pahnihte chu pumkhata an lo in- 
siam chuan, pakhat leh pakhat belhkhawm naran 
ngawt ai chuan nasa fein a famkim zawk a ni tih min 
hrilh a. Pakhat a lo tluk pawhin pakhat zawkin a 
khai ding thei a, mipa amah maia awm chu beih a 
awlsamin hneh pawh a awl thin a; nimahsela, mi pa- 
hnihte inngheng tlata an din chuan hneh mai an har- 
sain hnehtu an ni zawk thin tih Thuf. 4: 12-ah kan 
hmu bawk. 


He thu dik lanchianna tak mai pakhat chu, Se- 
tanan Evi a thlem lai khan Adama tel lova amah 
chauhva a awm lai a nia. An pahniha an awm dun 
lai chuan Setana chu an hnar bo thei a, a mala an 
awm erawh chuan an chak lo ani. Tute emaw chak- 
na belhkhawm satliah mai ni lovin, chen dun chuan 
an chakna chu nasa takin a lo pung a. Kristian nupa 
tinah hian chutiang thlarau lam chaknaa inpuan chhua: 
chu Pathian tum dan dik tak pawh a ni. 


Mahse, nupain an inpumkhatna tura Pathian ruat 
dan an hriat fuh chauhvin chutiang chu an nei thei 
ani. Nupate chu an inkawm ngeih lohva, Pathian 
roluahpuitute an nih loh chuan an rilru a hrehawm 
chang ni lovin, Setana lo luhna turin kawngka zau 
takin an hawng tihna a lo ni thin. 


Pathianin Evi chu Adama Lu atanga a lak chhuah 
pawh ani lo tih an sawi thin hi i hre fo tawh mai 
thei a, a chhan chu mipa chunga rorel turin a duh 
lo tihna a ni a. Tin, Adama ke atanga lakchhuah 
pawh a ni bawk lo va, a chhan chu mipa Sal (slave) 

ni lek tur chuan a phal lo tihna a ni leh a. Nimah- 
sela, Adama nak atangin a la chhuak a, a awmzia 
dik tak chu mipa kawm hlim tur leh tanpuitu ni tur- 
in a duh tihna a ni. Evi chu Adama nak, a thinlung 
hnai tak mai atanga lak chhuah a ni a, englai pawha 
a hriat reng theihna tur leh tanpui a ngaihna lai 
apianga tanpui chunga hmangaih tak leh lainat tak 
chunga a thinlunga dah tlat tura a duh vang a ni. 
Hei hian entir a lo neih pawimawhzia chu ngaihtuah 
ngun chuan kan hre thei ngei ang. 


Gen. 2: 2l-ah chuan, Adama nakruh chu Pathian- 
in a lak chhuah hnu chuan a taksa chu a ngai angin a 
awmtir leh tih kan hmu a. Hetah pawh hian entirna 
pawimawh tak kan hmu leh a. Adama chu a nak- 
ruh lakchhuah a nih hnu chuan amahah thil eng emaw 
kim lo a awm tlat a. Taksa chu a ngai anga khar 
leh mai a nih avangin pawnlang lamah chuan eng mah 
danglamna hmuh tur a awm hran lo va. Hetah tak 
hian a chhungril lamah kim lo eng emaw tak, Evi 
chauhvin a hnawh khah theih thil a awm tlat a, Evi 
chu Adama nakruh atanga siam a nih miau avangin. 
Juda Puithiamte chuan, “Mipa chu a nakruh lakchhuah 
kha a hmuh kir leh hma chuan a awm hle hle thei 
lo va; hmeichhia pawh amah lakchhuahna ngei mai 
kut khan a kuangkuah hma loh chuan a awm hle hle 
thei thin lo,” an lo ti a. 


Chutiang inkungkaihna chu Pathianin nupa kara 
awm tura a duh dan chu a ni a, chutiang inkungkaih- 
na chauh chuan Pathian chakna leh a thil tum chu a 
tihlawhtling thei thin a ni. 


Thuthlung Tharah hian Isua leh Tirhkoh Paula’n 
Thlarau Thianghlim hriattirnaa nupa chungchang thu 
Genesis bung hnih thu sawi chhuakin, Mat. 19: 3-9 
leh Eph. 5: 22, 23-ahte an sawi kari hinu a. Kristiante 

inneih dan dik tak hi pawm tur kan nih ngat chuan 
Genesis zirtirna hi thil pawimawh tak a ni. 


(2) Chhungkaw din: Gen. 1: 28-ah Pathian thu 
hmasaah nupa innei tharte inneih chhan pahnihna chu 
kan hmu a. Chi thlah pung tur an ni a. Pathianin 
inneih a awmtirna chhan dang leh chu chite thlah 
punga chhungkua te din tura a duh vang ani leh a. 
Pathianin he mi ti thei tur hian Sex lam hi a siam 
a ni. 


Bible chuan Pathian biakna atan chhungkua ngei 
mai hi a pawimawhzia nasa takin a sawi a. Pathian 
Lalna In chhung chu Amah tiropuitu pawimawh tak 
pakhat a tling a. Pathianin fate hi min tilawm tur 
mai atan min pe lo va. A ke bula hruai turin min 
duh a; tichuan, an thlah leh chhawngte thlenga Amah 
hretu rinawm an lo nih zel theihna turin a ni bawk 
a. He thu hi Sam 78: 5-7-ah khan uar takin a sawi 
kan hmu a. 


Pathian ropuina tura chhungkua dina, a rinawm- 
zia hretu ni turte leh a kaihhruaina duhawm tak chu 
nupa tinte tan kohna a nihzia hre turin min duh a. 
Pathian kawnga naupangte hruai tluka Sermon ropui 
hi mihringte hian an sawi thei lo. Pathianin a ngaih 
pawimawhzia chu Abrahama chungchang thu-ah khan 
mal a sawm dan zawng zawngte pawh kan hmu a, 
a lehlamah thung chuan Elia fate sual avanga Pathian 
anchhe lawh dan pawh Gen. 18: 19-ah leh I Sam. 
3: 13, 14-ahte kan hmu thei a. 


He mi pawimawhzia hi Thuthlung Tharah pawh 
kan hmu leh a, Ephesi lehkhathawna kan hmuh ang- 
in, Kohhran chu Krista taksa a nih dan Paula'n a 
sawi kan hmu (Eph. 1: 3). A sawi zel dan chuan 
he thutak lailang tur chuan Kristian chhungkaw in- 

kungkaih dan atang te, nupa karah te, nu leh pa leh 
naupangte karah te, chhiahhlawh leh a pu inkar thus 
ahte a lang tur ani (Eph. 5: 22, 6: 9. Paula'n 
chhungkaw pawimawh hmasakzia a sawi hi -a chhin- 
chhiah tlak a ni. Pathian mithmuh ngeia pawimawh 
hmasa a nih pawh a rinawm. Chhungkua, Biak In 
pakhata lawi ho thinte an chak chauhvin a ni, chu 
Biak Ina lawi Kohhran chu an chak thin ni. Chhung- 
kaw tinte thlarau lamah an lo pachhiat viau chuan 
chu Kohhran Biak In khata lawihote chu mathei lo- 
vin an lo chak lo nghal thin a ni. 


Setana beihna nasa ber pawh helaiah hian a ni 
thina.  Pathianin chhungkua a din hmasak berah 
pawh khan thikthuchhiatna te, huatna te, tualthahna 
hial te Gen. 4: 8-ah pawh kan hmu a. Khatih lai 
hun atang reng khan Pathianin chhungkaw pakhat tê 
mah a hmaih duh ngai lo va. Chuti a nih avang 
chuan Ephesi lehkhathawnah pawh khan Kristian 
Thlarau lam chhungkaw sawina dawt chiahah thlarau 
lam indona thu a sawi kha (Eph. 6: 10—18). 


Chutichyan Pathian Lalna tura chhungkaw din 
tumna reng reng chu Setana'n dodal zel a tum ang tia 
hrilh kan ni a, chutih lai chuan Pathianin ‘Ral hneh 
theihna turin “Phaw min pe zel dawn a ni tih min 
hrilh bawk. 


Pathian ropuina tura chhungkaw din hi inneih fò 
awm chhan pawimawh ber chu a ni. 


(3) Mipat hmeichhiatna tihpwittin nan: Genesis 1: 
28-ah Evi leh Adama chu chi thlah pung tura thupek 
an nih rual khan, inpawl tur an ni tihna & ni nghal 
tih kan hmu thei. Inneih hi hmeichhia kh mipa 
châkna tihpvitlin theihna tura Pathianin a nemngheh 
ania. Hei hi inneih lo awm chhan pathumna a ni. 

Taksa thil hmaia hlimna leh duhtawk ngahna aiin in- 
neih hnua mipat hmeichhiatna lama chikna tihpui- 
tlin hi a tha ngiang zawk a. Pawn lam thil mai ni 
sela chuan, mihring hi ransate aia a ropuina tur eng 
mah a awm chuang lo vang. Bible pawhin nupa in- 
pawi hlimna hi a hnualsuat mai lo va. Genesis bung 
khat pum puiah khan mipat hmeichhiatna hi Pathian- 
in a siam dan phung rengah serh tlat leh thianghlim 
a ni a; nimahsela, nupa inpawlna chu anmahni 
chhungrila inzawmna nghet tak lo awm reng tawh sa 
entirna vawritawp mai a ni tih hriat reng tur a ni. 
Pathian atanga hmangaihna (Agape love) taksaa lan- 
chhuahtirna a ni tur a ni a Nupa khum chu Mai- 
cham serh thianghlim, nupa inpawlna, an nun dan leh 
duh dan hrang hrang an inhlan tawnna hmun a ni 
tur a ni. 


Kan Pathian Lehkhabu hian Inneih hnua nupa 
inpawlna hman zel hi a chawimawi a, Solomona Hla 
Thlan Khawmah pawh mi pahnihte inhmangaih dan 
hrilhfiahna kan hmu a. Isaia 62: S-ah Mo pa chu 
Mo nu chungah a hlimzia kan hmu a, pasal chu a 
nupui nena inpawl hlim tura a fuihna thute kan hmu 
a, an inhmangaihna chu hlim taka vuan zui zel tura 
fuihnate Thuf. 5: 18,19-ah leh I Kor. 7: S-ah kan hmu 
ani. He mi chungchangah hian sualna reng a awm 
lo va, a dikin a thianghlim a ni. Mi tam takte rilru- 
ah chuan nupa inpawlna lam han sawi hian thiang- 
hlim lova ngaihna a awm thin a. Pathianin a thu-ah 
ngei pawh a phal thu hi an hre fuh hlei thei thin lo 
va. Rilrua chhia leh tha hriatna nena thianghlimte 
tan chuan engkim mai hi a thianghlim mai a, nimah- 
sela, mi bawlhhlawh leh mi vertherte leh ring lo mite 
tan chuan eng mah hi thianghim a awm lo va, an 
rilru leh chhia leh tha hriatna reng reng pawh a bawlh- 
hlawhin a tawphnawk tawh a ni tih Tita 1: 15-ah kan 

hmu a. Kan rilru a tisa hle chuan thil tha pawh kan 
hmu tha lo zo vek zel mai dawn tihna ani a. Tichuan, 
Pathianin a thu-ah hian eng hi nge thianghlim lo a 
tih tihte hi kan ngaihtuah fo tur a ni. Nimahsela, 
kan thinlung chu Pathian Thlarau Thianghlimin a tih- 
thar tawh chuan mipat hmeichhiatna pawh hi Pathian 
thlima lam atangin kan thlir ve thei tawh dawn tih- 
na a nia. Tichuan, inngih hnua nupa inpawl hlim- 
na pawh hi a thianghlimin a dik a ni tih kan pawm 
ve thei dawn a ni. 


Khawvela sual a lo luh hma Eden huana Evi leh 
Adama an awm lai pawh khan an chakna chu inphu- 
hruk tawn tura tih an ni a. Sual a lo luh atang 
erawh kha chuan Bible chuan inneih chu thil tihmak- 
mawh angin min hrilh ta a, a chhan chu nupui nei lo 
mipa chu sualah awlsam taka a tluk luh mai theih 
thin vang a ni (IKor. 7: 2). Sex lama chaknain a 
tihhrehawm reng ai chuan Bible chuan mipa chu nu- 
pui nei mai turin thurawn a pe a, inneih hi Pathianin 
hmeichhiat mipatna inhman tawnna atan a nemnghet 
ani (IKor. 7). 


INNEIHNAIN A THIL ENTIR 


Bible thu ziaka thil pawimawh ber pawi zinga 
pakhat chu, nupa inkungkaihna hi Krista leh a Koh- 
hrante inlaichinna lantirtu a nihna hi a ni a (Eph. 
5: 22, 23). 


Ephesi khuaa mite hnena lehkhathawnah chuan, 
nupuite chu an pasalte hnuaia intulut turin a fuih a 
ni a, a chhan chu pasal chu Pathianin nupuite Lu ni 
tura a ruat an nih vang a nia. Kohhran chu Krista 
hnena a intulut thin angin nupui chu pasal thu thua 
awm leh zah taka intulut tura thupek an ni a. Chu 
intukluhna chu tunlai dan chuan kan pawm chiah lo 
mai thei e: nimahsela, Pathian dan a ni miau si. He 

dan namnul chhungkua reng reng chuan eng harsatna 
emaw chu eng emawti kawng tal chuan an tawk ngei 
ang. Kristian hmeichhia tu pawh Pathianin he dan a 
lo ruahman tawh sa zawm tumna nei eih lo chuan 
pasal neih tum lo mah se, Pathian thupek awih lo law 
lawa awm kumkhua mai leh pasal nei lova awm mai 
chu pasal neih ai chuan a tan a tha daih zawk ang. 


Pathian thupek dan ang lo deuhva pasal tu emaw 
an nupuite laka lo inngaihtuah zalen lutuk turte 
chungchang thu-ah chuan, pasalte chuan an nupuite 
chu Krista'n Kohhranhote a hmangaiha an tan Amah 
a inhlan ang khan an nupuite tan an inhlan phal tur 
a ni tih ziak kan hmu a. Hei hian pasalte chu an 
nupuite tan mahni inhlan khawpin an hmangaih tur 
a ni tih leh thil satliah mai pe lovin, mahni ngei, an 
nunna ngei, an nupuite thatna tur leh an hlimna tur- 
in an inhlan tur ani tih a kawk a. Pasal tih tur chu 
Krista'n Kohhranhote hmangaihna nunga a hmangaih 
angin, a nupui chuan a hmangaih let emaw, let lo 
emaw, a hmangaihna tawp nei lovin a hmangaih tur 
ani. Kristan a zirtirte a hmangaih a, an ke te 
a silsak hial kha hriat reng tur a ni. Pasalte chuan 
anmahni taksa an hmangaih ang chiaha an nupuite 
hmangaih tura hrilh an ni leh a. Anmahni taksa an 
tina ngai lo ang bawkin an nupuite taksa leh rilru 
pawh an tina tur ani lo va. Thil hlauhawm leh tina 
thei lak atanga anmahni taksa an inveng fimkhur thin 
ang bawkin, an nupuite taksa chu an vengin an en- 
kawlin, anmahni taksa angin an enkawl tur a ni a. 
Chutiang tum lo mipa chu nupui nei lovin awm mai 
sea tan a tha zawk ang. 


Ephesi lehkhathawna kan hmuh hi Pathianin 
Kristian nupa chu Krista'n Kohhranhote a hmangaih- 
zia entirna ni tura a ruahman a ni a. An chen dun- 

na nun hian Krista leh a Kohhran inkungkaihna nun 
mawizia a tar lang tur a ni. Nupa nun sawina hma 
chiaha Thlarau Thianghlima khah tur tih thupek 
Eph. 5: 18-a kan hmuh hian thlaranya khat nun chu 
chhungkuaa Krista anna nun lo lang chhuak tur hi a 
ni tih a kawk awm e. Kawng dangin sawi ila, in- 
neihnaa Pathian chawimawi tur chuan Thlarau Thiang- 
hlimin kan khat tur a ni tihna lam a kawk ang chu. 


Dam chhung kawppui tur zawn hmain Kristian 
tinte hian a chunga kan sawi tak, chhungkua hi din an 
duh tak tak em tih mahni inzawh fiah hmasak phawt 
tur ani. Chutiang duhna tak tak nei lote chuan eng- 
tin nge Pathian kaihhruaina an beisei ngam ang le? 
Mahse, hei hi i tum dan dik tak a nih chuan, i beisei 
ngam ngei tur pawh a ni ang a, ama duh dan dik 
taka kawppui nei tur mai pawh ni lovin, chutiang 
chhungkaw din thei tur chuan chakna a pe chein a 
tinghet ang che. 


KAWPPUI NEI LO (NUPUI PASAL NEIH LOH) 


Bible chuan inneih ropuina chauh a sawi lo va, 
kawppui neih loh thatna pawh a sawi ve tho va. A 
khingbai maia kan ngaihtuah loh nan a awmzia han 
sawi fiah hlek a tul awm e. 


Paula'n I Korinth bung 7 thu-ah khan nupui pa- 
sal neih loh chungchang thu a sawi.a. Mi thenkhat- 
te chuan hemi thu-ah leh kan Lalpa thu sawi Matthaia 
bung 19: 12-a miah te khan ngaih dan siamin, a 
mala awm hi a tha zawkin nupui pasal neite ai chuan 
Thlarau kohna chhan pawh a awisam deuh ang an 


tia. Nimahsela, hei hi Bible min zirtir dan a ni tak 
meuh ang em? 


I Korinth bung 7 thu kan ngaihtuah lai hian Paul- 
an ama ngaih dan mai a sawi a, Pathian hnen atang- 

in eng mah chianna a nei chuang lo a ni tih chang 6, 
12, 25 leh 40 te kan en hian kan hre thei a. Paula 
chuan mi zawng zawng amah anga awm tura a duh- 
sak lai khan, mi tinin Pathian atangin thilpek dawn 
an nei theuh a ni tih chu a pawm thlap tho va. Heta 
thilpek' tih tawngkam a hman pawimawh dan hi chu 
nupui | pasal neih loh hian that zawkna a nei hran 
chuang lo ani tih a sawina mai ni awm tak a ni a, 
hlawhtlinna pawh a ni hran lo va, tin, lawmman pawh 
a ni bawk hek lo va, 'thilpek' a ni zawk. Isua ngei 
pawhin he thu hi Matthaia 19: 12-ah Pathianin chu- 
tianga awm thei tura a ruata te tan chauh tih chi a 
ni tih a sawi a. Kawppui neih loh hi thianghlim bik- 
na eng mah a awm chuang lo. Rinhlelh rual lohvin, 
mi tlemte tan chuan Pathian kohna a ni ngei mai. 
Amaherawhchu, mipui tam berte tan chuan Pathian 
kohna a ni hran lo va, inneih hi mihring awm dan 
tura a buatsaih chu ani. Kawppui nei lo tura a duh 
che a nih chuan a hriattir mai ang che. Chutianga 
a bika hriattirna i dawng lo a nih chuan Pathianin 
kawppui nei turin a phal che tihna a ni ang. 


Kawppui nei lo tur anga inhisapte chuan an duh 
zawkna chhante an inenfiah fo a tul ang. Kawppui 
nei lova awm duh zawk an awm a nih chuan anmah- 
ni hma an sial luat vang emaw, an indah san luat 
vang emaw, an mipat hmeichhiatpui ni lote an hmuh- 
sit vang emaw, chutianga an awm chuan Thlarau lam 
thianghlimna chu dawn theih chauh ni anga an ngaih 
vang emaw, an duhzawng tak an tawn fuh rih loh 
vang emaw ; a nih loh leh an tawn fuh ang te chu an 
duhthusam an nih loh vang emaw pawh a ni thei 
bawk a, chu chu a dik lo hul-hual a ni. Kawng leh- 
lamah chuan mi chutianga rilru buai leh penna awm 
miah lova a mala awm chunga Pathian rawng an bawi 
theih chuan an thinlung chu a thianghlim thlawt a 

ni.  Nimahsela, chutiang kohna chu Pathian hnen 
atanga lo kala ni ngei tur ani. IKor. 7: 32,33 leh 
9: 5 thutea Paula sawi ang khan. 


Kawppui nei lova awm, thianghlim zawka ngaih 
hi thil dik lo let der a ni a. Kawppui nei lote chuan 
Pathian rawngbawl nan hun an ngah zawk ngei tak 
a; mahse, chu mi ringawt chu thianghlimna atana thil 
pawimawh ber chu a ni lo. Enoka chu kum zathum 
lai Pathian nen an leng dun thin a, fanu leh fapa te 
a nei ve tho a ni tih Genesis 5: 22-ah kan hmu a. 
A nupui nena fapa pakhat an neih hnuah chauh 
Pathian nen an len dun thu a sawi a. Pathian nena 
an len dun chuan inneih leh fa neih a khap chuang 
lo. Chhungkua a neih te, chhiahhlawh a neih te leh 
a mawhphurhnate chuan Pathian nena an len dunna 
a dal chuang lo. 


Paula chuan ringtu zawng zawngte chuan kawp- 
pui an nei tur ani lo a tihna a ni chuang lo. Amah 
ngeiin hmun dangah chuan, “Mi tu pawh kawppui 
neih loh chungchang sawi mawi chuan Setana duh 
dan a tlangaupui a ni.” a ti (I Tim. 4: 1-3). Paula'n 
I Kor. 7: 25-28-a a sawi hi a nih dan ang tur dik 
taka ngaihtuah a ngai a. A.N. Triton chuan tiang 
hian a tlukpui thu dangin a sawi fiah ve a. 


“Dan chu ka zam lo vang a; nimahsela, hei hi 
rilrua vawn reng tur a ni ang a. Hun pik tak mai 
(A.D. 55), innghaisak mai theihna hun laiah kan ding 
a. Chhungkhat laina la enkawl tur an nei tih hre 
reng chung sim a nghaisatute pawhin an nghaisa lui 
tho thin a ni, tichuan, kawppui neite chu eng emaw 
chenah dinhmun hlauhthawnawm leh buaithlak tak- 
ah an ding a ni. Tunah rih hi chuan kawppui neih 
hi suala ni ka tihna chu a ni lo va; mahse, kawppui 

nei lo turin kan rawn duh che u a ni. Tun ang din- 
hmunah hi chuan buaina titamtu lek fang a ni tih ka 
sawi duh a ni,” tiin. 


Hei hi tunlai hunah pawh ram buai leh inthlah- 
dahna thlen mai theihna hmunah chuan Kristiante 
tan chuan zawm chi tak a ni tho awm e. 


Eng emaw kawng zawng chuan Pathianin kei- 
mahnia tih a tum loh ang zawng chu nihtir phet kan 
tum tur a ni lo. Kawppui kan nei emaw, nei lo 
emaw, kan nun dan tur theuh hi a lo ruahman lawk 
sa vek tawh a. Kan tih tur awm chhun chu Pathian 
duh dan eng nge ni tia zawn leh Amah nena len dun 
chu a ni mai. 


Pathian duh dan hre tur chuan, A mi kohna hre 
thei tur leh eng ang chiaha awm turin nge min koh 
tih hre thei turin kan beng kan chhi ngun tur a ni. 
Chutiang duhna a awm tak tak loh chuan Lalpa 
tana rah chhuah lo kan nih a rawn lailang nghal a, 
chu chuan Pathian duh dan hre thei lo turin kan nun 
a kuai her thin. 


I Kor. 7: 29-36 thua Tirhkoh Paula thu sawi, 
A.N. Triton-a sawi fiahna hi in chhiar teh reng ang: 


“Eng emawti kawng zawng chuan Kristiante hna- 
thawhna leh hriatpuitu nihna hun tha hi a tawiin a 
chep a. Keimahni leh kan chhungkhatte nen kan 
theih anga thawlin khawvelah hian kan leng tur a ni 
a. Heng thil zawng zawng hi pawn lam thil mai leh 
chatuan daih lo vek a ni a. Nimahsela, kawppui nei- 
te chuan in chhung khura an mawhphurhna an pum- 
pelh thei rih lo va, hengte hi kawppui nei loten an 
ngaihtuahna naran mai ai chuan a hahthlak zawk 
daih a. Kawppui nei tawh i nih chuan in chhung 
khurah tih loh theih loh i nei tihna a ni a. Pathian 

rawngbawinaah rilru pawt pengtu awm lo tur chuan 
i rilru i sawr bing thei tawh hauh lo vang. 


I naupan deuh lai pawhin hei hi kawppui i neih 
loh chhante zinga pawimawh tak chu a ni ngei ang. 
Kawppui nei lote'n Kristian anga rawng an bawinaah 
zalenna an ngah bikzia hi ngaihtuah teh. Kawppui 
i nei tlai lutuk ang tih i la hlauh hmaa i ruahmanna 
i sawn hlat mai pawh khan rawngbawina hun chu 
nasa fein a inhawng tih i hre mai ang. 


Khawngaih takin tunah hian ngun takin han 
ngaihtuah la, i zalenna neih chu tibuai tur zawngin 
ka sawi a ni lo va, a tha ber tur eng nge ni ang tih 
lam zawngin a ni zawk a, a hun leh hmun a thuin 
thil dang lamah a kaihruai che a nih chuan, i kawp- 
pui neih hi a sualna reng reng a awm lo. Pathian 
thilthlawnpek duhawm tak a ni. 


Kawppui neih loh Pathian thilthlawnpek a ni tih 
sawitu ngei Paula pawh hian a thu tlangkawmna atan 
chuan kawppui neih pawh hi Pathian thilpek a ni tih 
a sawi a. He mi chungchang thu-ah hian a inbuk 
tawkin thu a sawi mai a ni. 


Thil pawimawh tak mai awm chu Lalpa ngeiin 
kawppui neih loh thu a sawi lo va, “Naupangte chu a 
lo kuang kuah a, mal a sawmsak ta a,” tih Matthaia 
bung 11: 10-1S-ah kan hmu a. Hei hi Bible tar lan 
dan chu a nia. A dik tawn ve ve theih dan chu kan 
hre thiam mai tur a ni. 


INNBIH CHUAN MIPA A TIFAMKIM 
| Pathianin mipa kawppui nei lo tura a koh chu 
thil vang tak a ni. Mipa chu nupui neih chauhvin a 


lo famkim thin a ni tih a sawi zawk. Genesis bung 
2:18 (Berkeley Version lehlin dan ang chuan) Pathian 

chuan mipa amah maia awm tur chu tha ati lo va, 
amah tanpuitu tur remchang kan siamsak ang a, chu 
chuan a tifamkim thei ang,” a ti a. 


Thil pawimawh tak mai chu kan Bible hi inneih- 
nain a intan a (Gen. 2: 11-15), inneihna biwkin a 
tawp a (Thup. 19: 7-9; 21: 2-10). Lal Isua ngei 
pawhin thil mak a tihna hmasa ber pawh kha In- 
neihnaah a ni tih Joh. 2: l-ll-ah kan hmv a ni. 


Chutiang chuan inneih hi chawimawiin awm sela, 
chawisan leh zah tlakin awm sela, hlu bawk sela. duh 
takte zingah chuan ngaihsan ni rawh se (Heb. 13: 4). 


BUNG S$ 
KAWPPUI TUR THA ZAWN DAN 


I damchhung kawppui tur atana tha ber chu Pa- 
thian chauhvin a hria a, Amah i ngaihchan peih 
dawn phawt chuan chu mi tihpuitlin chu a chak 
zawng tak a ni. 


Bible chuan, Pathianin a mite khawsak dan tur 
chu a ruahman vek ani tih min hrilh a (Eph. 2: 10). 
Hei hi a dik a nih ngat chuan nangmah mai chuan i 
khawsa thei lo va, kawppui i neih tur leh tur loh 
pawh Pathianin a ruat sa vek a ni tih ring mai rawh. 
Kawppui i neih a remtih chuan rinhlelh rual lohvin 
i kawppui tur pawh chu a ruat ngei ang. Nimahsela, 
Pathian chuan a thu zawm turin tu mah a tilui ngai 
loa ni. Chutiang a nih avang chuan Pathian remruat 
ang hnawl emaw, ngaihthah mai hi thil awl tak a ni 
a, a remruat ang lo taka mi dang neih mai hi thil 
awl tak a ni. 


1 thlarau chhandamna bakah chuan, i ngaihtuah 
tur pawimawh ber chu i damchhung kawppui tur dik 
thlan fuh hi a ni. Tihsual palh awm lo turin i fim- 
khur tur a ni a, chuti lo chuan vawi khat ngaih dan 
siam fel tawh hnu sut leh a awlai tawh thin si lo va. 
Eizawnna dik lo i lo thlang palh a nih pawhin siam 
that leh a la harsa lo va, chutiang bawk chuan ngaih 
dan tam tak i lo siam thin tawhte pawh siam that leh 
theih a ni thin. Nimahsela, Pathian duh dan piah 
lama mi kawppui i nei a nih chuan i tihsual palh chu 
i siam tha leh thei tawh ngai lo vang a, i thlan sual 
tawh chu theihtawpin siam that i tum thei chauh vang. 
Pathian duh dan bawhpelh chu thil lungngaihthlak 
tak a tling a ni. Vv 

Mi tam tak Pathian remruat pawh nghak zo lo- 
va inneih hmanhmawhte chu khuareiah an la inchhir 
leh chawk thin a. An thil tawn tlang tawhte hi nau- 
pang zawkte tan chuan an dai ve lohna tura fimkhur- 
na tura thawtlawkna a ni ngei ang. Pathiin duh dan 
piah lama mi neih ai chuan, nei lova mahu. awm 
reng mai a tha ber zawk ang. A duh Can pian lama 
inneite chungah pawh Pathian chu ugilnei . .n mal- 
sawmnatein vur ve bawk mah sela, hlimua cik tak 
leh malsawmna tak tak chu Pathian duh dan Jik tak 
atang chauhva neih theih a ni thin. 

Pathian ropuina tur leh keimahni thatna tur hrim 
hrim pawhin Pathianin kan tan a ruat ngei chu nei 
thei turin kan zawng tur a ni. Adama chu Pathian- 
in kawppui tur a siamsak lai khan duh ber talan 
theihna turin hmeichhia sawm lai siamsak a ni chuang 
lo va, Pathianin pakhat chauh a siamsak » chu chu 
Adama chu a pe mai a ni. Adama chuan thlan tur 
reng reng a nei chuang lo Chu Pathian ngei chuan 
a fa thu awihte tan. mi pakhat tan mi pakhat a ruat 
mai zawk ani. Chu zirtirnain a huam tel ang zawng 
zawng hre thiam tur chran harsatna tam tak a awm 
thei a, kan thurinah hicr hriatthiam harsa tak tak 
eng emaw a awm avang leh mihringte duhthlanna za- 
len tak mai hrula Pathian thuneihna pumhlum han 
dah dun hian hriatthiam a harsa deuh mai thei a; 
nimahsela, Pathian thu zirtirna a ni miau si! A rem- 
ruat ang kan pawm chuan Pathianin kan tana a thlan 
chu kan tan a tha ber ani tih kan hmu ang a, Evi 
chu Adama tan a tha angin, Pathianin kan tan a buat- 
saih chu kawng engkima kan famkimna tur a ni. 


Abrahama chhiahhlawh pawh khan he thu hi hre 
reng chungin Isaaka nupui tur a zawn lai khan a kal 
a. “Lalpa, Isaaka nupui tur ka thlan theih nan nula 
nalh tak tak awmnaah min hruai rawh.” tiin a dil 10. 

Genesis 24 : 14, 44-tea kan hmuh angin, “Lalpa, Isaaka 
tana i lo ruat sa hmu fuh thei turin mi hruai la, chu 
ngei chu ka hmuh theih nan,” tiin a dil mai zawk a 
ni. Pathianin a dilna a chhanna a han hmuh meuh 
chuan, “Lalpa'n mi hruai a ni,” a ti mai thei tih Gen. 
24: 27-ah kan hmu a. Hei hi tunlaia mi thenkhatte'n 
awihawm angreng taka, “Pathianin min hruai a ni,” 
an han ti ve satliah mai nen chuan inang lo tak a ni. 
Hei zet hi chu zaa za dik a nia. Chutiang taka 
chianga Pathian inzawmtir chu Kristiante inneihnaah 
hian ni thei thin sela, a va duhawm em! 


Pathtanin i kawppui tura a ruatsak che chu nu leh 
pate atangin emaw, thiante hnen atangin emaw a 
hmuhtir mai thei che a ni. 


Bible-a kaihhruaina Pathianin min pek chu Isaaka 
leh Rebeki-te inneihna, tun lawka kan han sawi tak 
kha a ni a. Kha inneihna kha chu nu leh paten awl- 
sam tak maia an ruat chu ani lo tih a chiang hle. 
Abrahama'n Rebeki kha vawi khat mah à la kmu 
ngai bik lo va, an chhiahhlawh pawh khan a chin- 
chang eng mah a la hre bik bawk hek lo. Isaak leh 
Rebeki-te inremsiamna pawh a ni bawk hek lo va, a 
hma lamin vawi khat mah an la inhmu ngai bik lo 
va, Pathian ruahman liaw liau a ni. 


Heta min zirtir piwimawh tak mai chu, an kawp- 
tir dan phung hi ni lovin, mihring a inkawptirate zawk 
kha a ni. Kan nu Wh pate atangin a ni emaw, kan 
thiante hnen atangin a ni emaw, keimahni'n kan rua- 
hman a ni emaw; a pawimawh zawka chu Pathianin 
kan tan å ruat a ni chiah em tih ber hi a ni zawk.v 


PATHIANIN I MAMAWH A TUIPUI TAK ZET €HE 


Naupang zawkte chuan hman dan leh harsatna 
neuh neuh awrmnte hi pawi-an ti thei em em thin a, an 

damchhung kawppui tur zawnna daltuah te an ngai 
hial thin a ni. Pathian chu an harsatna zawng zawng 
belhkhawm ai pawhin a lian zawk tih hi an theih- 
nghilh fo thin. Thenkhatte chuan Pathianin an har- 
satnate chu a hriatpuiin a ngaihsak tak tak lo vang 
tih an hlau bawk thina. Tawngka chuan an sawi 
chhuak lo naa an nungchang erawh chuan an phat 
thin. 


Chutiang mi zawng zawngte tan chuan thu lawm- 
awm tak mai ka rawn thlen e: IPet. 5: 7-ah chuan, 
“A hriatpui che uin a ngaihsak tak zet che u a ni,” a 
tih kan hmu a. Pathian ngei hi a ni, Adama ma- 
mawh pawh hriaa nupui petu kha tih hi hre reng 
rawh u (Gen. 2: 18). Adama chuan Pathian hnenah 
a kawppui tur pe tur pawhin a dillo. Pathian chuan 
Adama mamawh a ngaihsak ang bawkin i mimawh 
pawh a ngaihsak ngei ang che. 


Pathian chu ring la, a kaihhruaina che chu dawh- 
thel itakin nghak fan fan rawh. Awm hle hle theih 
lohna khawpa hmanhmawhna hian eng mah a siam 
tha chuang lo. Entawn tur mawi tak mai kan hmuh 
chu Pathianin Adama chu tui takin a muthilhtir a, a 
han kaihthawh chuan Evi chu a bulah a rawn hruai 
reng mai tih Gen. 2: 21,22-a kan hmuh hi a ni. Mut- 
hilh hi chawl tih entirna a ni a, Pathianin chawl turin 
min duh a, a hun a lo thlen hma zawnga Amaha 
chawl hmiah turin, Amah ngeiin kan tana a ruat min 
pek hma chu chawl hahdam turin a ni. Kan awm 
mai mai tur a ni tihna chu a ni chuang lo va, kan han 
sawi tak zawngte kha pawn lam thil ni lovin, chhung 
lam thil, Thlarau lam thil zawk a ni. 


Engtin nge hetiang chawlhna hi kan neih theih ang? 
Pathian duhzawng ang chauhvin a chawlh theih tih 
Lal Isua'n a sawi a, “Ka nghawngkawi bat ula, ka 


62 KAWPPUI ZAWN LCH INNLIH 


hnenah zir rawh u; tichuan, in thlarau tan chawlhna 
in hmu ang,” a tih thu Mat. 11: 29-ah kan hmu a. 
Jim Eliot-a Aucas Missionary-in a sawi dan takin, 
“Pathian duh ang zawnga muthilh kan zir tur a ni,” 
chutianga kan tih ngat chuan Pathianin a hun takah 
kan tana a ruat ngei lamah chuan min hruai ngei ngel 
ang. Kan nun zawng zawnga Pathian duhzawng tia 
kan buai reng thin a nih ngat chuan, hetiang kawng 
zawnga a duh ang pumpelh lam chu kan hlau tur a 
ni lo. He mi belhchhahna atana naupang zawkte 
chhiar atana tha em em mai lehkhabu pathumte chu: 
(1) The Triumph of John & Batty Stam, by Mrs How- 
ard Taylor, (2) Shadow of the Almighty, by Eliza- 
beth Eliot leh (3) Hudson Taylor and Maria, by J.C. 
Pollock te hi an ni. 


Pathian kan ring tur a ni a, Bible chuan rinna lo 
chuan Amah chu tihlawm ziazang a ni lo tih min hrilh 
kha. Pathian hnaih tur chuan a ring ngei tupia ni a, 
Amah chu beisei tak leh taima taka zawngkuWg lawm- 
man pek hmang a ni tih Heb. 11:6 thu-dh' kaa:hmu 
a. Amah chu beisei taka i zawng a nih chuan, a dùh- 
zawng apiang i ti tur a ni a, rinhlelh rual lohvin i tana 
a ruatsak che chu a pe ngei ang che. A hmanrua 
chu eng pawh ni rawh se, nu leh pate an ni emaw, 
thiante atangin emaw, mahni mawh pawh a di emaw 
pawh ni rawh se; a thlan dan tur-lam chu ama kut- 
ah nghat phawt mai la. A hun takah i thinlungih a 
duh tak chu a pe mai ang che tih Sam 37: 4-ah kan 
hmu a ni. 


Pathianin mi tha tak, in kohhrana mi emaw, i 
Kristian thian dangte hnen atangin emaw, a nih loh 
vek pawhin chutiang hmun danga awmte hnen atang- 
ina pe ang che. Tu emaw, Kristian inpawlkhawmna 
hmuna i hmuh, damchhung kawppui atana tha nia i 

rin zawngte lo zawn leh ngaihtuah chu thil sual a ni 
chuang lo. In pahnih atan chu hun chu Pathianin 
fing taka a lo ruahman pawh a ni mai thei bawk. Mi 
thenkhat, thlir dan dik lova lo thlir thin tawhte chuan 
chutiang Kristian inpawlkhawmna hmuna kawppui tur 
lo melh velte chu a dik lovah an ngai hial a. Chutianga 
zawn chu thianghlim lohna eng mah a awm chuang lo. 
Pathian tan pawh thil thianghlim a ni bawk. Kristian 
i niha i rilru a thianghlim bawk si chuan, mi dangte 
sawiselna tur chu chuti takin i hlau tur a ni lo. 


Hetu ka sawi lan duh kherna chhan hi chu, Kris- 
tiante inpawl khawmna hmun lama an kawppui tur 
zawng lo va, an nu leh pate Kristian satliah ve mai 
maite remruatna zawma Kristian ni siin ring lo mi an 
neih avanga dinhmun hrehawm taka ding mi tam tak 
ka mit ngeia ka hmuh tawh hlawm vang ani. Mi mit- 
mei ven chu Setana thang hlauhawm tak awhna a ni 
tih”Thufing 29: 25-ah kan hmu a, chutiang chu a nih 
avang chuan Pathian leh Kohhranin Kristian chhung- 
kua ni mai tur tam tak a chin thin a ni. 


Ringtu thenkhat chu arr.awmna velah Kristian an 
tlem viau chuan Kristian piangtharte nena inpawl 
khawmna hun nei thei lote pawh a awm theih a, chu- 
tiang pawh ni lo, natna leh in chhung dinhmun leh 
chhungkaw vanduaina leh hnam dan avanga harsatna 
nei pawh a awm leh theih bawk a. Hengte hian eng- 
tin nge an nupui pasal an zawn ve tak ang tih leh an 
tana ruat chu engtin nge an hmuh ve theih tak ang 
tih ngaihtuah tham a tling mai thei a. An beiseina 
zawng zawng dah bovin mi tam takte chuan ring lo 
mi, an nu leh pate thlansak chu an nei chawk thin a. 
Chutiang zawnga ngaihtuah chu ringtu inti ve si tan 
chuan Pathian rinna tak tak tlakchham vang a ni duh 
hle. Pathian tan thil tih theih loh a awm em ni? Kan 

duhna theuhte hi min tuipui lo tihna em ni? l tana 
thil theih loh anga a lan lai pawhin Pathian chu mi- 
hringte phak baka chuang thin a ni tih theihngbilh 
ngai hauh suh ang che. Amah chu ring la, i rin ang 
zelin tihsak i ni ang tih Matthaia 9: 29-ah kan hmuh 
kha. I thinlung Ama lama rinawm taka i vawn a, a 
thupekahte i din ngheh ngat chuan Pathian mit chu 
he lei pum puiah hian nangma tan a hawi ruai ruai a 
ni tih II Chronicles 16: 9-ah kam hmuh kha. 


Kan Pathian, thil engkim titheitu tan chuan hnam 
leh hnam indaidanna te, nu leh} remtih lohna te, 
leh harsatna neuh neuhte chu ti theih loh pakhat 
mah a awm lo va. Entirna atan, Hindu nula Kris- 
tiana inlet thar hlim hlawl, a chhungte'n an tuithlar 
chu tu mah nupui tura kan be chhin pawh an awm lo 
va.  Nimahsela, kawppui ringtu tha tak mai a din- 
hmun ngaihtuah lek lova lo pawm mai duhtu ya : 
nu leh pate pawhin an pawmpui chu Patbhikain, a pe 
tlat mai. Pathian chu, kalphung tel féltu a 
ni a, kan pa a nih ye. Chuan, a fate thil dil chu 
pek nachang a va hre masa-Jehzual dawn em, tih Heb. 
7: U-ah kan hmu a, damchhung kawppui tur chu 
chung thil tha zingah chuan kan Bible ngei pawh hian 
a teth tilèt a ni tih Thufingte 18: 22-ah khan kan hmuh 
bawk kha, 


Pathian chuan a rinawmna fiah turin a fate a 
nghak reng a ni. Tuar fan fan la, Pathian thatna chu 
nghahhleihna leh hmanhmawhna ayangin chân suh 
ang che. Mi tam takin chutiang avang chuan an chan 
thin a ni. I thinlung zawng zawngin Amah chu ring 
la. Ring ngam tak zettute chuan a rinawmzia an hmu 
ang. Lalpa kan Pathian chuan thil zawng zawng 
chungah ro a rel ani si a. 

Hetah hi chuan Pathian duh dan chu engtin nge 
kan zawn ang ? tih lam chu sawi ka tum tawi lo va. 
Lehkhabu dangah hemi chungchang hi chu ka sawi 
tawh a. A hming pawh, “God's Will” tih a ni a. Thin- 
lung thar neih theihna tura sawizawinaah Pathianin 
min hruai a, tunah chuan Pathianin tu nge kan tan a 
lo ruat tih lam chauh kan sawi thung ang. 


PUMKHAT NIHNA 


Pathian chuan Evi chu Adama nupui tha tak ni 
turin a siam a. Kawng tam takah Adama nena pum- 
khat ni tur an ni a; i chungchang thu-ah pawh ila 
neih tur nen chuan kawng tam takah pumkhat ni tur 
in nia. Inneihnaah chuan mi pahnihte chu pumkhat 
an lo ni a. Bible-in mi pahnihte chu an remtih dun 
loh chuan an kal dun the: lo tih thu Amosa 3: 3-ah 
kan hmu.  Inneihna hlawhtling ni tur chuan kawng 
tam takah pumkhatna, inanna leh inthurualna a awm 
ngei tur a ni a. VMi pahnih pumkhata awm turte chu 
mahni pawha thlarau. rilru leh taksa nei an ni si a. 
Hmeichhia leh mipa inzawmna chu: thlarau, rilru leh 
taksa a nih chuan chu inneihna chu Pathian lungdum 
zawng tak ani thin. Chutiang inzawmna chu Thuhril- 
tu 4: 12-in min hrilh angin, tihchhiat hleih theih loh 
angin thlur thumin nupate karah a kal tata ni tih 
kan hmu a ni. 


Pathian duhzawng anga kawppui turi zawnin chu 
mihring chu heng thil lan dan pathum atana hian i 
ngaihtuah tur a ni a. A mal malin i han en teh ang: 


THLARAU 

Mihringah chuan thlarau hi a sang ber a nih 
avangin sawi tan nan hmang ila. Thlarau lamah in- 
anna a awm loh chuan a dang pawh enchhin a ngai 
lo nghal tihna a ni a“ Thlarau hi mihringah chuan 

thil pawimawh tak mai, Pathian nena kan inpawi theih- 
na a ni. Ring lo mi, sima nun thar neihna kawnga 
hriatna la nei ve lo te, Krista nunna la nei ve lote tan 
chuan thlarau chu ‘thi’ a ni a. 


Thil nung leh thil thi chu a inzawm thei lo ang 
bawkin, ringtu leh ring lotu inneihna chungchang 
ngaihtuahnaah pawh zawhna dang a awm thei lo vang. 
Lalpa nen in inzawm tawh chuan, i thlarau chu amah 
nen pumkhat a ni tih I Korinth 6: 16-ah kan hmu a, 
i kawppui tur chu chutiang mi, Pathian nena inzawm- 
na nei mi a ni ngei tur a ni ang. Kristian inneihna 
dik tak siam tur chuan mipa leh hmeichhia leh Lalpaa 
inzawm a ngai a ni. Chu aia hniam chu Kristian in- 
neihna vuah tlak eng mah a awm lo. 


Bible chuan, “Ring lo mi nen rual lo takin 
nghawngkawi bat dun suh ula, chutiang mite nen chuan 
inpawl hek suh u,” tiin II Korinth 6: 14-ah min hrilh 
a. Nghawngkawl chu inneih entirna tha tak a ni a. 
Bawngpa pahnihin leilehna tura nghawngkawl an han 
bat dun hi nupa chu Pathian tana thawk dun an nih- 
zia entirna tha tak a ni. Thuthlung Hluiah chuan 
Pathian mite chu Bawngpa leh Sabengtung leilet tura 
chhawr dun an khap tlat thu Deuteronomy 22: 10- 
ah kan hmu a, a chhan chu heng ran pahnihte hi pian- 
phung renga danglam daih a ni a. Chutiang bawkin 
ringtu leh ring lotu chu an danglani daih a ni. Tichuan, 
Bible chuan, “Engtin nge Thim leh Engin chan dun 
an neih? Engtin nge Krista leh Ramhuaiin inrem 
theihna an neih ang? Engtin nge ringtu leh ring lotu 
chuan chan dun an neih theih ang?” (II Kor. 6: 14, 
15) a ti mai a ni. 


Pathian fa i nih a, ring lo mi Setana fa (John. 8: 
44 leh Joh. 3: 10) i neih si chuan i puzawn chu Ram- 
huai Setana chu a ni tih chu sawi ngai lovin a chiang 

sa mai a. Chutiang puzawn nen chuan i damchhung- 
in buaina tawp nei lovin in buai reng tawh mai dawn 
a ni. 


Ringtu thenkhatte chuan chutianga ring lo mi an 
neih chuan hremhmun lak atanga thlarau chhanhim 
ta angahte an inngai mai thei a. Chu thu chu thu 
tlingah pawh lo ngai teh reng ila, Pathian fing tak 
mai chuan amah ringtu zawng zawngte chu ring lo 
mite nei theuh turin a ti ngei ang! Engati nge a thu- 
ah chutianga ti tura a tih si loh? Chutianga thlarau 
chhandam tumna ang zawng chuan inneih hi buatsaih 
a tum lo hle tihna a ni ngei ang. Chutianga Pathian 
thu ziak dan pangngai lo ang taka thlarau man zawnga 
a siam thar leh a nih ngawt loh chuan tu mahin chu- 
tiang ti tur chuan Pathian an beisei thei lo vang. T 
kawppui chu in inneih hmaa Kristiana a inlet lo emaw, 
piangthar lo emaw a nih chuan, “a la inlet mai ang 
emaw, a la piangthar ve mai ang’ tih chu thil tih chi 
loh tak a ni. 


Ringtuin ring lo mi a neihin Bible thupek an do- 
dalin Lalpa thu an bawhchhe nghal thin a ni. Chu- 
tiang mite tan chuan an inneihna malsawm tura Pa- 
thian dil chu a atthlak a, ngampa thil tih mai mai a 
ni tawh thin. 


Chutiang ring lo mite nena fa chu Pathianin eng- 
ti kawng mahin a faah a pawm thei lo. In theih- 
nghilh mai loh nan ka han sawi nawn leh hlek teh 
ang. A hming maia Kristian nih chu ring lotu— 
Hindu te, Pathian awm ring lo mite nen danglamna 
reng a awm lo. Ringtuin kawppui a neih laia Kris- 
tian ni si lo, an inneih hnua lo danglam tate entirna 
anga han sawi velte hi zawng awmze nei lo a ni a, 
mi dangte tih ang zui tur ni lovin, Pathian thu ang 

zawm tur kan ni zawk si a. Pathian duh dan anga 
tha taka awm tumte chu ring lo mi kawppuia neh 
ai chuan a malin awm reng zawk mai rawh se. 


Kawppui tura an han rawt angte chu an piang- 
thar lo a nih chuan tu mahin nu leh pate leh thiante 
turna tihhlawhtlin chu an ba chuang lo. Ephesi 6: 
l-ah kan hmuh angin nu leh pate thu chu Lalpaah 
chauh, chu pawh chu kan chhia leh tha hriatna pawh- 
in dodalna a neih lohvin leh Pathian thu zirtirna nena 
inkalh a nih loh chauhvin kan zawm tur a ni a. 
Ringtu chu Lalpa tan a rinawm hmasa ber tur ani a. 
Hei hian a tul chuan a nu leh pate chu hnial kalh 
pawh a huam thei a.  Matthaia 10: 32-39 kan en 
chuan, a bik takin chang 37-ah hian Lalpa ngeiin, 
“Mi tu pawh a nu emaw, a pa emaw, keimah aia dah 
pawimawh zawk chu ka mi ni tlak a ni lo,” a tih thu 
kan hmu a ni. 


Pain a fapa chu In leh hausakna a rochuntir thei 
a, nupui fing erawh chu Lalpa pek a ni tih Thufingte 
19: 14-ah kan hmu bawk a. 


Nula i lo hmangaih thuk hle tawh chu hun eng 
emawti hnuah a piangthar tak tak lo tih ilo hre 
chhuak ta chauh va. A nih loh leh chhandam i nih 
tantirh lai velin Kristian ni lo nula nen in lo inhma- 
ngaih hle pawh a ni mai thei a. Chutiang dinhmun- 
ah chuan a dinhmun dik tak hre chiah lo mah la, 
nula chu a piangthar a ni tih lam zawnga thlemna a 
nasa duh hle bawk ang. 


Rinawm leh thil ti tak tak mii nih chuan chu- 
tianga mahni inbumna mai chu i hnawl ang a, a ma- 
mawh hriain Pathian thu i hrilh zawk ngei ang. N' 
mahsela, a chhanna reng reng chu fing taka thil tih a 
ni tih hre turin fimkhur ang che. In inhip tawnna 

avangin thu pawh a awih mai thei e. Nimahsela, 
chutianga thuawihna satli h avanga himna mai chu 
chik taka ngaihtuahna atansa tihfel a nih si loh chuan 
a der mai a chang ang til a hlauhawm duh hle. Pa- 
thian thu i hrilh tur a ni 'o ka tihna chu a ni hauh 
lo va. A der maia danglam hi thil awm thei a ni tih 
hi hriat reng atan ka han sawi mai zawk a ni. 

Lalpa rawngbawina kawnga mi thahnemngai zet 
mai hriat chhuah leh thin ka nei a. A nu leh paten 
kawppui tur an zawnsak a. Nula, a liming maia 
Kristian, chutih lai chuan piangthar pawh a la ni lo 
va; nimahsela, an inneih hmaa Pathian Thu a hrilh 
lai chuan piangthar angin a insawi a, an inneih hnu 
rei lote-ah chu nula mize dik tak chu a lo lang ta a. 
Mi dangte mai pawh ni lo, a pasal ngei pawnina hai 
rual lohvin chhandamna awmzia a hre lo reng reng 
hi a lo la ni a. Tichuan, a pasal tan thlarau lam 
thila daltuah a lo tang thuai a, a Kristian nun leh 
phurna zawng zawng pawh chu a lo reh z0 ta a. 
Chutiang pianthar derna lakah chuan fimkhur em 
em tur ani. Chutiang piangthar lo mihringah chuan 
Setana chuan nungchang tha tam tak a entir mai thei 
a. Kawng tam tak pawhin eng ang fakauva duhawm 
nge a nih pawh a entir thei che a ni. A thain thil 
pawm dan pawh a thiam a ni tih a hrilh thei hawk 
che a. Mahse, bengkhawn duh suh. Kan thlahtu- 
tea thlem lai khan, eng emaw thil duhawm hmel 
takin a thlem tih Gen. 3: 6-ah kan hmu a. Nimah- 
sela, Pathianin a khap tlat a. Nghawngkawl rual lo 
taka bah dun pawh a remti lo hial a ni tih IT Kor. 6: 
14-ah kan hmu leh bawk a. Tha hle angin lang mah 
sela, Pathianin rem a tih loh, tih luih chuan thil tha 
lam ni lovin, a chhe lam chauh a thlen thin. 


Nupui pasal neih chungchang thua Pathian thu 
zirtirna hnawla innei, nupa hlim lo leh buaina reh 

thei lo tawk eng emaw zat ka hre tawh a. Hmeichhia, 
pasal piangthar lo neia “a la piangthar ve mai ang’ tih 
rilru pu thinte chu an beiscina a lo bo tial tial a, an in 
chhung khur ngeiah pawh Lalpa hnathawhna hun 
takngial pawh an nei thei ngai tawh thin lo. Chut:h 
lai chuan mipa, ka ngaihzawng hian min hmangaih 
em a, kan inneih hnuah pawh Lalpa hnena hruai chu 
thil harsa a ni hran lovang tih ngaihtuah thina pawh 
chuan tunah zet chuan a nupui chu a pawt bettu a 
ni tih a hai ta bik lo. 


Engtik hun lai pawha him ber fo chu, rilru so- 
sangin a turna dodala piangthar lo nena inneih loh 
chu a ni mai. Chutiang mi nena inhmel duhna in 
nei tan a nih chuan mahni inenfel vat a tha ber. 
Kristian a nih hnuah emaw, a pianthar hnuah chauh 
thian tha ang chuan en a tha. 


Chhandam i la nih hmaa chutiang mi nena in lo 
inhmangaih a nih chuan i thlayau lam dinhmun i siam 
fel hmasa phawt tur a ni a. VI hmangaih ber chu Lal 
Isua a ni tih i hrilh hre hmasa tur a ni a. Chutiang 
dinhmun chu a la hriat thiam ve loh chuan inneih lam 
chu tih theih a la ni lo tih hriattir tur a ni. Krista 
chu in nunah Lal bera in neih loh chuan, in chhung- 
kua chu engti kawng mahin Kristian chhungkua tih 
theih chi a ni lo vang. lISamuela 2: 30-ah chuan 
Pathian zah leh chawimawitu chu Pathian ngei pawhin 
a chawimawi ve ang tih thu kan hmu a. Pathian zah 
han tih hian chu nula nena in inkar thu zawng zawng 
pawh chu zep awm lovin Pathian maicham hmaah 
chuan a lawmzawng a ni em tihte i hlan fai vek tur 
a ni a. Pathianin i tana a thlansak che a nih chuan 
Abrahama hnenah Pathianin Isaaka chu a pe kir leh 
tih Gen. 22-a kan hmuh ang khan a pe kir leh ang 
che. Pathian thlansak che a nih loh chuan Gen. 21-a 

Abrahama nun atangin Ismaela chu hnawhchhuah a 
ni ang khan, i nun atang pawhin a hnawt bo ve mai 
dawn ani. A eng ve ve pawh chu pawm thei turin 
i thinlung i siam fel tur a ni a. Pathian chuan tu lei 
mah a ba lo va, i nunah Lal bera i neih phawt chuan 
i chan hauh lo vang. 


Nupate chu chhandamna kawnga an chian tawh 
chuan, Pathian ngaihdamna leh malsawmna chen dun- 
in hlim takin an cheng dun ang a. Inngaidam tawn 
leh ngaihdam indil tawnna hunah an cheng ang a. 
Hetiang thil hi mi tam takte nuna a awm loh thin 
avangin a khawlo vek thin a ni. 


Pianthar mai pawh hi ala tawk lo. Thlarau lama 
pumkhat tih hian thlarau lam thil thlir dan thuhmun 
a ni tur ani tih pawh a huam tel bawk. Pathian 
hnena inpek tak takna leh phurna kawngah pawh hian 
ringtu inti theuh theuh pawh hi inan loh theih tak 
mai ani a. Kristian chak takin Kristian chak lo tak 
a neih chuan Kristian chak lo tak pahnih an insiam 
chhuak dawn tihna ani. Tichuan, i kawppui tur chu 
a piangthar em tih ngawt ngaihtuah lovin, i nun hnuk 
hniamtu nge a nih dawn a, i nun tichaktu tih pawh 
ngaihtuah tel a ngai ani. Nangmah anga thlarau lama 
thuk leh Pathian lama riltam leh a nun chu nangmah 
cho phur thei khawp ni thei sela thil duhawm tak a 
ni. Nupa tuakte chu thlarau mi tak zet an nih chuan 
inhriat thiamna thui tak a awm thei a, Philippi 2: 3- 
ah kan hmuh angin thlarau lama mahni aia sang zawka 
inhmuh tawnna a awm thei thin. 


Chutiang mi kawppui i neih chuan i tlak hniam 
deuh lai pawhin a chawi kang thei ang che, i kawppui 
tan pawh chutiang chiah chuan i tithei ve thin dawn 
tihna ani. I thlarau nun a lo chauh chuan a tihriam 

thar leh thei ang che: chutiang chiah chu a tan pawh 
i ni ang tih Thuhriltu 4: 10-ah kan hmu a. Chutiang 
kawppui chu sumin lei thein a ni lo. 


Thlarau chu engtia teh tur nge? Sakhuanaa in- 
hman dan atangin em ni? Nula, Bible zirnaa tel peih 
tak leh Chanchin Tha hrilha mi inte pawh lut peih 
takte pawh hi eng emaw chang chuan thlarau chu nei 
ve bawk mah se, chhungpuinu fel lo tak an ni ve fo 
bawk a. Hei hi rilrua hriat reng tur chi a ni a, thawk- 
tu phur takte pawh hi thlarau lama thuk tak chu an 
ni vek lem lo tih hi. A chhan chu, thlarau lam thil leh 
sakhaw rawngbawina hi thil thuhmun a nih fo lem loh 
vang a ni. Hei hi hriat reng atan a tha leh bawk: 
inneih tantirh lam chu chhangchhiat hun lai a lo ni a, 
in nupain Bible chhiar leh Kristian inpawl khawmna 
lam pawh hawi hlei thei lo leka hun hman a ngaih 
hun lai, naupangte'n an nu hnena thil an ngen reng 
hun lai leh zanah thleng pawha nupa an buai laih laih 
hun lai a ni a, Bible zir leh sakhaw lam thil chauhva 
inhman hi thlarau lam thil emaw ti mi chuan, chutiang 
thil chu Pathian nena an inpawlna daltua ngaiin thinur 
chungin an phun an phun phah thei bawk thin a ni. 


Pianthar leh thar loh emaw, thlarau lam dinhmun 
inteh hi thil harsa tak mai ani a. Tunah hi chuan in- 
tihderna khawvelah kan cheng tawh a, hei hian thil 
hi a tiharsa zual a. Mi dik tak chu tlemte chauh an 
awm a. Ringtu tinte hian mahni thlarau chan aja 
sang hi mi dangte hnenah chuan chang anga inlantir 
an duh vek emaw tih tur a ni mai a. Hei hi a bik 
takin naupang lam deuh, Kristiante inpawlkhawmna 
zinga tel tam deuhte zingah a ni duh chawk. Hei hi 
hre rengin kan fimkhur em em tur a ni. Chuti a nih 
loh chuan mite lan dan atang maia bum theihin kan 
awm mai thei a ni. Inneih chungchang ngaihtuah lai 

hian ngaih dan siam thiam a harsa lehzual a. Mi then- 
khatten chhandam nia an insawina malah chuan kan 
lungawi tur pawh a ni lo. A kma lama kan sawi 
tawh ang khan piangthara insawi ve si, chhandamna 
awmzia tak tak hre pha hlek si lo hi a awm theih tlat 
ani. Lalpa chuan Matthaia 7 l6-ah, tan rahah an 
hre mai ang tiin min hrilh a. Lalpa nen ni tina kan 
len dun chuan a hun a lo thjen chuan bre dis er tur 
pawhin min pni thei em em ang. 


Thlarau rah, hmangaihna, hlimna, muanna, dawh- 
theihna, ngilneihna, thatna, rinawmna, thuunuanawlh- 
na leh mahni inthununnate Gal 5. 22, 23-a kan hmuh 
kha kan zawn hmasak tur chu ani. Chu milwing kan 
ngaihtuah lai mek chuan Lalpa hpaihawh leh Kristian- 
te inpawlkhawmna a ngainatzia a lantir bawk tur a ni. 


I Petera 3: 4-a kan hmuh angin nula chuan hma- 
ngaihna leh dawhtheihna thlarau duhawm tak a nei 
turania. Mi kawlhrawng leh tawngthei, tunlai (kum 
zabi 20-na) hmeichhiate anga mipat hme'chhiatna loma 
Pathianin chin tawk a lo siam hi tifuh lo a ni tia 
ngaitute ang chi hi an ni tur a ni lo. 


Bible-ah Thufing chuan hmeichhiaie awm dan 
kimchang a sawia. An nungchang a sawi fian chu 
mipa tleirawlte tan chuan nula an ngaihtuah dawn 
huna an thlithloi hmasak ngel chi a ni. Hmel leh 
pianhmang mawina mai chu bur ruak leh bumna inai 
angin a sawi a. Pathian tih thatzia erawh chu a sawi 
uar hle thung a. Nula chu a thianghlim chaulwin 
Pathian mithmuha hme! tha a ni thei chauh va. Pa- 
thian duh dan hriat kan duh tak zet chuan. Pathian- 
in mite a enna atanga en kan zir ve tur a ni a. Hei 
hi Rom 12: 2-in min hrilh, rilru thar awmzia. Pathian 
duh dan hre thiam tura thil pawimawh hmasa chu a 
ni. ISamuela 16: 7 thu-ah, Pathianin pawn lam lan 

dan mai ni lovin, chhung lam (rilru) a en thin tih hre 
reng chung si hian keimahni duhzawng taksa mawina 
thlirna ringawt hian min la thunun cheu mai a. Pa- 
thian kaihhruaina chu beisei ngam tur chi pawh kan 
ni lo. Tichuan, Setanan min bum theihna tur leh 
min hruai bo theihna turin kawngka zau pui kan hawn- 
sak reng tihna a ni thin. 


Nupui atana duhthusam, Thufing 31: 10-3l-in a 
sawi dan chuan an rilru lam a sawi ber a. Rinhlelh- 
na turin hmun a kian ngai lo va. A pasal thatna leh 
mawina tur lam a zawng thin. Taima takin a thawk- 
rim em em a; an chhungkaw khawsak dan tur a ngaih- 
tuah lawk a, kut hnathawh leh hna hniam tak thawh 
pawh a zakin a hreh ngai lo. Kawm ni si lovin a in- 
ren thiam a, mi retheite chungah a ngilneiin a thilphal 
a. A lei ven dan a thiam a, a hun leh hmun a zirin 
eng nge sawi tur tih leh tawng hun leh hun lo leh 
ngawih hun pawh a hria a ni. A hunte hi a khawh 
ral ve mai mai ngai lo va, a hmang tangkai em em 
vek a; a pasal leh a fate leh Pathian lam pawhin fak 
pawh ni se thil mak a ni lem lo. 


Hmeichhe pakhatah heng thil thate hi awm kim 
vek thei a ni em tih chu chiang takin kan hre thei hauh 
lo vang a. Pathian duh dan hriat kan duh phawt 
chuan heng tawngkamte hi anmahni tehna kan siam 
laiin kan rilruah kan vawng reng tur a ni. Tu emaw 
i ngaihtuah lai chu thlarau lamah la tling tawk lo a 
nih a, inneih hnuah siam that leh theih a la ni em ang 
chu emaw, siam that kan la tum ang chu, tihte hi 
Setana thurawn a ni a, fimkhur hle tur a ni. Hetiang 
hi thil harsa tak, thil awm zen zen lo a ni. Tunah 
Lalpa hre mi a nih loh chuan a la ni ngei ang tih chu 
chiang taka sawi ngam harsa tak a ni. Dawhkana 
ding chunga leia mi pawh chhoh chu thil harsa tak a 

ni a. A pawtthlatu nih chu nasa fein a awlsam zawk. 
Chutiang chiah chu thlarau lama inbuk lote inneihna- 
in a hrin chhuah tur a ni. 


Kristian dik tak kawppui tura i zawnna kawng- 
ah chuan thlarau lam dinhmunah a ni tur ani a. He 
mi hi a hmasa berah i hman chuan thil dang pawi- 
mawh zawng zawng chu Pathianin a thlansakah che 
chuan i hmu fai vek ang. He mi thupui hi Mat. 6: 
33-ah kan hmu a, “A ram leh a felna chu zawng hma- 
sa la, chung zawng zawng chu a pek belhchhah ang 
che,” tiin. Thlarau lam ngaihthah leh a pahnihna 
atana hmangtu chuan Pathianin a tana tha tura a ruata 
chu a chân ngei dawn a ni. 


RILRU (SOUL) 


Mihring rilru han tih hian, thinlung, ngaihtuahna 
leh duh dante a huam vek a. Rem taka innei tur 
chuan hetiang lamah pawh hian inanna eng emaw chen 
chu a awm tur a nia. Thlarau lama inanna kan sawi 
takte ang kha chuan kan sawi thei chiah lo va, eng 
emaw danglamna hret awm tho si a, Pathianin rem 
taka a chuktuahte pawh a awm theih tho mai. Ni- 
mahsela, a tlangpui thua a nih dan phung kan sawi 
mai a ni a. 


Thlarau dawttuah rilru hi kan hmang nachungin 
taksa lam ai chuan a la pawimawh zawk a. A thla- 
rau lam dinhmun kan ngaihtuah zawh hnua mipain 
amah a inzawh tur chu, a hmel a tha em, tih ni lovin, 
a rilru a put dan phung leh thil ngaihtuah dante 
chhutin kan inmil thei ang em ? tih a ni tawh zawk 
tur a ni.” A tlangpui thuin Pathianin a thlansakte chu 
rilru lama inrual an ni deuh ber a. Rilru kum tih leh 
kum tak tak tih hi chu thil hrang daih ani. Kum 25 
mi lai ni siin, kam 15 mi ang leka nung mi eng emaw 
zat a awm theih a. An rilru than dan leh an taksa 

than dan chu nasa takin a inrual lo tih a hriat theih 
a, hei hi natna hrik leh piansualna lam ni lovin, an 
nu leh pateah an innghah lutuk vang emaw, thil dang 
vang emaw pawh a ni thei bawk. 


Rilru kum lam hi chhut theihna tur thil tam tak 
sawi tur a awm thei. Inbiak lumlam hi inneihnaah 
chuan thil pawimawh tak pakhat chu a ni a, thil in- 
lawmpui a tlem hle emaw, chutiang a awm loh hial 
phei chuan nupa inkarah intihbuaina leh intihlungawi 
lohna a thleng duh chawk thin.  Inneihna hi thla 
tlemte mai atan a ni lo va, damchhung atan a nih 
avangin a tlangpui thuin thil kawng hrang hrangah 
kan intuipui tawn thiam tur pawh a ni. Chu bakah 
finna lamah pakhat zawk chu a hniam bik lutuk chuan 
titi pawh a rual tlang thei lo va, nupate inkarah in- 
pawh tawk lohna a hring duh chawk. Nupui chu pa- 
sal aia nasa taka a fin zawk emaw, a san zawk emaw 
chuan a pasal tan phurrit a ni thei a, chutiang bawkin 
pasal chu nasa taka nupui aia finna lamah a san zawk 
chuan nupui hlutna chu nasa takin a tla hniam ang 
a, tangkaina nei lo ang hialin a awm mai thei bawk. 
Chutiang a nih chuan chhiahhlawh aia u deuh awrhin 
a awm mai thei bawk a. 


Hetiang kawngah hian a bik thil a awm lo ti lam 
zawnga sawi zawng ka ni lo va, nupate chu finna lam- 
ah pawh an intluk chiah tur a ni tih lam pawhin thu- 
rawn ka pe a ni chuang lo. Mahse, nang chu Doctor 
of Philosophy lo ni ta la, thingtlang nula, ziak leh 
chhiar pawh thiam lo chu Pathianin pe mai tur anga 
suangtuahna chu thlarau lama sang tak pawh ni se, a 
ang lo lam deuh tiin ka sawi mai zawk a ni. Nupui 
chu pasal tanpuitu ni tura ruat a ni a, a pasal hna- 
thawhna kawng hrang hranga thawhpui ve thei a nih 
a pawimawh a ni. 

| A.S. Triton-a lehkhabu, “Whose World”-ah chuan 
hei hi thiam takin a sawi a. A ziaktu hian pa tel zet 
mai pakhat harsatna chu a hre hneh zet mai a, kum 
sawmhnih vel a nih laia piangthar a ni a, chutih lai 
huna a ngaihtuah dan chuan chutianga a lo awm theih- 
na chhan ber chu Kristian a nih vang niin a ngai a. 
Lehkha tham mang lo Kristian nula chu nupui atan 
a rim a, chu nula pawh chuan a lo hmal phal bik lo 
va. Nimahsela, rei vak lo hnuah chuan an inkarah 
buaina a lo awm ta a. Hmeichhia zawkin eng mah 
a chhiar ngai si lo vu, mipa zawk lah chuan a peih 
em em mai sia. Mithiam tia sawi theihte zinga mi 
hi a ni a, hmeichhia zawk pawh chu pianpui B.A. an 
tih ang chi hi ani ve bawk a. An inhmangaih ve ve 
tho va, Kristian dik tak ve ve an ni bawk a: nimah- 
sela, mihring mihrinna thu-ah chuan inanna an nei 
tlem hle thung. Kristian lo ve ve ni ngat phei se 
chuan a buaithlak hle thei ngei ang. A mipa zawk 
rilru tibuaitu tak chu tawngtainain an harsatna a tih- 
kiansak lo chu a ni. Keimahni insiam chawp harsat- 
na te hi tawngtainaa tihkian ngawt chi a ni lo fo reng 
a. Khuarei hnuah chuan rawngbawltu thil chinchang 
hre zet maiin a tanpui a, an inkara harsaina awm 
zawng zawng chu ama thiam loh vek a ni tih leh, rua- 
hmanna fel tak nei a, an inkar awlte chu zawi zawia 
siam fel tur a ni tih a hrilh a. Hei zet hi chuan tawng- 
taina tak zet leh thlarau lam khawngaihna a ngai na- 
sa ngiang maia, chu bakah anmahnia theihna awm a 
tul ang zela an hman dun pawh a ngai ta a ni. Ti- 
chuan, hmeichhia zawk pawh chuan lehkhabu tui ti 
taka chhiarte a zir ve tan a, mipa zawk pawh chuan 
a nupui duhzawng tuipui dan a zir ve bawk a. Chu- 
tianga harsatna chu Kristian nupate karah pawh a 
awm ve chawk thin a, a chhan chu Pathianin inneihna 
a lo ruahman dan hi an hriat fuh loh vang a ni fo mai. 

A chunga kan han sawi lan tak atang khian in- 
zawl tlang deuh ngaihtuah lem lova inneih ngawt chuan 
tul lovah buaina namen lo kan tawh phah thei tih a 
tilang. Thlarau lam chu ngaihthah tur tihna ni lovin, 
Pathianin a ruahman dan zawk erawh chu, nupate chu 
kawng engkima inkawm ngeih turin a ni zawk. 


Tlangval fel deuhte'n nula an ngaihtuah laia fing 
tak maia mahni an inzawh theih thil chu, fate nu 
atan a tha tak zet ang em? tih leh, ani nen hian kan 
harsatnate kan sawi tlangin kan tawngtai dun thin 
thei ang em? tih hi a ni. 


Tunah chuan rilru sukthlek dan lam han thlir leh 
ta ila. Inneihnaah hian hlimnate leh thian anga in- 
kawmna hi thil awm dun an nih thin avangin tah 
pawh hian eng emaw chenah chuan inanna chu a awm 
tur a ni bawk a. Tlangval ngawichawi tak mai leh 
nula harh zet mai inkawp tlat mai chu a dik lo thei 
mai thei a. Thlarau lam thilah intluk reng ni mah 
sela, an inneih hnuah rilru sukthlek dan danglamna 
chuan harsatna tam tak chu a siam ngei ang. 


Hetia ka han sawi vang hian mize inang, harh leh 
harh chauh an innei tur a ni ka tihna lam chu a ni 
lo va, chutiang a nih chuan an nun chu a kawrawng 
lutuk thei mai dawn a. Ngawichawi leh nunze zawi 
ve ve an inneih chuan an chhungkua chu a reh ruih 
mai ang a, thlanmual ang mai a lo ni thei mai ang. 
Amaherawhchu, inang lo lutuk erawh chu ngaihtuah 
ngun deuh chu thil tul tak a ni. 


Thinlung milpui zawng thiam tur erawh chuan, 
thurawn ka pe duh che u a. Fiamthu thiam a nih 
kher a ngai hran lo va, nimahsela, amah pawhin a 
intihlim thiam ve tur erawh chu a ni. Thil kawng 
hnihah tal chuan rilru inmil chu inneihnaah hian a 

pawimawh a. A pakhatnaah chuan humhimtu ang a 
ni thei a, thinrim teuhva inhnialna pawh a tidai thei 
thin a. Pahnihnaah chuan nun a tinuamin a tihlim 
thei a; nuih ho dar darna awm lo chuan inneih hi 
thil buaithlak tak mai a tling thei a ni. 


Rilru lam thila a pathumna chu, “duhna tak tak’ 
hi a ni. Tih turi han sawi hlek apiang mai, “aw, ka 
ti ang e' ti thei vek mai nula chu i zawn a dik ber lo 
vang ; chutiang a nih chuan Robot nen danglamna an 
awm lo vang. Hmeichhia mahni indah chungnung 
zawk tum tlat mai ncih chu thil hlauhawm tak mai a 
ni tih hi rinhlelh rual a ni lo. “Aw” ti thei zel mai 
si chu ni lovin, hmeichhia i ngaihtuah lai chu, i hnuaia 
intulut duh mi a ni tur a ni. An nupuite rinawmna 
avang leh a tha tur zawnga an sawisel peihna azarah 
mipa tam takte chu mi ropui an lo ni mai thin. 


Walter Trobisch-a lehkhabu, “1 love A Young 
Man” tih bu-ah chuan a thiante zinga pakhatin a nu- 
pui duhthusam a sawinaah chuan : 


1. Rinawm leh mi siam tha thei zawnga mi sawisel 
peih a ni tur a ni. 

2. Ka chunga lungnih lohna eng emaw changa a neih 
pawhin keimah mi rinna a tlachham chuang tur a 
ni lo. 

3. Ka tlin lohna lai siam tha turin beidawng mai lo- 
vin mi pui peih mi a ni tur a ni. 

4. Ka tihlungawi loh deuh chang pawhin mi tihder 
mai lovin, rinawm takin min hrilh mai thin zawk 
tur a ni, a ti a. 


Mahse, chutiang chu nupui chuan ama rilru puak 
chhuak ang leh a lo rilruk angte chu hun tha nei chunga 
a tih theih chauhvin a tihpuitlin theih a. Mipain a 


BU KAWPPUI ZAWN LEH INNLIH 


mamawh chu sal ni lovin, a Uukpui kawppui a ni a 
mamawh ni. 


TAKSA (BODY) 

Taksa hi Pathian thil siam bung khat a ni a, inneih 
zai rel dawnin mipaah pawh a taksa pianphung tam 
tak ngaihtyah tur a awm ve tho va. Mi thenkhatte 
kal dan anga a hleihluaka kal chu kan duh lo va, chu- 
tiang mite chuan an tisa chakna hrikthlakna mai atan 
inneihna hi an hmang a, chu mite tan chuan inneihna 
hi uirena aia chung deuh awrh chauh ani a. Chutih 
rual vek chuan taksa lam ngaihthah luattukna a awm 
thei bawk a, a pahnihte inkarah hian thlarau chuan 
kawng lai a siam a, kan zawh tura Pathianin a beisei 
chu a ni. 


Thlarau chauh ni lovin, mihring kan nih miau 
avangin kawppui tur inremsiamnaah pawh hian eng 
emaw chen chu tise lama inhipna pawh a awm ngei 
tur chu ani. Taksa mawinaa inhip pawh hi thil sual 
zawng a ni hauh lo mai, thlarau leh rilru piah lama a 
pathumnaa fel taka dah leh vawn a nih phawt chuan. 
Amaherawhchu, mi tu emaw taksa inhipna lam uar 
lutuk emaw, tituai thatna sawi mawi lutuk mi chuan 
a tawpah chuan inneihna chu a hlimawm anga a ruat 
ang ngawt chu ani lo tih hmuh hun chu a la nei ngeli 
ang. An taksa mawina atang ringawta nula zawng 
thin mi i nih a, a thlarau lam thil i hmuh hmaih hlauh 
chuan. nula chu ringtu pawh ni ve mah sela, inneih 
hnuah buainain a hmuak reng che tih i la hmu ngei 
ang. Mi eng emaw bik tih lohvah chuan, a tlangpui 
thuin nula hmeltha deuhte chuan tlangvalte chhaina 
an lo dawn tam thin tawh avangin, induhna leh in- 
chhuanna an lo nei deuh chawk thin a. Inneih hnu- 
ah pawh chutiang taka ngaihsak bikna chu an pasal- 
te lak atangin an beisei duh chawk thin. I nupui 

hmel tha tak chuan awinze nei tehchiam lem lo chung 
pawha i ngaihsakna leh duat hliau hliauna a phut 
ngei ang. 


“Kum hi ngaihtuah tur pawimawh tak pakhat chu 
anileha. Nupate inkungkaihna hian Krista leh Koh- 
hran inkungkaihna a entir a, mipa chu hmeichhe Iu 
a ni a, a that dan takah chuan mipa zawk chu tlema 
upa deuh zawk ni thei sela: tichuan, puitling tak an 
lo ni ve ve thei ang a. Hmeichhia aiin mipa hi pui- 
tlinna lamah an thang: mawh deuh hlek zawk a, mipa 
a naupan zawk chuan a nupui aiin a puitling lo deuh 
zawk dawn tihna emaw a lo nia. Hmeichhia chuan 
a pasal zawk chu chung zawk ena en tur a nih avang- 
in, hei hi chu a fel lem lo a ni. Mipa zawk chu upa 
zawk a lo nih chuan khawwel thil tak pawha hriatna 
a lo neih zauna kawngah that zawkna a awm thei 
Mipa upat zawk a thatna dang leh chu hmeichhia hi 
an lang upa hma deuh bik a, a bik takin fa an hrin 
hnuah a ni lehnghal a, an lo upat zawk chuan kar 
lovah an inlan upat hleih Jutuk mai thei dawn a ni. 
Heng ang zawng zawng han thlir hian, mipa tan mah- 
ni aia upa zawk nei tura thurawn pek chu thil tih chi 
ani lem lo. Nimahsela, mi thenkhatte chungah kum 
lama inan Johna hian rin aia a khawih pawi theih 
dawn chuan, a bik deuh thil pawh a awm thei ang. 
Mahni aia upa, nula neih tumna a awm a nih pawhin 
inupat hleihna chu kum hnih kum thum bak ni lo 
hram sela. Hei aia a nasat chuan hmeichhia zawk 
chu nupui nih ai mahin a pasala nu ang thaw thang 
alo ni mai thei a. Engti kawng zawng pawhin hmei- 
chhia chuan mahni aia naupang zawk chu pasal neih 
loh a tha ber fo. 


Chutiang chiah chuan hmeichhia chu amah aia 
kum sawm laia upa zawk nei tur chuan thurawn pek 

chu thil tih chi pawh a ni lo, chutiang mi chu hmei- 
chhe tan pawh pasal aiin pa ang maia en mai pawh 
thil awm thei a ni bawk. 


Kum lam thu-ah hian a bi han thliah chu thil tih 
theih pawn a ni chiah lo va, amaherawhchu, mipa 
tan chuan kum 25—32 vel hi a hun lai tak chu a ni. 
Kum 25 hma lam hi chuan an la puitling tawk chiah 
lo mai thei a, engti kawng zawng pawhin Lalpa hna- 
ah an intulut hle tur a ni a. Kum 32 hnu lamah hi 
chuan tih tur leh ngaihtuah tur apui a lo tam tawh a, 
an tan a lo harsa lehzual deuh tawh ang. Chuiiang 
bawk chuan hmeichhia pawh kum 20 atanga kum 2/ 
inkar velah hian pasal nei tura thurawn pek chu a 
pawi lem lo. Hei hi dan nghet phei zawng a ni hauh 
lo va, chutiang dinhmun ti thei lo tura hun leh hmun- 
in a phuar pawh thil awm thei ani. Nimahsela, nang- 
ma duhthlannaa awm thei i nih chuan he mi chhung 
ngeia tih hi a fel ber chu a ni. 


Hriselna lam thu-ah chuan a tlangpui thuin in- 
thlah chhawn dan pawh ngaihtuah tel a pawimawh 
khawp mai. Tu ve ve pawhin thlahtute atanga that 
tawk lohna, hriselna lam thu-ah emaw, rilru lam thu- 
ah emaw pawh rinawm taka zep nei hauh lova inhrilh 
tawn tluk a awm lo va, chu chuan fate thlengin kawng- 
ro a su thei sia. Hetiang lamah hian inrinhlelh deuh- 
na a awm chuan Doctor inentir mai a tha. Chutiang 
kimhlelhna chuan inneih a thulhtir chu a tul hran lo 
va, pakhat zawk chuan inneihna chu Pathian ruat a 
ni a, heng ang kimhlelhna zawng zawng pawh hi a 
duh chuan a tibo vek mai thei alawm tiin a ngai mai 
thei a. Inhriat chianna awm hauh lova inneih chuan 
a hnu lawka inhriat chian hnuah nupa nunphung a 
tichhe thei thin. Engti kawng mahin ringtu chuan in- 
bum lam chu an ti tur a ni lo. Rinawmna avanga 

kawppui hmuh loh chu hlauh reng reng tur pawh a 
ni io. A lehlam zawngah chuan an ngaihsan phah 
zawk mai thel che ani Chu mi avanga a thlauthla 
che a ruh chuan Pathuanin chu mi nena buai Mep tur 
chuan a phal che a nih chuan, tu emaw neih a tum 
zawk tihna a ni mai thei bawk. 


vChhungkhat hnai lutuk mneih hi a tha lo 
bawk. A chhan chu mi an zan loh deuhna thup 1uk 
deuhte a awm phei chuan, naupangah an lo lang 
chhuak duh angreng hle a. Pathianm inneth a rua- 
hmannaah pawh hei hi chu a khap tlat a ni tih Levi- 
ticus 18: 6-ah kan hmu a m 


India ram hmun thenkhatah chuan, chhungkhat 
zinga mipa awm chuan an farnu fa te, pasal nei rual 
an awm tawh chuan, chunn chu nei tur anga dan nei- 
te pawh an awm a Hengte erawh hi chu Thingbul, 
Lungbul biate tih dan a nı a, ringtute ngaih dan chuan 
kawngro a zuk su pha ve lo. Eng emawti kawng 
chuan Bible leh khawvel kalphung nen pawh hian a 
inkalh hle a Chutiang chhungkua ka hmuh pakhat 
chu, an fateho kha mi ang lo deuh vek an ni mal a 
Pathianin a phal loh thil a nihzia pawh kha lang chiang 
hlein ka hria. 


Pathianin tu emaw nel tura a ruat che chuan amah 
hmangaihna a pc ang che. “Bung thumnaah khan 
hmangaihna chu eng ang tur nge a nih kan sawi tawh 
kha.  Inneih hma pawhin hmangaihna chu a thang 
emaw, thang lem lo emaw pawh ni se, a ni lo berah 
pawh a awm ngei tur a ni. Isaaka chuan a nupui tur 
Rebeki chu a hma lama la hmuh loh pawh ni se, Pa- 
thianin a tana a ruat anga a pawm lai khan a hma- 
ngaih a ni tih Gen. 24 : 69-ah kan hmu. A hma lam- 
in chiang takin a hre lem lo na a, Pathian ruat a ni 

ang tih a hre chiang a, amah hmangaihna chu a thin- 
lung chhungah a lo thang nghal mai a ni. 


Isaaka anga tun hma lam pawha la hmelhriat 
ngai lohte nei tur chuan, Pathian hian a ti fo ngai bik 
lo vang uh chu ka ring mai a. Khatiang tak khan 
a tlangpui thuin inneihna hi a ruahman zen zen lem 
lo ni awm tak ani. Kha thil thlenga kan chhinchhiah 
tur pawimawh tak mai chu i nupui neih chu i tana 
Pathianin a thlansak che a ni tih hriat chu a ni. I 
kawppui atana i lo hisap mek chu Pathianin i tana a 
ruat ani tih i rin a, nangma zawn hmuh a ni emaw, 
i nu leh pate zawnsak che a ni emaw, Isaaka hnena 
a tih angin Lalpa'n i thinlungah amah hmangaihna a 
pe ang che. Chutiang a nih chuan inhmangaih tawn- 
na pawh a awm ngei ang. 


Thinlung chhungril tak atanga lo chhuak a nih si 
loh chuan, hmangaihna hi phuah chawp mai mai chi 
pawh a ni lo; chawp leh chilha tih vel mai mai a nih 
chuan hmangaihna tak tak chu anmahni zahna atang- 
ina lo awm a, a lo thang lian a. I zah emaw, i 
ngaisang emaw a nih allah chuan i hmangaih tak tak 
lo tihna a ni ngei ang. 


Khawngaihna hi hmangaihna nena ngaih pawlh 
chi a ni lo. A dinhmun a chhiat lutuk avanga nula 
khawngaih neih tih vel hi chu a tha chuang lo bawk. 
Tlawmngaihna avang leh mi tana inpekna angah i ngai 
pawh a ni mai thei a; nimahsela, amah hmangaihna 
tak takithinlungah i nein theih si loh chuan in in- 
neihna chu a fuh lo thei viau mai thei bawk. Kris- 
tiante inneihnaah hian, hmangaihna hi thil pawimawh 
hmasa ber a nia. Khawngaihna leh lainatna mai chu 
a tawk thei lo fo thin a ni. 

Nula chu amah ngail:sanna te, thlarau lam thil 
tak pawha zahna leh ngaihsanna leh a pianpui fin- 
nate leh a thil ngaih dante ngaihsanna i neih bawk si 
loh chuan thui tak kalpui piwh a finthlak lem lo vang. 


1 Kor. 13: 13-ah chuan hmangaihna chu khaw- 
vela thil ropui a ni tih a sawi a. Kan ngaihthah mai 
mai thei lo vang. 


CHI LEH KUANG, HNAM NUNPHUNG LEH HAUSAKNA 


Kan sawi takte zawng zawng bakah khan, thil 
thenkhat kawppui zawn chungchanga thil pawimawh 
tak tak an la awm nual a. Chung zinga pakhat chu 
hnam leh chi hi a ni. Ringtu tan hnam dang neih 
hi thil dik a ni em?  Hnam hrang chungchangah 
khan Bible khan engtin nge min zirtir kha? 


Kolossa 3: 1l-ah khan hetiang hian a sawi leh 
bawk a. “Tunah chuan Juda emaw, Greek emaw, 
Sal emaw, Sal lo emaw, hmeichhia cmaw, mipa emaw 
a awm thei tawh chuang lo va, thuhmun vek, Kristian 
theuh leh Kristoa awm theuh in ni tawh a ni,” tiin. 


He thu hian rinhlelh rual lohvin Pathian thu kan 
pawm hma atang reng pawhin eng hnam atanga rawn 
sei lian nge kan nih tih lamah khan chuan danglam- 
na reng a awm tawh lo.  Ringtute inpawlkhawmna 
hmuna hnam thil avanga inthliarna lo awmte a awm 
a nih pawhin thil dik lo a ni. Mahse, hei hi hnam 
hrang leh hnam hrangte inkarah danglamna reng reng 
a awm lo tih sawina lam chu a ni chuang lo A 
chunga kan sawi tak Gal. 3. 28-ah chuan Lal Isua 
Kristaah chuan hnam hrang kan nihna hian awmzia a 
nei lo va, hmeichhia leh mipa han tih velte pawh 
hian awmzia a nei tak tak lo tih min hrilh a. Ni- 
mahsela, bei hi hmeichhia leh mipa inkarah danglam- 
na a awm lo tihna lum phci salu ani lo. Gal 3: 28- 

ah chuan mipain mipa vek nupuiah neih a rilruk thei 
lo tih kan hmu a. Chutiang deuh bawk chuan thil 
kawng tam takah hnam hrang leh hnam hrang inrei 
tur anga han suangtuah chang hian ngaihtuah tur 1 
awm thei thin a ni. 


Bible ziak dan tak chuan hnam hrang leh hnam 
hrangte inneih pawlh hi a sualna eng mah a awm hran 
lo. Amaherawhchu, a tlem berah thil pahnih chu he 
mi chungchangah hian ngaihtuah tur chu a awm a. A 
hmasa berah chuan inthlah pawlh fate chuan dan na- 
ranin harsatna tam tak an tawk duh deuh chawk thin 
a, a bik takin India ram chhung bikah hian a ni a. 
A pahnihnaah chuan a nu emaw, a pa emaw, ram 
dang mi a nih chuan Lalpa rawngbawlna lamah eng 
emaw harsatna a awm duhin a tibahlah thei thin. Mi 
thenkhatte'n an rilru puitlin hma leh anmahni hma- 
sialna avangin hei hi an ngaihtuah duh thin lo va, 
hmanhmawh takin chutiang inneihna lamah chuan an 
tlan thin. Khua a lo rei hnuah chuan an inchhirin 
ban a chen leh si thin a ni. 


Hnam nena inkungkaih hnai tak ngaihtuah ngun 
ngai tak mai pakhat leh chu nunphung leh chetzia bi 
ani. India mi leh sa, ram dang mi kawppuia neite 
a bik takin India ram chhunga an awmin, an inneih 
hnuah an pahniha inkarah danglamna tam tak insiam- 
rem ngai a awm thin. Insiam rem hi thil awlai tak a 
ni lo. India ram chhunga mi vek hmun hrang daiha 
awm, Chi leh kuang hranp inneite tan pawh harsatna- 
te eng emaw neuh neuh siam rem ngai a awm thei 
bawk a. State hranga cheng, tawng pawh hrang deuh 
mah sela, harsa vak lova hnam dan phung insiam rem 
mai theihte pawh a theih a. Chiang tak maia a tha 
tih lang nghal mai chu tawng thuhmun hi ani. Nu- 
pate chu tawng chi khata an inbiak thiam dun hle 

chuan thil harsa tehpui a awm lo mai thei. Nimah- 
sela, pakhat zawkin, pakha! zawk hriatthiampui ve loh 
hman a tul fo chuana h-rsa kher ang le. He mi 
chungchang thu-ah hian 1. al khat emaw, khaw khat 
nih pawh hi thil pawimaw., tak tak zinga pakhat chu 
ani ve leh bawk a. Chutiang hnam hrang leh hnam 
hrang inneihnaah chuan hnam khat zawk khan hnam 
khat zawk chu a tlangpui thuin an hnuai chhiah duh 
khawp mai. 


India ram hmun.tam takah chuan hnam hian 
kawngro hi a su thui thei hle a. Ramhuai biate tih 
dan phung hi Kristian zatve deuhthawte hian Kris- 
tian an nih hnuah pawh hian an la chhawm a. Lal 
Isua'n hnam leh hnam indaidanna a thiat zo tawh a, 
inneih duhna a awm phawt chuan hnam hranna 
avanga indaidanna bi ringtute tan ngaih pawimawh 
vak tur a niin a lang lem lo. Mi tute emaw, inneih 
chungchanga hnam danin a phuar anga a inngaih tlat 
cbuan Pathian fa ni lo angin a khawsa tihna a ni a, 
a chhan chu ramhuai biate zirtirna hram leh hnam 
indaidanna chu amahah thu neihtir a remtih tlat zawk 
vang a ni. 


Kristiante chu chutiang indaidanna chunga leng 
kan ni tih vaine mai chuon nupui pasala hnam hran, 
tawng hran leh khawsazia hrarg pawisak loh lutuk 


chu thil tih fo chi chu a ni chuang lo. 
Inneih ngaihtuah laiin inkungkaihna leh hausak- 
na lamin a lehlamte zawk ngaih dan a va hneh chhiah 


lutuk tur pawh a ni lo, chutiang ngaih dante a awm 
a nih chuan thil zahthlak tak a ni. 


DOWRY (THUAM CHHAWM) 
India ram chhunga buaipui tham pakhat leh chu 
thuam chhawm (Dowry) hi a ni a. Dowry tih vel hi 

chu ramhuai biate hun lai atanga chin chhuah kha a 
nia. Mi pahnihte inlaichirna hre chang lovin a hlut- 
na pawh sumdawnna ang lekin a titlahniam a. Ring 
lo mi leh a hming maia Kristiante'n an lo hmang a 
nih chuan sawisel theih pawh a ni hran lo va, thlarau 
lamah an mit a la del miau avang leh duhamna chu 
an thinlunga thuneihtir an la phal avangin. Nimah- 
sela, ringtu tak taka inchhal, khawvel lak atanga hrang, 
Thuthlung Tharin a sawi dan anga nung inti si; ni- 
mahsela, hetiang lam kawnga inhnamhnawih tlat site 
zingah hian engtin nge kan sawi fiah tak angle? An- 
ni mit pawh hi Setana chuan a tihdelsak a ni ve ngei 
ang. 


Mipa nu leh paten hleihluak taka thil an phut 
thin chu, hmeichhe nu leh paten an tlin zawh loh 
fo thin avangin inneih ruahman tawh sa thulh leh tih 
vel pawh tam tak a awm thin a. India ram chhung- 
ah hian he mi avang hian rilru hah leh hrehawm leh 
mangang taka awm nula eng zat tak awm ang maw! 


Chutiang taka inneihna, hlawkna anga hmangtu- 
te chungah chuan na takin Pathianin ro a la rel mai 
duh rih si lo va, he rorelna hi chu Pathian chhuneteah 
tan tur ani. A chhan chu ringtu tam tak, ramhuai 
biate tih chhuah a ni tih hre chiang inti hle si : mahse, 
dodal lam zawnga an sawi ngai loh vanga Kohhran- 
hote zinga tun thlenga hman a la nih thin vang tak 
hian ani. He khawvel chingpen tawh tak maiin an- 
mahni pawh a la rawn tihchingpen hunah Pathian 
hmaa an din hun tur chu a lungngaihthlak zet ang 
chu. Kristian, Pathian tihlawm tumte chuan thuam 
chhawm hi chu an phutin an dawng ve tur pawh a 
ni lo. 


Mi thenkhat, chutiang chu anmahni phut ni lovin, 
an nu leh pate phut zawk a ni tia phat tumte pawh 

an awm a. Nimahsela, ngaih dan neite an nih ve si 
chuan thil mak tak mai pakhat chu, engati nge an nu 
leh paten chutiang an phut lai chuan, “Thuam chhawm 
hi ka duhzawng a ni lo,” tia an sawi ve mai loh le? 
A chhan tak zawkah chuan, anmahni ngei pawhin a 
ruk tak chuan an la duh ve reng ani tih chu a chiang 
hle zawk a ni. Thuam chhawm hi dik lo kan ti a 
nih rau rau chuan thu dik nia kan hriat chu kan sawi 
chhuak ngam tur pawh a ni. Thil mak tak mat pa- 
khat chu thil danga huaisen leh chak hlete pawh hi 
thuam chhawm chungchanga thu tawp siam tura 
tawng a lo hun meuh hi chuan, sangha chi khat Jelly- 
fish hnungzang ruh nei lo ang mai hi an lo ni leh 
mai thin zuk nja! 


Mi thenkhat ngaih dan chuan "an nu leh paten 
an lehkha zirna atana pawisa an sen angte kha thuam 
chhawm atang hian pawisa tlem azawng chu nula nu 
leh pate hnen atangin an dawn ve thcih avangin a 
ziazang khawp alawm' tih a ni. Thenkhat leh chuan 
“an nu leh palem an fanute pasal neih ve huna pek 
atan an lo lak hi a dik ve tho alawnm' an ti ve mai 
thei bawk a.  Mahse. heng tanchhan zawng zawng 
hi thuam chhawm hian Pathian a tilungawi lo a ni tih 
kan hriat chian chuan thu tling lo vek a lo ni mai 
ang. Pathian thu kan zawm ngam phawt chuan, 
Amah chuan min tilungawi lo lovang tih kan ring 
ngam tur pawh a ni. ISamuela 2: 30-a kan hmuh 
angin, Amah i chawimawi phawt chuan, Ani pawhin 
a chawimawi che ang a. in chhungkaw mamawh 
zawng zawng pawh a phuhruk em em ang. 


Thenkhat leh chuan, “Hmeichhe pate lamin lawm 
taka thil thlawnpek anga an rawn pek phawt chuan, 
lo dawnsawn mai chu eng nge a sualna ?” an ti mai 
thei hawk a. Chutiang a nih miau zawngin dik lohna 

eng mah a awm hauh lo vang. Amaherawhchu, hei 
hi duhim khuhna mai a nih loh chuan, chutiang din- 
hmuna ding mipa tleirawl zawng zawngin he zawhna 
pathumte hi han chhang hmasa dawn teh u le. 


(a) Innei tura inbiakrem laiin pawisa tlem hi in 
dah pawimawh em? 

(b) Inneih ruahman fel hnuah, nang emaw, i ai- 
awhte'n emaw pawisa in dil thin em? 

(c) Nangmah emaw, hmeichhia zawkin emaw, 
pawisa pek in beisei ru tlat thin em? 


He zawhna pathumah hian in chhanna chu, “Aw 
tih a nih chuan a thup mawina chu eng ang pawh ni 
mah se, duhamna thu hnuaiah in tlu lut reng tawh 
tihna a ni. 

Chutiang dinhmunah chuan a ni, ringtu thu sawi 
leh an nungchang inan lohna chu a lo lan chauh thin 
ni. Sum leh pai an hmuh theihna tur a nih dawn phawt 
chuan, mi tinin sakhaw thuhmun an nei alawm, mah- 
ni sakhaw awih lo pawh han awm nual mah se, thil 
mak tehchiam a ni lo va. An nungchanga Kristian 
na dodal zawnga khawsa mi chungah chuan lung- 
ngaihna a la thleng ang. 


Thuam chhawm chungchang han sawi chhuah 
hian thenkhat chuan an ngai haw thei hial a; nimah- 
sela, he thil lo awmna chhan hi chu duham vang 
chauh a ni a, chu chu kan Bible-ah chuan Kolossa 3: 
5-a kan hmuh angin, milem biakna a ni tih kan hmu. 
Milem biakna chu Thuthlung Hluiah pawh nasa taka 
sawi chhiat a niin, Pathian huat zawng tak a ni tih 
kan hmu a. Hmanlai Zawlneite chu he mi dodal tur 
hi chuan an au nasa thei hle thin ani. Pathian huat 
zawng, mite hrilh tur leh dodal tur zawng chuan tawng 
pawh an insum ngai lo. 

THIL DANGTE 


Pawl hrang leh rin dan hrang neuh neuh pawh 
hi inneih lam ngaihtuah dawn chuan thil pawimawh 
tak a ni leh bawk. Biak Ina inkhawm dan phung- 
ah te, Baptisma chungchangah te, inhriattnamna a 
awm ngei tur a ni a; chutiang a nih loh chuan 
nakin lawkah buaina a Ic chhuak mai thei thin. Pa- 
khat zawkin naupangte chu an naupan laia Baptis a 
duh zawk laiin pakhat zawk chuan a duh lo mui thel 
a. Inneih hnua heng thila buai hrep ai chuon, a nma 
lam daih atanga lo “ngaihtuah fel dim diam a tha 
zawk thin. Chhungkaw pa ber leh an faute thenkhat 
Biak In pakhata an Jawi laiin nu ber leh an fa then- 
khatte Biak In danga an lawi (at si chuan. chhung- 
kaw lungrualna entir ni lovin, Pathian thu an bawh- 
chhiatna entir mai an ni zawk. Hei hian chhungkun- 
ah inthenna nasa tak a thlen thei a. A huhova khaw- 
tlangin Pathian an biakhonaah chhungkaw khat chuan 
an inpumkhatzia an entir tur a ni 


Sakhuana chungchanga ngaih dan nghet tak lo 
awm pawh ni sela, inneih hmaa sawi chhuah vek a, 
sawihona pawh neih ngei tur a ni. 

Thil dang ngaihtueh leh tur chu, Pathion koh- 
naah kan inmil dawn em ? tih hi ani leh a. Khawi 
hmunah emaw, hna eng emaw bik thawk turin koh i 
lo nih hlauh chuan, i nupui pawh chu mi lama kal 
inpeih mi a nih a ngai tihna a ni. Chutiang duhna 
chu a nei ve mai chauh pawh ni lovin, chutiang koh- 
na chu dawng ve ngei ni thei sela. India mite hi a 
tlangnui thuin. pasalte kalna apiangah nupuite chu 
kal ve tur anga ngaihna awm bawk mah sela, i nupui 
chuan i rilru ang a tuipui ve loh che chuan a tawpah 
chuan Pathian kohna che atang khan a la pawt peng 
bo thei ngei ang che. Chutiang thil thleng chuan sawi 
fai vek a tha ber. 

Sum hmuhna hnar pawh hi ngaihtuah tela pawi- 
mawh khawp mai. Tlangval tu mah hian chhungkaw 
chawm thei dinhmuna an la din ve hma chuan nupui 
neih hi rilruk mai lo se a tha ngawt ang. Lalpan a 
la pe mai ang, tih chu Bible thu a nih dan lo ang deuh 
hleka sawina pawh a ni mai thei a, Lalpa'n ngaih- 
tuahna chhia leh tha hriatna fel takin min thuam tawh 
sa avangin. Miin chu chu a hman loh chuan, kawp- 
pui a neih hnuah Lalpa’n thil mak a la tihsak ang 
chu tih mai chu a zia lo deuh mai thei e. Ringtu 
tlangval tu mahin, Pathianin rem a tih hma chuan 
ngaihzawng neih miah loh a tha. 


La ngaihtuah leh tur awm chu, i neih theih hma- 
in engtia rei nge i nghah theih dawn tih hi a ni. Rem- 
chan lohna neuh neuh, eng eng emaw avangin tum 
ang hunah inneih mai a remchang lo mai thei a. Chu- 
tiang chungchangah chuan inneih theih hun tur hma 
lam kum khat vel chhung chu nula dang reng reng 
ngaihtuah loh tawp mai chu a finthlak ber a ni. 


A INBUK TAWK NGAIHTUAH 


He khawvela thlarau mi ber bera kan ngaih pawh 
hi, mihring derthawng tak an ni ve mai a. Kawppui 
tur, mahni duhthusam zawng mite chuan hun an 
khawhral ve mai mai bawk a. Sawisel bo der chu 
tu mah hmuh tur an awm lo. Lo awin tehreng pawh 
ni ta se, chutiang'mi chuan neih che a lo duh lo mai 
thei a, mit sang takin amah ang tak nei turin a lo 
zawng ve mai thei bawk. 


Sawi tak ang zawng zawngte khian, kawppui tura 
i duhthusam ang zawng tur chein a fuih lo che a; 
nimahsela, nangma nun nena inmil tawk, Pathianin a 
ruatsak che ni bawk si chu i zawn chhuah thiam a 
ngai tihna a nih chu. 

Pathianin i tana tha ber tur a thlansak che nen 
pawh chuan lo innei ta ula, chu mi hnuah pawh chuan 
in pahniha inkarah insiamrem ngai thil tam tak a 
awm tih chu i la hmu tam hle tho vang. In inhriat 
chian zawh poh leh in kimhlelhna lai ve ve pawh in 
inhmu tam tial tial dawn a ni. He khawvelah hian 
thil dang zawngte ai hian inneihna hian mihring kim 
hlelhna lai hi a puangzar nasa ber hial awm e. Kawp- 
pui neih hmaa mahni lo inngaihtuahna te pawh kha 
a tibo ve der thei bawi a. D.H. Small-a chuan, “In- 
neih chu a thatna berah pawh mi famkim lo pahnih- 
te chu famkim lo takin an inkungkaih theihna hi a 
ni,” tiin a sawi hial a. 


Chutiang famkim lo tak chu ni mah ila, thil 
pawimawh leh Pathian ruahman a ni tih erawh chu 
a hriat theih a ni. Chu mai pawh chuan Kristan 
chhungkaw din turin lung phum nghet tak a phum 
thei tho a ni. Inneih hnuah pawh thil tihsual palh 
leh kimhlelhna eng eng emaw han sawi chhuah pawh 
hian inhmuh thiam lohna a lo chhuak a, a pakhat 
zawk pawh chu zaa za dik ni bik lo mah sela, nupa 
karah inhauna a lo awm thei a, chutiang chu a awm 
tho thin dawn tih hre lawk vek mah sela, Pathianin 
a chuktuah dan chu a ni tlat si. He Pathian rem- 
ruat dan hi inneih hma pawhin hriatthiam atana thil 
pawimawh tawp khawk a tling a. Lungpui chunga 
In satu chuan nasa takin a thawk thin a, tiau vaivut 
Chung maia In sak ai chuan hun pawh a duli rei thin 
a; nimahsela, thlipui a lo tleh meuh chuan, tiauvut 
chung maia In satu In chu a tluk chhiat hnu pawhin 
a In chu a rin ngam a ni tih a hmu thin a ni (Mat. 
7: 24-27). Pathian remruat anga inneihna chuan mi- 
hringte nuna sik leh sa engkim mai hi a dawl zo thei 
vek ani. Tichuan, chhungkua din hmain Pathian 

remruat a nih leh nih loh tichiang tura nghah te, 
thawhrim te hi thil pawimawh a ni tak meuh mai. 


A inbuk tawk ngaihtuah hi a pawimawh em em 
ani. He mi bunga kan han sawi takah hian a khai- 
khinna awm tawk ngaihtuah a pawimawh khawp 
mai. Ringtu thenkhatte chuan thil pakhat an sawi 
vung lutuk vangin thil dang an theihnghilh thak thei 
bawk a, chuvang chuan an bukna a dik tawk lo leh 
thin a ni. Mi thenkhatte chuan an rilru an sawizawi 
tak tak hmain ngaihtuah chiang mang hlei lovin an 
“Aw, ‘E’ liam vel mai mai bawk thin. Chuvang chuan 
chik taka an thil ngaihtuah peih thinna zawng zawng 
an hloh zo va, mi dangte nihna dik tak pawh an tan 
hriat chian a lo harsa tawh thin. Hei vang hian a 
ni chek ang chu ring lotute chhia leh tha hriatna 
thiang kek kawk nena inneite hi Kristian ve si, a dik 
a dawk pawh thlu lova innei ve mai maite aia an 
hlim zawk fona chhan chu ni. 


NU LEH PA PHALNA 


Nangma duh em em si Pathian ruat ngei nia 1 
hriat bawk si, i nu leh pate rem tih lohte an awm 
em?  Chutiang chungchanga i tih hmasak ber tur 
chu i nu leh pate hmin thei tura Pathian hnena i dil 
a ngai ani. I thu tlukna engkim mai chu i hrilh fai 
vek bawk tur pawh a ni ang. Zep eng mahi nei tur 
ani lo vang. An thurawn fing tak tak dawn tur 
tam tak a awm theih thin avangin ngeinep mai suh 
ang che. An ngaih dan chu hmanlai ti hle mah la, 
i sawi chhuak kher tur ani lo vang. I ngaih hlutna 
leh hmangaihna entir fo zawk ang che.  Inneihna 
hlim lo zeta i tlakhawlh lohna turin Pathianin a 
hmang thei a ni tih hre reng ang che. 


Bible chuan, “I pa thurawn chu ngaithla la, i nu- 
in thil a taka a hriatna chu hmusit suh, mi 4 chuan 

a pa thurawn chu a hmusit thin a, fapa fing chuan 
ngun takin a ngaithla thin. An thurawn chu thin- 
lungah vawng la, an zilhna che chuan hlauhawm lak- 
ah a vengin a chhanhim ang che a, an thurawn chu 
êng zung, i thinlung thim lam chhun êng a, hlauh- 
awm lo thleng tur hrilh lawktu che leh nun duhawm 
tak petu che a ni,” tih Thufing 23: 22; 15: 5, 6: 21-- 
23-ahte kan hmu a ni. Heng thil zawng zawngte hi 
nu leh pa Kristian piangthar dik tak, Pathian nena 
leng dun thinte niah dik thei chauh ani a. Piangthar 
lo pawh lo ni tehreng Mah se, an thurawn chu tan- 
puitu tha tak chu a ni reng reng mai. 


Nu leh pate rem tihna hi malsawmna ropui tak 
mai a ni a, an phalnaa neih ngei ngei tur pawh a ni. 
I nu leh pate ringtu an nih chuan an remtih zan hma 
chuan kum tlemte tal pawh nghah a la ngai rih a nih 
pawhin an phalna chu i nghak ngei tur a ni. An la 
remtih rih loh chuan nangmah ngei pawh 1 inen let 
ve ngei tur a ni. Chutianga i tih chuan Pathian 
pawhin a chawimawi ang che.  Thuncihna tawn- 
khawk nei ani a, a hun takah chuan i nu leh pate 
rilru pawh tidanglam theitu a ni tih Thufirng 21: l- 
ah kan hmu a ni. Anmahni chungchanga Pathian 
zah leh chawimawi leh a kuta nghah tata nghak 
maitute Pathianin a thawhsak mai te, mi eng emaw 
zat ka hre tawh a. Mi tam takten chutiang taka 
hriatna hlu tak mai chu nghak peih lova an hman- 
hmawh thin avangin an bawh pelh fo mai. Hudson 
Taylor-a chuan, “Pathian hmingin hneh rawh. Eng 
kawngkhar pawh a hawng thei,” atia. Hemi chung- 
chang thu-ah hi chuan nu leh pate mawhphurhna a 
ni a, a pawimawh tak zet a ni. Fanu emaw, fapa 
emawin rinawm tak maia, “Nangmah ka nghak che 
a, Lalpa nangin kawngkhar chu i hawng thei e, an 
han ti theite hi a ropui hle mai. Engkim hi a kuta 

awm a ni a, ani chuan a ti mui ang (hei hi Hudson 
Taylor's Spiritual Secret tih lehkhabu, Dr. and Mrs 
Haward Taylor's ziaka mi lak chhuah a ni). 


Nimahsela, nu leh pate chu ring lo mi an ni emaw, 
ringtu pawh ni sela, khawvel thil avanga chhan leh 
vang tha awm mang si lova an inhnial a nih chuan, 
chiangkuang lo taka nghah reng zawng thil tul a ni 
chuang lo.  Nimahsela, chuti chung pawh chuan a 
theih hram chuan, inneih theihna tur chuan an phal- 
na lak hram tum chu a tha tho mai. A la harsat 
viau renga Pathianin kal zel tura a duh che nia i 
hriat chuan an phalna la lo pawhin kal zel mai rawh, 
thlarau lama inngaihtlawmna nen anmahni chu tlang 
takin hrilh mai ang che. Anmahni tilui lo thei ang 
ber zawngin thil tih tum la a tha ber ang. 


NGHAH LAIA AWM DAN 


Inneih an la suangtuah theih hun hmaa hun rei 
tak la nghak turte hriat atan he tawngkam hi han 
sawi hlek ka duh a. Gen. 22 thua kan hmuh Abra- 
hama'n Isaaka a hlan ang khan, kawppui neih duh- 
na leh chhungkaw nun pawh hi Pathian hnena hlan 
fel vek tur a ni a. VPathian ropuina tur a nih dawn 
phawt chuan, kawppui nei lova awm mai pawh hi i 
hreh tur ani lo. He rilru hi i vawn reng chuan kawp- 
pui atan mi i itnain a hipna hrehawm tak lak atang- 
in a veng ang che. Kan hun zawng zawng hi Pathian 
hnenah hlan vek tur a ni a, hei hi a nihna takah chuan 
Pathian duh ang zawnga muthilh leh chawlh hahdam 
dan chu a ni. Pathian remtih hun a lo thlen meuh 
chuan, a hnena i hlan tawh ang zawng zawng kha 
Abrahama chu pek kir leh a ni ang khan a pe kir leh 
ve ngei ang che. Mi tam tak chutiang chu a tak ngeia 
pal tlang tawh, Setana thang laka Pathianin a chhan- 
him, Pathianin rem a tihsak hun a lo thlen hunah 

meuh chuan an tana tha ber tur a pek dante sawi 
thei mi tam tak an awm a ni. 


J. Oswald Sander-a General Director of the Ovet- 
seas Missionary Fellowship lo ni tawh chuan a la nau- 
pan deuh lai Krista hnena a inhlan pumhlum hun lai, 
nupui a la neih hmaa Lalpa hmaa thu a tiam dan 
chuan, heng thil pathumte hi a hriat hma chuan nula 
reng reng a rim loh tur thu a sawi a :— 


(a) Pathianin eng ti atan nge a duh tih a hriat hma 

chuan. 

(b) Nula chu nula fel leh dik tak a ni tih a hriat 

loh chuan. 

(c) Lalpa'n rem a tih hun a hriat hma chuan, 
Pathian hnenah nupui nei lova awm pawh a pawi ti 
lo tih a hrilh bawk a. Missionary ni tura Pathianin 
a kohna a hriat hnu, kar ruknaah a nupui tura Pathian 
ruat chu a tawng ta ani. Chu nu chuan amah chu a 
hip nghal hle mai a; nimahsela, kum ruk leh a chanve 
a tlin hma chuan Pathianin rim turin a hrilh lo va. 
Pathian chawimawitute ngat chuan tihdanglam rual 
lohvin a tha ber an hmu chiang khawp mai. Hei hi 
kawng him ber chu a ni. 


FIMKHUR TURA INHRILH LAWKNA “ 


Fimkhur thu hlaa thil pahnih ka sawi lan duh chu 
a hmasa zawkah chuan, i ngaihzawng nena in inlai- 
chinna a chhiat veleh a thar dang thlakna tur zawng 
nghal mai suh. Kawng dangin sawi ta ila, kawppui 
atana i lo rilruk deuhvin kawppui dang a neih veleh a 
dang zawng nghal mai suh ang che. Chutih hun lai 
chuan thlemna chu a nasa viau mai thei e, i thinlung 
a nain a thawi damna ngaihtuah ran chu tul hlein i 
hre mai thei a. A sawhkhawk nat laia rilru han siam 
thuai mai chu a hnu lawkah inchhir a ni leh chawk 

thin. Chutianga i rilru nâ chu chik taka ngaihtuah 
chungin a rei lo berah pawh thla ruk vel chu thunun 
hram hram la, chu chuan thluak fim taka ngaihtuah 
leh theihnaah a hruai lut leh ang che. Chutiang an 
rilru nat vang laia nupui | pasal han nei leh zui ta mai 
pawh eng emaw zat lai chu ka hre reng hlawm a, in- 
cbhirin an van leh ruai thin a ni. 


A pahnihnaah chuan nangmah a neih theih dawn 
loh vang chea mahni intihhlum tum emaw, thil danga 
mahni intihkhawloh tum reng reng mi chu nei duh 
suh.  Chutiang vanga nei i nih chuan inchhir hun 
zawng a la awm tho tho vang. 


BUNG 6 
HMEICHHE TAN CHAUH 


(Bung 6-na hi Dr. (Mrs) Annie Poonen, M.B.B.S. 
ziak a ni). 


| Lunghlu aia hlu a ni a, a hlutna chu lunghlu sen 
mi leh Tuikeplung aia chung daih a ni. Chu chu 
Thufing 31 : 10-a hmeichhe hlutna a sawi dan chu a ni. 


Ramhuai biate hnam dan chuan hmeichhia chu 
hnuai taka enin, mipate aia hnuai taka dahin an en 
thina. Nimahsela, Lal Isua Krista chuan chiang 
takin a thuchahah leh entirna a sawinaah Pathianin 
hmeichhiate dinhmun chu mipate kephah hnuaia awm 
tur ni lovin, an zawlpui anga awm turin a sawi kan 
hmu a ni. 


Hmeichhia Pathianin a siam chhan chu, mipate'n 
anmahni maia an tihhlawhtlin theih loh thil pawimawh 
tak mai chu tipuitling turin a ni. Chutiang a nih 
avang chuan hmeichhia chu mipa nen chuan inang lo 
taka siam a ni a, taksa pianphungah mai pawh ni lo- 
vin, rilru leh thinlung duhzawng lam thleng pawhin 
an inang lo ani” Nu nihna a pianpui angin, a rilru 
thlek dan pawh a harh fim zual a, rilru puakchhuaka 
tih a ngah bikin mipate ai chuan a phawklek hma bik 
bawk a. Hei vang hian hmangaihna pawh a ngah a, 
chutih rual chuan hmangaih let vetu pawh a ngai 
nasa bik a ni. Heng ang thilte a awm loh hi chuan 
a khua a har thin a ni. Thil eng emaw neuh neuh 
hi tih tur bik a ngah avangin mipate ai chuan an nun 
pawh an sawizawi nasa thei bik a ni tih a ni thin a. 
Mipaten an hriatthiampui phak chiah loh thil awl- 
sam taka hriatthiam theihna thilpek hi a nei bik a ni 
an tia lawm!“ 

“Studies in the Prophecy of Jeremiah’ tih lehkha- 
bu-ah chuan G. Campbell-a chuan hmeichhiaa mawh- 
phurhna awm a sawi fiahnaah chuan, “Hmeichhiate 
chuan anmahniah thil famkim sa a awm a ni tih an 
hre tur a ni a, chungte chu, khawvel thil awmphung 
tarlanna ieh Pathian anga siam an nihnate hi a ni. 
Pathian ngeiin a sawi laia, “Hawh u, keimahni ang 
tak bian mihring i siam ang u, keimahni ang tak 
hian,” a tih te; tichuan, “Amah ang takin mipa a siam’ 
tih pawh ziak a nia. Ama anpui atang chuan hmei- 
chhia leh mipa a siam tih kan hmu a. He mi hi thil 
sawi fiah harsa tak mai a ni tih chu kan hre theuh 
awm e. Pathian lama thang lian turte tan chuan hei 
hi thil dik tawpkhawk, Bible sawi dan pawh a ni a, 
mihring nihphung hriat chian kan tum a nih chuan 
mipate a awm ve lo, Pathianin hmeichhiate dinhmun a 
puan chhuahna kan nei a. Mawhphurhna thuruk leh 
a hrang hlauhva thilpek dawn kan nei a, mipa tu ma 
hriat phak ve loh Pathianin chanvo dik tak min pek 
chu a awm tlat a ni. 


Chu chu eng nge ni? Engtin nge kan sawi 
chhuah tak ang? Pathian chu pa ber a ni tih hi a 
dik chauh ni lovin, nu ber pawh a ni tlat. Bible-ah 
hian kan thurinin Pathian chu Pa a nihna lam min 
zirtir a nih chuan, chu thurin vek chuan Nu a nihna 
lam pawh min zirtir ve chiang hle tihna a ni ang 
(Isa. 66: 13 Mat. 23: 37),  Hmeichhe dinhmunah 
hian thil hriatthiam hleih theih loh mak tak mai leh 
hmangaihna nena thawh duhna a awm tlat a, chu chu 
Pathianin a siam tirh ata a lo pek tawh a ni a, chu 
thil chu hmeichhiate chauhvin an hriat thiam theih 
chi a ni. 

Nu nihna dinhmun hi ka sawi satliah mai a n. 
lo va, a chhan chu mi tam tak nu dinhmun tak tak 

hre lem lo, nu ni ve ringawt pawh a awm theih a. 
Amaherawhchu, nute hnathawh ang zawng zawng a 
hming chuan thawk ve si a iwm theih tlat a ni. Hmei- 
chhiate munah hian thil dihawm tak mai nêm dam 
diai mai leh hmangaihna, caidamna leh mawina chu, 
hmeichhe ropuina tawpkhawk chu a awm a ni. Pa- 
thianin hmeichhiate mawina tichhe thei lak atang hian 
min veng rawh se. Heng thil zawng zawng hmang 
hian hmeichhia chuan Pathian ai a thawk a. Nu nih- 
na atanga kan sawi theih chu Pathian mize thenkhat 
hian mihring tawngkamte pawh Ama Aw angah a 
chantir tih hi a ni. He.nihna pawimawh tak maia 
thuam a nihnaah pawh hian nu hian a pawimawhzia 
hre hmasa tur a ni a, Pathian mawina hre thiam tur 
pawh hian nu dinhmunah hian a lang chiang thei 
a ni. 


4 

Chutiang tak chu hmeichhe kohna a ni tlat! 
Ama tana a inpumpek theih phawt chuan nihna pawi- 
mawh leh danglam tak mai Pathianin a pek pawh hi 
Ama ropui nan leh mi dangte thatna atan tangkai 
takin a hman theih a ni. Chu nihna pawimawh tak 
a pek vek chu Pathian zawn nan leh Amah tihropui 
nan ni lovin, dik lo taka hmangin eng mah lovah a 
hman theih bawk.  Hmeichhiate hnena he a thil- 
thlawnpek hlu tak mai pawimawhzia hre thiam tur 
hian Pathianin mal min sawm hiawm sela, thil tin- 
reng, an mawina tizuala kan bul vela mite hnena mal- 
Sawmna ni turin min beisei tlat a ni. | 


“ Hmeichhiate pawh hian mipat hmeichhiatna lama 
chakna chu an nei ve tho va. Nimahsela, mipate ai 
chuan an tuar thei zawk a, nasa takin an inthunun 
thei zawk ani. Chu châkna chu mi pangngaiah chuan 
a awm vek a, chutiang nei lo an nih chuan an pang- 
ngai zân lo tihna a ni zawk. Hineichhia chuan hma- 


102 KAWPPUI ZAWN LEH INNEIH 


ngaihna leh ngaihsak hlawh a beisei a, in leh lo leh 
chhungkaw din tur pawhin a tlangpui thuin mipate ai 
chuan an chik zual ani. A nihna takah chuan chu- 
tianga chikna chu Nu ni tura a inbuatsaih chhohna 
kawng a ni a, hei hi thil thianghlim tak, Pathian ngei 
pawhin min siam chhan tihpuitlinna tura kawng a ni. 
Chu mi chikna avang chuan, a tlangpui thuin hmei- 
chhiate hian kawppui atan mipate hi an hip thin. Mi- 
pate chuan hmeichhiate hi taksaa nawm chenna atan 
mai an duh thin pawh a ni mai thei.  Nimahsela, 
hmeichhiate chuan chutiang kawng chuan an hisap ve 
ngai lo. VInchhaih leh intihhlim an duh vang ringawta 
hmeichhiate”n tlangval an lêm hi chu thil ving tak a 
ni ngei ang. Chutiang chu a lo awm ve thin a nih 
pawhin mi pangngai bak an ni tihna ani a. Thil pa- 
khat hleihluak taka awm ve thei chu, mipa pawh ngaih- 
sak miah lo, mahni anpuite chauh hleihluak taka 
ngaihven a awm theih a, hei hi thil thianghlim lo leh 
mi pangngai lo nihna a ni a, mawngkawhur an nihna 
lantirtu a ni duh chawk thin. 


NUNGCHANG MAWIA INCHEI 


Bible-in nulate a hrilh dan chuan, pawn lama 
incheina Lunghlu emaw, Puan mawite emaw, Sam 
siam dan lamte ngaihtuah lutuk lo turin a hrilh a. 
Pathian ngaiha thil mawi, nungchang mawi, zaidam 
leh dawhtheihna thlarauva inchei tur leh chu mawina 
thuk tak fnai chu hmanlai hmeichhe thianghlimteah 
pawh khan hmuh tur a awm thu kan hmu a ni 
(I Petera 3: 3—5). 


vV Hmeichhiate chuan mipa hip theihna hi an nei 
a, hei hi Pathianin a pek, hman sual theih leh dik lo 
taka hman fo thin pawh a ni a. Hei hi Thlarau 
Thianghlim kaihhruaina hnuaia ven tlat a nih loh 
chuan, nula chu kawng hlauhawm taka kal ang a lo 

ni thin. Nula chu chutianga a lo thanlen chhoh zel 
chuan, anmahni chhunga ihiltihtheihna awm chu hre 
rengin a theihna dan ang anga hmang tura thiemin 
a awm fo thin. Chu mi rah chu an pianphung mawi- 
na baka timawi belhchhalitu tur hman vak vak te, 
an taksa a tam thei ang bera tihlan te, sam siam rêng 
rênga darthlalang hmaa rei zet zet inbih nana hun 
hmante a ni. 


ITim 2: 9,10-a kan hmuh angin pawn lam in- 
cheina: lunghlu te, thawmhnaw leh sam siam lamte 
ni lovin, thinlung lama ngilneihna leh thatna lama in- 
chei turin Kristian hmeichhiate chu hrilh kan ni a, 
he mi chang hmasa lama a sawi tawh angin hmel- 
thatna tak tak zawk chu chhungril lamah a ni zawk 
tih Pathianin a sawi. 


Kan taksate hi keimahni duh ang anga kan hman 
atan maia Pathian siam a ni lo va, taksaa Pathian 
chawimawi tur kan ni. Taksa bakah kan silh leh fen 
thleng a sawina ani bawk a. Isaia 3: 16-24-ah pawh 
Zion fanute'n mipate hipna atana kawng tinreng 
hmanga an taksa an hman a duh lohzia kan hmu a. 


Kan incheina hi kan chhung lam mize tar lanna 
a ni a, eng emaw chenah chuan kan nihna tarlang- 
tu pawh a ni thin. Kan incheina atangin thenkhatte 
chuan keimahniah ngaih dan an nei nglal mai thei 
bawk. Khawvel incheina ang zawm hle chuan Kris- 
ta kan hriatna kawngah pawh min pawt hniam thei 
a, eng anga inchei thin nge kan nih pawh mite'n min 
hre thei hle thin a ni. Min hmuh dan chiah phei 
zawng min hrilh vek kher lo mai thei e, nimahsela, 
Krista'n he khawvel sual lak atang hian min tifihlim 
tawh tih kan sawi chhuah ve chang pawhin an nuih 
a za rilru mai dawn a ni. Chuti chu a nih avang 
chuan incheinaah hian kan fimkhur hle tur pawh a ni. 

Tawp takin kan inchei tur a ni kan tihna phei 
zawng a ni hauh lo va, a fel leh a fai thei ang leh 
mite hip thei ang tur pawh kan zawng ve tho tur 
pawh a ni ang. Mite ten zawng tak leh bawihhlaw: 
taka inchei tur chuan Pathian pawhin min guh lo. 
A.B. Simpson-a chuan, “Ringtu incheina chu a mawl 
leh a thianghlim, miten ngaih dan dik lo an rawn 
neih phah lohna tur leh a inthuamna pawh chu eng 
nge ni tih amah ngei pawhin a hriat hleuh hleuh loh 
tura inchei tur a ni,” a ti a. Hei hi i zawm theih 
chuan thil tha tak a ni. 


Kan incheina chu mipate'n rilru dik lo an put 
phah theihna tur ang chi a ni tur a ni lo. Mipate 
hi Pathianin hurna lam thu-ah rorelsak dawn ta ang 
sela, itawm taka incheia mipate tizauthau thintute 
pawh hi ro a relsak ngeiin ka ring. 


Thil pakhat, Chal hnawih sen chungchang hi han 
sawi lan a tulin ka hria a.” A chhan chu Kristian 
nulate zingah he Hindu dan hmang ve thin hmuh tur 
hi an tam thin em vang tak hian. Hetiang hi an Pa- 
thian Shiva laka an inpekzia tilangtu atana hman a 
ni thin a. Hei hi Kristiante tan chuan a ‘sual’ satliah 
mai pawh ni lovin, a hlauhawm tel a, a chhan chu, 
ramhuai leh Setana bia tih entirna a ni tlat. Then- 
khatte”n incheina satliah ang leka an hmuh ang hi a 
ni mai lo. Kristian kan nihna leh a thu hretu kan 
nihna hliah theitu khawvel thil leh incheina zawng 
zawng, huai taka do thei tur hian Pathianin chakna 
leh huaisenna min pe thei a ni. 


Eng vangin nge Rebeki chu Isaaka nupui, din- 
hmun sang leh duhawm tak ni tura Pathianin a ruat 
chu le? Ghutiang bawkin, eng vangin nge Mari chu 
Lal Isua nu ni tura thlan a nih chu le?  Pathian 
lawmzawng ang taka rilru thianghlim leh mawi an 

neih vang a ni ngei ang. V Mawina leh hmelthatna 
tak Sg chu pawn lamah ni lovin, chhungril lamah a 
ni Khawimaw lai dawr vela lei mai theih pawh a 
ni lo tih Thufing 31: 30-ah kan hmu tat mai Fhu- 
fing 11: 22-a kan hmuh Thlarau Thianghlim nci ve 
lo, nula hmeltha satliah ringawtte chu, Vawk hnara 
rangkachak khang vuah ang lek a m tih Polom a 
sawi pawh hi thil mak tehcham a ni lo ve He 
tawngkam hi a na hle mai; nimahsela. a hlutng tak 
tak hre thiam thei turin min hrilh a ni 


MIPATE NENA INKUNGKAIHNA 


I duh emaw, duh 16 emaw. a tlai emaw, a hma 
emaw, nangmah duhtu che mipa i la tawng ve ngei 
dawn a. In College atangin emaw. m Kohhran atang- 
in emaw, in khuaa mi emaw pawh a ni mai thei. 1 
pumpelh thei kher lo mai thei. Chung angte Dulah 
chuan engtianga khawsa tur nge i nih hriatthiam pawh 
thil tul tak a ni. 


Hmeichhia leh mipa inlaichin dan chungehang 
thu chu bung hnihnaah khan sawi a m tawh a. A 
hma lama sawi tawh ang kha chu sawi nawn leh 
tawh lovin, thil tlemte hmeichhiate”n an chhinchhiah 
tlat atana tha erawh chu sawi ka tum a. 


Tunah chuan zirna sang zawk lamah nulate an 
kal tam deuh deuh tak avangin nulate pawhin liman 
deuh lai ai chuan pasal an nei tai ta deuh ya Zi- 
na sang leh training eng emaw an neih laia mipate 
bula an han khawsak vel hian tema tam tak tawk 
thei dinhmunah an ding reng a. Y Inneih tumna tak 
tak pawh awm lem lovin, anmahnia mi hip theihna 
awm chu hmangin mipate hip thei tura thlemin an 
awm fo va, he thlemna hi an hneh loh chuan chhiat- 
na nasa tak an chungah a lo thleng thei thin a ni. 

Hmeichhiate chuan, mipate aiin an rilru a phawk- 
lek hma tih hi an hre reng tur a ni. Mipa tan chuan 
nula han hmangaih mai leh theihnghilh zui leh mai 
pawh a awlsam thei a. A rilrua harsatna lutuk awm 
lovin, nula dang awlsam takin a chhai zui leh mai 
thei. A chhan ber chu mipa tam berte hi chuan a 
theih ang chin chinah hmeichhiate inphalrai dan azir- 
in nawmchenpui hi an tum dan a ni fo va, duhna tak 
tak pawh an nei lo mai thei a. Chutih lai chuan 
nula chu a duhna zawng zawng nen an lo inpe hmin 
der thei thung a. Hmeichhe tan chuan tlangval vawi 
khat an lo va hmangaih tawh lak atanga han inthiar- 
fihlim leh mai chu a harsa em em tawh thin a, hmei- 
chhe thenkhat phei chuan an pasal neih hnu, hun eng 
emawti thleng pawhin an la hre zui thin a, an inneih 
nun pawh a hlim loh phah thei oy a, chuvang 
chuan inven ngun a ngai em em a ni 


Taksa inchul nelna atanga thlemna lo kal hi a 
chak em em a ni tih hi hriat reng tur a ni a. Mipa tan 
i taksa i phalrai lutuk tur a ni lo va. Vawi khat 
chauh pawh i lo inthlahzal tawh chuan inven leh a 
harsa em em tawh thin a, chu lama pen khat chauh 
pawh i lo pen palh tawh chuan pen tam tak pen zui 
mai hi a awlsam em em tawh thin a ni. 


Tin, nang leh i ngaihzawng inkarah inhriatthiam 
lohna deuh eng emaw a lo awm palh hnu a, inthen hial 
a lo tul hun meuh chuan mipa zawk. ai chuan nasa 
takin i tuar ngei ang tih i hre reng tur a ni. A tan 
chuan nangmah theihnghilh daiha mi dang neih daih 
a awlsam viau mai thei. Nimahsela, i tan chuan a 
awlsam hauh lo vang. I rilruah ser reh thei lo a awm 
reng ang a, a tawpah phei chuan kawppui tur zawn 
pawh i tan a harsat phah hial ang. Hei hi a bik tak- 
in India-ah hi chuan a dik em em mai. Nulat tlang- 

valna kawnga thui tak inhmangte chungchang erawh 
zawng ka sawi lo va, thianghlim leh fel taka mipa va 
hmangaih pawh chutiang harsatna an tawh phawt 
chuan an buai thin a ni, an inngaihzawnna mite'n an 
hriatpui tawhte a nih phei chuan. Hmeichhiate chuan 
hliam theih, tihkhawloh theih an nih hi an theihnehilh 
hauh tur a ni lo. ji 


Chung hming chhiatna avang chuan nula tam tak 
an buai tawh, a chhan chu a tir atangin an fimkhur 
loh vang a ni thin. Chutiang thil chuan an nuna 
tichhia mai pawh ni lovin, Pathian liming pawh an ti- 
hliau thei hial thin ani. IPetera 3. 7 len Tim. 2: 
14-ahte kan hmuh angin dinhmun chhe z3wk leh bel 
keh awl zawk leh bum tluk awlsam zawk kan ni tih 
Bible-in a sawi hi awmze nei lo ni lo. 


Nakin lawkah in innei thuai the: dawn tih i hriat 
mai si loh chuan, mipa nena inkawmngeih lutuk loh 
a tha tih ka han sawi duh lehna chhan chu, kawppui 
nei lova i awm hun chhung zawng kha Lalpa hna za- 
len taka i thawh theih hun a nia. Kawppui i neih 
hnuah zawng nangma hun ngei pawh i thu thun i 
hmang thei kher lo vang. I pasal neih hma hun tha 
zawngte i bialpa ngaihtuah nana i khawhral mai mai 
chuan, Pathian rawngbawlna atana i hun hlu zawng 
zawng chu i hlauh vek tihna ani a. Setana hruai bo 
nih chu inphal lul suh ang che. 


He thila thurawn pahnih sawi leh ka duh chu :- 
A pakhatnaah chuan, Thlarau lam thila thurawn Ia 
turin mipa nupui la nei lo hnenah kal ngai suh. Chu 
ai chuan hmeichhe dang emaw, nupui nei tawh mipa, 
upa lam deuh hnenah kal zawk ang che. A pahnih- 
naah chuan, nupui nei lai a nupui nena inngeih vak 
lo mipa chu kawm ngeih lutuk suh, tihte hi. 

INNEIH 


Nu zawng zawng deuh thaw hian pasal an han 
neih a, nu an han nih meuh chuan an nulat laia an 
la neih ngai loh leh tawn ngai loh ang kha an lo nei 
ta tih leh an famkim ta tih hi an hai awm lo ve. Pa- 
thianin kawppui nei lova awm reng lura a kohte hian 
chu thil chu an chân vek ani ti zawnga sawi zawng ka 
ni hauh lo. Kristian hmeichhiate hian Pathian duh- 
zawng ti chungin an hlimna an hmu tur pawh ani a, 
pasal nei an ni emaw, nei lo emaw pawh ni rawh se. 
Chutianga Pathian thuawihna atang chuan nula pawh 
chuan a famkimna tur chu a hmu thei tho a ni. Hmei- 
chhiate hi pasal nei lo tura koh bik nih erawh chu thil 
vang tak a ni a. Hmeichhia chu Pathianin a siam dan 
phung reng rengah pawh a hmasa berah chuan, Nupui 
leh Nu ni turin a ni a siam ni. 


Hmeichhiain pasal an neih chuan rawngbawilna 
kawng a dal ang tih tu mahin an ngaihtuah a tul lo. 
Kawng hrang hranga vah velna chu a dal deuh pawh 
a ni mai thei e. Nimahsela, an thlarau lam chu dal 
theih pawh a ni chuang lo. Kristian rawngbawina 
kawnga hmeichhe inhmang tak maite chuan eng emaw 
chenah dal ni deuhvin an hre thina. Mipa chuan 
hetiang hi an hmachhawn loh laiin hmeichhiate chuan 
an hmachhawn tlat a ni. Chutiang chu a nih avang 
chuan Pathianin inneih hnuah chuan rawngbawl dan 
hrang a buatsaihsak a ni tih pawh an hre thiam tur a 
ni. Lungawi lohna leh thinurna atanga fihlim an duh 
chuan hei hi an pawm thei tur ani. Pasal neih hnua 
koh an nihna hmasa ber tur chu in chhung khawsak 
rel feltu nihna lam ani. An In chu In nvam tak 
a pui a pang pawh ngampa taka an lawi luh theihna ni 
turin an siam tur ani a, an fate Pathian tih thei tur- 
in an zirtir thin tur pawh ani. Hei hi pasal an neih 
hmaa an rawngbawina a pawimawh ang bawk khan, 

Pathian rawngbawina pawimawh tak a ni tih hi an 
hre reng tur a ni. 


Mi thenkhatte chuan, “Hmeichhia, hlim tak mala 
pasal nela, an mawhphurlina zawng zawng, hun leh 
an chakna te, an zalennain tawp cmn a lo nen te, 
thiam tak maia pawm theitute chuan mi dangte nuen- 
ah thil hlu tak mai pek chhuah theih an ner a ni 
Ama in chhung dinbimun atanga a lo hriat cinan tawh- 
te leh mi dangte a lo dawnsawn thiam dan atangten 
inkawm ngeihna boruakte pawh a siam thei thin a 
ni,” an ti a. 

Susan-ah Wesley chu thuhriltu phei zawng a ni 
hauh lo mai: mahse, nu tha leh fel tak mara ni a, a 
fate tam tak chu Pathian tih thei turin an nunah a 
tuh thei tlat mai. A fate pahnih, John leh Charles-te 
chu an lo puitlin chuan Pathian hmanraw tangkai tak, 
England rama harhna rawn thlen theinna tura Pathian 
hmanrua an lo ni ta. Chu hmeichhe thianghlim chuan 
pasal nei lova an awm aia ropui daih, England ram 
pawhin a tangkaipui em em, hna ropui tak a lo thawk 
thei a nih chu! 


Nulate hian pasal neih an ngaihtuah las nian Thu- 
fing 31 thu hi ngun taka ngaihtuah chungin chhiar sela, 
hetah hian nupui fel awm dan kimchang takin kan 
hmu. A nun pum pui chu Pathian hlauhna thururin 
a khat a: mahse, an inneih hma lam kum eng emaw 
zat atang tawh khan chutiang zia chu a nunah a in- 
phum tawh ani. He thu hian Kristian nula zawng 
zawng chu a cho tur a ni a, sawi nawn sawi nawn 
pawh ngai tawh awm lo tak a ni. Ze tha tah mai 
pakhat kan sawi lan tawh chu Inren thiamna hi a ni. 
Nupui duhthusam chetze pakhat chu, a sum leh pai 
hman dan kawnga fimkhur thiam danah a lang thin. 
He thil hi hmeichhe tinten chin than atana neih ngei 

tur chi a ni. Nula, College kal tam takte chu an in- 
ren lo hle a, tun atanga inren i zir chuan kawppui i 
neih hunah pawh i tangkaipui hle dawn ani. Tuna 
i chin dan ang ang hi nakin hnu lamah pawh i tih 
dan tur chu a ni mai. 


Inhlanna (Sacrified) hi nula pasal neih tumte 
zawng zawng tan chuan thil pawimawh hmasa ber 
chu ani a. Inhlanna tak g€t tel lo chuan inneihna 
hlimawm a awm thei lo.WHei hi a bik takin hmei- 
chhe tan a dik bika. Inneih hnuah chuan hmeichhia 
chu mipa aia inpumpek zual tura ngaih an ni thin. 
Nula a la nih laia a tih theih ang tam takte chu a tan 
a remchang dawn tawh lo va. Pasal i neih hmaa in- 
hlanna awmzia hi i zir loh chuan nakin lamah pawh 
harsatna nasa tak ilo tawk mai ang. Tichuan, he mi 
zirtir tur che hian Pathian hnenah dil thin rawh. 


Nulate'n pasal nei tura an inbuatsaihna atana 
thil pawimawh tak mai chu rinhlelh rual lohvin tawng- 
tai hi a ni. He mi chungchang thua thurawn ka'n pek 
duh chu pasal neih hma kum 2/3 chhung vel atang 
hian Kristian nulate chuan nasa takin kawppui tha 
tak an neih theihna turin Pathian hnenah an dil thin 
tur ani tih hi. Pathianin a thlansak ngei mai chu 
nei thei turin a dil thin tura ni. Ama remruatna ni 
lo, remruatna dang reng reng chu eng mah lova chan- 
tir turin Pathian hnenah a dil thin tur a ni tih hi. 
India ram chhungah hian hei hi a pawimawh zual bik 
a, a chhan chu nu leh pate hian a bik takin an fanute 
pasal tur chungchangah hian sawi an ngah lehzual 
bika. Hetiang chungchangah hian an nu leh pate 
pawh Pathian kaihhruai turin nulate hian an nu leh 
pate chu piangthar lo pawh ni sela, an dilsak bawk 
tur ani. Rinna nghet taka tawngtai thinte chuan 
chhanna lawmawm tak an hmu ngei ang. 

— Pasal neihna atana inbuatsaihna kawng khat chu: 
ei rawngbawi zir hi a ni. Chu chuan pasal i neih 
hnuah pawh harsatna tam tak lakah a pui nge: ou 
che. : 
ENG NGE ZAWN TUR CHU 


Pasal tha tak nei thei tur chuan nula chuan eng 
nge a zawn tak ang? Bung nga thu-ah khan a pawi- 
mawh zual thenkhat chu kan sawi zo lawh a. Nula- 
te chhinchhiah atan tlem azawng han belhchhah leh 
sawi nawn ka duh mai a ni. 


Nula chuan kawppui, amah hliahkhuh zo, rilru 
muang siaia awmtir thei, amah tanpuia thlamuan 
theitu tur lea amah hrethiamtu tur a mamawh a, a 
puitlingin rinchhan tlak a ni tur ani a. Chu bakah 
a inngaihtuah hnuai lutuk lohna tura kaihhruai thiam 
a ni bawk tur ani. Pathianin hmeichhiate chu mi- 
pate rinchhan turin a siam a.  Tichuan, mipa chu- 
tiang lam zawnga i ngaihtuah lai meka chu mahni in- 
rin tawkna neihtir thei che a ni tur a ni a, nangmah 
pawh amaha innghah ngamna tak zet ani tur a ni. 


Bible-ah chuan, “Nupui chuan a pasal chu a zah- 
in, a fakin a chawimawi thiam tur a ni,” tih thu 
(Eph. 5: 33) kan hmu a. Hmangaihna chuan zahna 
a keng tel tlat a, nupui chuan a pasal chu a zah loh 
chuan atan hmangaih tak tak chu a harsa hle ang, 
inkhawngaih vanga innei an ni lek mai thei a ni. 
Nupui chuan a pasal chu amah aia puitling lo zawka 
a ngaih phawt chuan, a zahin a aia chung zawkah 
chuan engti kawng mahin a en thei ngai lo vang. Tu 
emaw i ngaihtuah laja i hriat reng tur leh nangmah i 
inzawh fona tur chu, nangmah kaihruai tur chcin 
amah chu i ngaisangin i zah tak zet em? tih hi a ni. 
Chutianga inngaihsanna chuan inneihnaa harsatna 
tam tak a sukiang thei thin. 

Mi zawng zawngte dinhmun chu chiang taka sawi 
vek theih a ni lovang tih chu kan hai lo vang a. Ni- 
mahsela, bung nga thua kan sawi takte khan a ni lo 
berah pawh Pailian ruat nguihzawng hmu thiam thei 
turin a pui thei ngei ang che. Engti kawng zawng 
mahin, mipa an chanchin i hriat tlem viau emaw, i 
hriat reng reng lohte emaw, kan ram chhung nula 
tam takten an nei ngawt thin ang hi chuan nei ve 
reng reng suh. Inneih hi chu damchhung atan a ni 
a, nei lo anga awm leh mai theih pawh a ni lo va, 
ngaihsam taka tih mai chi a ni lo ve. 


I nu leh pate'n ring lo mi emaw, i duh loh zawng 
tak nei tura an nawr lai che chuan mak i tiin tih- 
ngaihna pawh hriat harsa i ti mai thei a. Chutiang 
dinhmuna mi an din lai chuan mipa tan ai chuan 
hmeichhe tan ka duh lo' tia nu leh pate chhan chu a 
harsa zawk tih pawh ka hria. I ngaih danah chuan 
nghet tak leh nelawm tak sia i din tlat a pawimawh 
khawp mai. Chutianga i tih chuan Pathian pawhin 
a chawimawi ang che. Setana”n nakin hnu lama Ia 
retheih hlauhna hmang pawhin chutiang ring lo mi 
nena inneih duh mai tur pawhin a la rawn thlem mai 
thei che a. Nimahsela, ngaithla duh reng reng suh. 
Pathian thu an zawm avanga chân phah tu mah an 
la awm lo reng reng a, chutiang a nih avang chuan 
hlauh tur eng mah reng a awm lo. Lalpa chu i chawi- 
mawi a, amah chu i rin ngam phawt chuan a paih 
thla lo reng reng ang che. Hun a tih a lo thlen meuh 
chuan i tana tha ber tur a pe mai ang che. 


Thuam chhawm chungchangah pawh kan sawi 
tawh a. Kristian hmeichhiate'n thuam chhawm phut- 
te chungchanga an ngaihtuah reng tur thil pahnih | 
khat lek han belh ka duh a. Nangmah ai mahin 
pawisa lem a duh zawk mai thei a. Chutih rual vek 

chuan mite an hausak yang emaw, an dinhmun that 
yang maun emaw, pik suh ang che. Hla thlankhawm- 
tea kan hmuh angin pawisa ringawt hian hmangaih- 
na ai a awh zo lo a ni. 


HMEICHHE PASAL NEI LO 


He lehkhabuah hian hmeichhia pasal nei lo chung- 
bah sawi lan a nih ve loh chuan a kimchang thei lo 
tlat a ni. 


India ramah hi chuan hmeichhia mahni duh thu 
renga pasal nei lova awm mai thlang chu an tam lo 
hle ang. Chutiang nun chu Pathian hruaina chiang 
tak neia thlan chi chauh a ni a, chutiang chhia leh tha 
hriatna thiang tak nena kohna dawngtute chauh chuan 
fiahna chu an tuar zo thin ani. Mi thenkhatte chu 
thil eng emaw bik ti tura kum rei lote chhunga mahni 
in chhung lam hnaah an zalen theihna tura kohte an 
nia. Khuarei hnuah kawppui nei turin a la buatsaih 
leh tho thin a ni. 


Mi thenkhat, mahni duh dan pawh ni lem lova 
kawppui nei lova awm pawh an awm mai thei. I din- 
hmun tiharsatu nia lang chu mipa lam emaw, hunin a 
zir loh vang emaw a ni mai thei a, hetiang mite hian 
chhungkuaah lungawi lohna an hmu hma bik. Hmei- 
chhia i nihna anga tanpuitu tur i hmangaih em em leh, 
ani pawhin a hmangaih lai chein dalin lo awm ta la, 
pawi tih loh a harsa ngawt ang le. Chu achhapah 
dik lo takin enkawi lo ni ta la, lungawi lohna leh mah- 
ni inkhawngaihte hi a dik tawk lo fo va, mi mal nuna 
haa a thawh dan hi a hrisel tawk lo fo thin a ni. Chung 
ang zawng zawng chu phawrh fai vek a, theihnghilh fai 
vek tur a ni. He thil tha lo deuh mai hi vawi khat 
tihbo a nih tawh chuan Pathian nena inpawlna pawh 
a lo thar leh thei a. Ama chaknaah chuan i hun kal 

tawh leh i hun hman mek leh nakin hun tur pawh i 
kawiltir thei ang. I hun tawn tur angte pawh Pathianin 
a thlak danglamsak thei che a ni. Mahse chutianga 
la ti lo a la nih chuan hna sang zawk thawk turin a 
ruat che a ni ang.  Tichuan, a thiltihtheihna chu 
chak lohnaah a ni tihfamkimin a awm tih i lo hre 
thei tawh thin dawn a ni. 


I unaunu pasal nei chu i thik a tul lo va. Rin- 
hlelh rual iohvın i tawn phak ve loh thil a tawng a 
ni mai a. Nimahsela, nangmah ngei pawhin a neih 
theih hauh loh thil neih i nei reng a ni tih theihnghilh 
hauh suh ang che. I Korinth 7: 3-a kan hmuh ang- 
in, anin harsatna tam tak a neih laiin, nang chuan 
harsatna nei lovin, Lalpa rawng i bawl thei a ni. 
Hlawk taka rawng i bawl theihna tur hmun tam tak, 
entir nan, naupang zinga rawngbawl leh tleirawl deuh 
zinga rawngbawl ang te hi. Nangma thil lo hriat 
chian tawh atangtein mi, an nuna harsatna tam tak 
lo nei ve thinte chu khawngaih thilthlawnpek hlu tak 
i hlan ve thei thin dawn tihna a ni. 


Engti kawng zawng emaw talin fiahna chu a la 
awm reng a. Hmeichhia chu thinlung nem leh hneh 
awlsam bik an nihna lai hi Setana”n a hre hle a ni. 
Nimahsela, Pathian chu a rinawmin i tawrh theih bak 
chu a tuartir lo vang che, chu thlemna chu do zo tur 
leh dawhthei taka i tuar theih nan a tichak hlauh thei 
che a ni tih, I Kor. 10: 13-ah kan hmu a ni. Tih- 
nghin rual loh hmangaihna, thuneiħna pumhlum leh 
rinawmna, Pathian phaw ngei mai chuan Setana thal 
hlauhawm zawng zawng pawh a tukzal vek thei a ni 
(Ephesi 6 : 16). 


Mi tam tak, pasal nei lova awm, inngaihtuah buaia 
khikna leh tauhna nena an inngaihtuah buai thin 
angin inngaihtuah buai a tul lo va. Thlarauva intuai 

thar chunga Lalpa hnena intulutin, a kawngte chu 
lawm taka pawma, thil te tak tê, Pathian leh mipate 
lak atanga dawn pawh lawm taka dawnsawn zir 
chungin, i nun chu Lalpaah lawmin a lo khat theiin 
mi tam takte tan malsawmna i lo ni thei dawn a ni. 


Chutianga Pathian Kohhran rawngbawl thin, 
chhinchhiah tlak tak tak mi eng emaw zat sawi tur 
an awm a. Nuthlawi, Pandita Ramabai, India ram 
lailia Kedgoan hmuna Mukti Mission din chhuaktu 
pawh hi entirna tha tak pakhat chu ani. Army Car- 
michael of Dohnavur, India rama Missionary lo kalte 
zinga thianghlim berte zinga mi hi a dang leh chu .. 
ni a. Chatuan ram min pansan hnu pawhin an nun 
atanga malsawmna duhawm tak luang chhuak chu 
vawiin thleng hian a la awm reng a. Mi dang an 
awm lo tihna a ni lovin, anni pahnih hi ka han sawi 
lang mai a ni. 


A pawimawh ber zawka chu Pathian kohna hi 
hlim leh lawm taka tihpuitlin theih hi a ni. 


A CHAKNA CHU KEINI MI CHAK LOTE TAN 


A tawp berah chuan II Kor. 12: 9-a kan hmuh. 
“mi chak loteah hian a ni ka chakna chu tihfamkima 
a awm ni,” tia a lo sawi hi kan chhia leh tha hriatna 
thiang tak nen hian keini bel keh awl zawkte hian 
nghet takin i vuan tlat ang u. Pathianin hmeichhia- 
te hi thil pawimawh tak thawk turin min duhin min 
buatsaih a ni tih hi i theihnghilh lo vang u. Chu chu 
i nun ngeiah tihpuitlin lo ni rawh se. 


BUNG 7 
INNEIH HUN TUR RUAT LAWK 


“Sawm, pakua, pariat, pasarih, paruk, panga..” 
Rocket kahchhuahna hmuna namber a let zawnga an 
han chhiar thła kauh kauh mai chu hlimthlak tak a 
tling a. Chutih lai chuan, Thla (Moon)-a lawn turte 
chu kah chhuah an ni tep tawh tihna a ni a. He mi 
ti tur hian thla tam tak lo inbuatsaih lawk a ngai thin 
a, a hun a lo hnai tial tial a, minit hnuhnung ber pawh 
a lo ral ta thin a. Heng angte hi uluk lo taka tih 
mai mai ni ta sela chuan, mihringte nunna nena a in- 
kaihhnawih tlat avangin a hlauhawm hle ang le. 


Boruaka thlawh ai mahin kawppui neih hi a hu- 
phurhawmin a hlauhawm thei zawk mah a. Uluk lo 
taka tih mai maty pawh a ni lo, inbuatsaih hi tih- 
makmawh a ni. 


Inbuatsaihna hun tha tawk tak neih a nih thsihna 
turin hun rei deuh lo neih lawk theih hi a tluk a awm 
thei lo. Mipuite hriatah, chumi khami te chu an in- 
nei dawn tih pawh hriattira puan tur a ni a. Chu mi 
ni atang chuan inneih ni chu a lo hnai chho ve hret 
hret a, a tlangpui thuin innei turte pahnih chu an 
hlim dun hle a. He hlimna avang hian inneih inbuat- 
saihng ngaihthah hauh tur a ni lo. 


Hma deuh taka inneih hun lo niat thatna kawng- 
te chu: Innei turte kha eng emaw chenah chiang 
zawka lo inhriat lawkna a neihtir thei a. Mite ral 
hlauhna awm miah lovin zalen takin an inkawm thei 
a. An chhungkua ve ve te chanchin pawh an inhriat 
chiantir thei a. Hei hi a pawimawh em em mai, a 
chhan chu India ramah hian chhungkaw chungchang 

thu-ah pawimawhna thuk tak a neih vang ani. Hetih 
lai hum hi Inhual lai pawh kan ti thei ang. 


ENGKIM FIAHFAI TAKIN 


Ni tuk fel hnu hian tu ve ve pawh inhawng tak 
leh zep nei miah lova awm tawn tur a ni. Tun hma 
lam thil zawng zawngte pawh inhrilh tawna inhriat 
tawnsak tur a nia. Mi thenkhatte chuan chutianga 
tun hma lam thilte inngaihzamsakna chuan inneihna a 
tichhe thei ang an ti bawk a. Nimahsela, Kristian in- 
neihnaah chuan a inneiate chu €nga an lo kal loh chuan 
inpawlna duhawm an nei thei ngai lo vang. A tir 
atang phata thil zep eng emaw an nei tawn a nih chuan 
an inneihna chu engtiang fakauva inbumna nasa ni 
ang maw! Enga kal i nih chuan eng mah reng hlauh 
tur a awm lo. Thimna chu khawi maw lai hmuna luh- 
tir kan phal hian ramhuai a lo lut nghal a, rapthlak 
takin hna a thawk nghal thin a ni. 


Fimkhur lehna tur pakhat chu thu belh chian 
dawl lo awih hi a ni. Mi thenkhat chuan innei tur a 
tu zawk emaw hnenah a kawppvi tur chanchin a chhe 
zawngin an sawi thin a. Hei hian mi tam tak inhual- 
na pawh a tichhia a, chutianga pakhat zawk chanchin 
chu pakhat zawkin a lo hriat tawh chuan, a dik chiah 
leh chiah loh pawh ngaihtuah lovin, rinna a nei tawh 
lo mai thin. A tlangpuiin hetiang hi a tam ber chu 
dawt a lo ni leh si thin a. Tu mahin chutiang thu chu 
an mi hualte chinchang fiahna tha awm si lo chuan 
pawm reng reng tur a ni lo. Chutiang thu chu mi 
mawite chauhvin an awih thin tih, Thufing 14: 15-ah 
khan kan hmu a. Lal Isua Krista pawhin thuthang 
mai mai atang chuan ngaih dan a siam lovang tih leh 
an hmel lan dan mai atang chuan ngaih dan a siam loh 
tur thu leh dikna nen rorelna a siam zawk ang tih 
Isaia 11: 34-ah khan kan hmu a. Hei hi engtik hun 

lai pawhin ringtute-ah chuan hman tur a ni a, a bik 
takin inhual,mekahte a ni tur a nia. -Rinhlelhna an 
neih theihna turin an thinlungah Setana luhtir an phal 
tur ani lo va. Inrinhlelh tawnna a awm tlat chusan 
inmeih loh mai a tha zawk. 


Tun hma lama mi awm khaw lo tak, hriat chian 
pawh ni bawk, tunah erawh chuan Kristaa mi piang- 
thar lo ni ta chungchang hi eng nge ni ang? He mi 
thu-ah chuan kan Bible chuan, “Pathianin a tihthiang- 
htim tawh chu nangin thianghlim lo ti suh,” a tih thu 
Tirhkohte 10: 15-ah khan kan hmu a. Mi, tun hma 
lama suahsual rawng a lo bawi thin mai avangin hnawl 
ngawt theihna reng reng kan nei lo, a pianthar hnuah 
mi tha leh Kristian tha tak a ni tih kan hriat tho 
bawk si chuan. Keini pawh chutiang thihna khur 
atanga chhanchhuah vek chu kan ni sia. Mite hi Pa- 
thian thlirna atangin kan thlir tur a ni. Lal Isua thi- 
sena tlen fai tawhte chu thianghlim lo a ti dawn em 
ni? Ti hauh lo vang. Keini pawhin tawk kan ti 
tur a ni lo. Lal Isua thisen thiltihtheihzia kan hriat 
loh avangin, mite hi an tun hma lam nun atangin kan 
teh fo thin a ni. 


NU LEH PATE NENA INZAWMNA 


Inhual hun chhung hian tu ve ve pawh tul lo taka 
nu leh pate chunga innghah tlatna lak atanga inthiar 
fihtim hret hret a ni thin a. Inneih hnuah pawh nu 
leh pate hmangaih leh ngaihsak reng tho hi il sual a 
ni hauh lo. Bible thu ang tak pawh a ni. Amaherawh- 
chu, a tu gawk zawk emaw, a nih loh leh an pahnih 
pawhin an pahnih inkar ai maha an nu leh pate leh 
anmahni inkar thu la ngai pawimawh cheu te an awm 
66 'bawk a, chu chuan an inneih nun a tichhe thei 
thin a ni. 

Vawi khat mah nu len pate hnen atanga la awm 
hrang ngai lote hian mi Jangte ai chuan in lam an 
awn duh chawk thin. Nirsahsela, Bible chuan he thu- 
ah hian a sawi chiang kh wp mai. “Tichuan, mipa 
chuan a nu leh a pa a kaisan ang a, a nupui a vuan 
ang a; tichuan, tisa pumkhat an lo ni tawh ang.” a ti 
a ni (Gen. 2: 24).  Hmeichhe chungchang thu Sam 
45: 10-ah khan chiang takin a sawi. 


LEN CHHUAH DUN 


Innei tura inhual laiten len chhuahna hun tha 
neia an inhmuh fal fo va- an inchul nel viau hi a dik 
em? He mi thu-ah hi chuan bung hniha kan sawi 
kha kan hre reng tur a ni a, India ram chhungah hi 
chuan inhual fel yek hnuah nawh anmahni nahnih mai 
chuan kal chhuak fo tura thurawn pek hi chu thil tih 
chi niin ka hre lo. Inbiak rem hnuah tawh hi chuan 
han inbiak leh han len chhnah dun nawh a dik tawh 
alawm tite pawh an awm mai thei e.  Nimahsela. a 
tha berah chuan a tu emaw zawk inah emaw, an thian 
inah emaw, ngamna tak leh inpawh taka thu an sawi 
dun theihna ni hram sea tha. An nahniha hmun fal 
deuhva an va kal chuan titina mai piah lama inhmang 
tura thlemna kawngka an hawng lek tihna a ni. 


V Zen nei miah lova sawi takah chuan. inchul nel 
lutuk hi chn a dik lo a ni. Inhual hi dik lo taka mi- 
pat hmeichhiatna hmanna tura nhalna a la ni mai lo. 
Thil engkimah hian a hun tak a awm vek a ni. Lak 
khawm hun a awm a, paih darh hun pawh a awm tih 
Thuhrilm 3: S-ah kan hmu a ni Chutiang a nih 
avane chuan. inknah hun pawh. innsih hnuah a ni tur 
ani. Tuar hram hram Ja. in inneih nun nawh hlim- 
awm zawkin i hmang thei ang. a chhan chu inchhirna 
tur thil eng mah ser a awm dawn loh avangin. Inneih 

hma pawha inchul vel an lo chin than tawh zawngin 
an inkungkaihma tichhe thei tur zawngin bul an lo tan 
palh reng thei a, inhriat thiam lohnate a lo pung a, 
tawngtai dun tihte chu an bosal zo tawh a, chu bak- 
ah inneih hmaa lo puk lawk thlengin a lo awm thei 
thin 2 ni. 

Inhualna hi tihehingpen leh theih a ni tih rilruah 
hriat reng tur ani. Lo inchul nel tawh laklawh si a, 
intihsurha leh si chuan nula zawk chu tlangval laka a 
lo inphalrai chungchangah khan nasa takin a inchhir 
leh thin a ni. Bung hnih thua kan sawi tawh khan, 
mipa chu lo fet deuh a nih pawhin hmeichhia chu lo 
inven hle tur a ni a, a chhan chu mipate aiin an hming 
Chhiat awlsam bik vang a ni. Inchultir rem tih loh 
vang mai chuan, a neiha neih tur angte chu chin 
phah hlauh tur pawh ani lo. Neih atan a duh tak 
tak a nih chuan chutiang dodalna chuan a dang kir 
chuang lo vang a, a ngaisangin a zah phah zawk ang. 
Chutiang avanga bansan leh a nih chuan hmeichhe 
laka a rinawm lohzia tar langtu mai a ni dawn tihna. 
a ni. 


INRBM LOHNA LEH HARSATNATE 


Mi thenkhat, inbe rem diam tawhte pawhin eng 
emaw inrem lohna an han neih hlekte hian, “Inkawp 
tur kan ni lo mai awm mang e,” tia inngaihtuah buaia, 
an inremna sêt duh mai an awm thin. 


Nimahsela, inneihnaah hian nupa kara inrem loh- 
na awm hauh lo tura ngaite chu suangtuahna khaw- 
vel maia cheng, a tak ram thleng pha lo an ni Thla- 
rau mi ber berte inneihna thianghlimah pawh hian eng 
emaw ihrem lohna chhete tal chu awm thei a ni tho 
mai. Hei hiinhamtawn lohna thil vang cmaw, Pathian 
raat.a ni ta lo emaw tih tur a ni chuang lo. Chu- 

tanga kan ngai a nih chuan Pathian remtihna ang 
thlapa inneihna khawiah mah kan hmu lo vang. Sawi- 
sel zeuh awm hauh lo khawpa inremna leh ngaih dan 
hrang eih pawh awm lo tur khawp chuan, pakhat zawk 
chu mahnia rilru nei lo, Robot ang lek a ni dawn tih- 
na a ni. Thil hote avanga inrem lohna hi, inneih thulh 
phah chhan nan hman loh a tha. A lehlamah thung 
chuan mihringte hian rilru inthuhmun vek kan pu lo 
tih entirna tha tak leh mahni leh mahni inkhawngaih 
theihna leh ngaihdam indil tawn theihna hmanraw tha 
tak a lo ni reng mai. Mipate pawhin hmeichhia ang 
thovin ngaihdam dil an'hreh tur a ni lo. India hnam 
danah chuan hei hi thangtlawmna nasa tak a ni a; ni- 
mahsela, Kristianteah chuan chutiang tur chu a ni ve 
tur ani lo. Mahni nupuite hnena ngaihdam dil tum- 
na pawh nei lo chuan nupui net lo law law mai 
rawh se. 


Pawn lam thila harsatna eng eng emaw inhual lai- 
in a awm thei a, eng emaw chang phei chuan inncih- 
te pawh a tikhawtlai thei hial thin a, rilru pawh a 
tina tawn duh chawk thin. Entr nan chung angte 
chu, nu leh pate phal loh leh sum leh pai lam harsat- 
nate avangin a awm thei thin. Hei vang mai hi chuan 
lungawi loh leh thinurna thlentir reng reng tur a ni 
lo. Inhmangaihna tizual tur leh chhungkaw nun hlim 
taka in la neih theih phahna tura thiam taka hman 
tum hlauh tur ani. Pathian chuan i tuar theih chin 
a hai hauh lo va, i buai lutuk lohna tur pawhin a rin 
ngam em em a ni tih I Kor. 10: 13-ah kan hmu a. 
Ama hun takah chuan, khawi lai Tuipui sen hmunah 
pawh kawng chu a tikaw thei reng a, in pahnih atana 
hun leh hmun a ruatah chuan ropui takin a la hruai 
thleng ang che u.  Tichuan, ringblel turin i ihinlung 
chu phal suh la. ring mai rawh. 

a 
INHUAL CHHUNG HI ENGTIA REI TUR NGE 


Inrim, inhual chhung hi engtia rei tur nge? He 
mi chungchangah hi chuan dan eng mah a awm lo va; 
amaherawhchu, chinchang inhriat chian theihna turin 
a rei lo berah thla ruk hi chu tling ngei sela a tha. In- 
hlat taka awmte tan chuan he mi hun chhung hi chuan 
kum khat pel lo hram sela a tha bawk. A chhan chu 
inhual hnuah hi chuan a tu ve ve pawh ngaihtuahna 
a kal thui tawh thin a. rilrua inzawm reng tawh si a, 
rei zet mai innei lova awm reng chuan rilru dik lo 
put mai pawh thil awm thei a ni. 


Walter Trobischa'n 'tlangval pakhat ka hmangaih' 
tih lehkhabu a ziakah chuan, inngaihzawna inhual 
chhung hi naute nu pum chhunga an awm chen nen 
a tehkhin a. Naute a lo piang a, mite'n an hriatpui 
thin ang hian inneih pawh chutiang chu ni sela a duh 
ani. Nimahsela, naute a lo pian tak tak hma hian 
a than chhoh nan hun rei tak a duh, thin a. Hei hi 
inhual emaw, inngaihzawn hun chhung tur entirna 
tha tak mai chu a ni. 


INHUALNA HI THUTHLUNNA URHSUN TAK A NI 


Thu ziah nena dan ang thlip thlepa tih a ni emaw, 
ni lo emaw, inhualna hi innei turte thu inthlun tawn- 
na urhsun tak a ni a, ngaihnep mai chi a ni lo. Sam 
15 : 4-a kan hmuh angin, Pathian mi tak takte chu thu 
an lo tiam tawh chu anmahni lam chhiatna tur pawh 
ni se, sit leh mai mai ngai lo mite hi an ni, tih a 
nia. Thufing 12: 22-ah khan, “Pathian chuan chu- 
tianga mahni thutiama rinawmte chu a hmangaih a, 
rinawm leh si lote chu a hua,” tih kan hmu leh bawk 
a. Kristian tan chuan “AW a lo tih tawh: che chu 
“Aw ni law law sela, ‘Aih’ a tih chu ‘Aih’ ni law law 
mai rawh se tih Mat. 5: 37-ahte kan hmu a ni. 

A hma lama rinhlelh rukna awm thinte a dik 
ngei a nih hriat chhuah lo ni ta sela. inhualna leh in- 
ngaihzawnna chu bansan leh theih ə ni ang em ? Pa- 
khat zawk chu piangthar lo, ring lo mi a nih chuan, 
in inhualna pawh chu a rang thei ang berin in han- 
san nghal tur a ni a. chutiang inhnuhdawhna chu a 
chunga kan sawi, thutiam sut nen khian a inang lo 
ve, inneihnaa tihsual hi nangma chhiatna satliah mai 
ni lovin, Lalpa hming leh lei hial chhiat theihna a ni 
tlat. IT Kor. 6: 14 hi nangmah kaihrusitu atan i 
hmang tur a ni. 


I neih tur chu piangthar pawh ni se, in inhualna 
in sut leh theihna tur awm chhun chu, i tana a rin- 
awm lohvin emaw, a hma lama in inmil lohna thil 
eng emaw in hriat chhuah si loh, thurin pawimawna 
inkalhna ang chite a lo hriat leh si hian a ni Pa: 
thianin chutianga rinna mumal nei lo lutuk te, mi 
hrang hnena thu hran hran. mumal lo tak tak sawi 
chingte chu chawimawi pawh a duh lo va: tin, Pathian 
thu-ah pawh an lo chiang nge nge thin. Tlangval pa- 
khat, ram danga kal a duh vang maia chutiang thu sut 
leh chu ka hre tawh a. A kalsan tak nula hian har- 
satna namen lo a tawk a, a chhungte pawhin han nei- 
tu tur dang an hmuhpui mai thei si lo. Chutiang 
kawngah chuan mipate hi hmeichhiate ai chuan an 
dik lo fo zawk thin a ni. Chutianga mi rilru nghet 
lote chuan Lal Isua hi an tihliau thin a ni. Thu chu 
sawi chhuah a nih hmain zaa za dik a ni tih hriat sa 
a ri tur a ni. Chiang mang lova sawi mai mai ai 
chuan, nghah rih mai a tha zawk. Kan rilru ngheh 
lohna avangin mi dangte kan tibuai tur a ni lo. Thu- 
hriltu 5: S-ah khan, Thu tiamna hlen leh si loh ai 
chuan, tiam loh law law itan a tha zawk.” tih kan 
hmu a ni. 

MI DANGTE THURAWN NGAIHTHLAK . 


Kawppui nei tharte tan chuan, kawppui nei 'tawh, 
mahni mi rin zawng takte thurawn ngaihthlak a tha 
khawp mai. Chung ang mite thurawn dawnsawn 
chu thil blu tak a tling thin. Mipain mipa, hmei- 
chhiain hmeichhia rawn ni se. 


A tu ve ve tan pawh mipat hmeichhiatna leh tak- 
sa nih phung hrim hrim pawh inhriat chiansak tura 
inzir tawn a pawimawhin, fa hrin dan tlangpui leh 
nupa nun kalhmang hrim hrimte hriat a pawimawh 
khawp mai. He mi kawngah hi chuan mahni anpui 
lam deuh Doctor biak rawn a tha, a theih phei chuan 
Kristian Doctor ni thei sela. Nupa thenkhatte chu 
mipat hmeichhiatna lama an inkhin tawk loh avanga 
harsatna tawkte a awm theih a, chu chu hriat tul in- 
hriatsak loh vang a ni. Chutiang lam hriat theihna 
tur lehkhabu chu “Toward, Christian Marriage” By 
W. Melville Capper leh H. Morgan William (IVF) 
ziakte a awm. 


INNEIH BUATSAIH 


Innei turte chuan kimchang takin an sawiin an 
rel fel diam tur a nia. An nu leh pa leh Pastor hrith- 
in engtianga hman nge an duh tih thlengin an sawi 
tur ani. Ringtu tinte chuan inneih dan mawi leh 
thianghlim hman tum hram hram tur a ni a, ramhuai 
biate tih dan anga puithu lutuka tih tur pawh a ni 
chuang lo. India ram Kristian thenkhatte chuan 
Hindu sakhaw tih dan nen khan an kaikawp vel a. 
Ringtu inti zawk si, ramhuai biate tih dan anga han 
tih chu thil zahthlak tak a ni. Mahni thiam inchan- 
tir nan an chhangte leh thenawm khawvengte thu 
Imial an hreh vang a nite an ti a, alan dan tak zawk: 
ah chuan Pathian an pawisak loh vang a ni zawk a. 
Pathian aiin thenawm khawvengte an hlau zawk a, a 

Slamtu aiin a thilsiamte chu an bia tih Rom 1: 25-a 
kan hmuh ang kha a ni. Ring lo mite tih dan zui 
reng chung sia inneihna malsawm tura Pathian beisei 
hi thil tih awm a ni lo ve. Pathian thu hi ngun takin 
bih la, khawvel thil nena inrem siam chu phal suh 
la: tichuan, Pathianin a chawimawi ang che. 


. Inneih buatsaih lai hun hi Monu leh Mopa te tan 
Krista an rinna kawngah an chanchin inhrilhna hun 
remchang tak ani a. He hun remchang hi bawhpelh 
lovin, Lalpa tan a tha thei ang berin hman tum tur 
a ni. Heng ang zawng zawng hi nu leh pa leh Pas- 
tor-te nen a hma lamiri ngun leh chiang taka sawi 
hona neiha, inneihna pawh fel taka ruahman ni se 
thil duhawm tak a ni ang. 


Inneih dawna ngaihtuah tur pawimawh zual tam 
tak kan sawi tawh 1. A eng mah hi namnul mai 
mai chi a awm hauh lo. Van sanga Rocket kah 
chhuah pawh hi buatsaihna uluk avanga hlawhtling 
thei chauh a ni. Chutiang chiah chuan inneihna hlim- 
thlak leh hlawhtling tur chuan inneih hma rei tak 
atangin ngun taka lo inbuatsaih hi a ngai thin a ni 


INNEIH HNU 


Inneih hnu, a remchang hmasa berah nupa tuak 
tharte tan khawimaw lai hmun fal deuh. an pahniha 
inpawh taka an awm theihna tur leh Pathian an pawl 
theihna tura kal chhuah hi thil tih chi tak a ni. Hei 
hi “Honeymoon” tih a ni emaw, ni lo emaw, chutiang 
hun chu thil pawimawh tak a ni. Eng emaw harsat- 
na hrang hrang avanga hei hi i tan thil theih loh anga 
a lan chuan Pathian hnenah tawngtai la, i tana thil a 
tihsak ropuizia i hmuh hun chuan mak i ti ngawt ang. 


Inneih hnuah tawh chuan nupa tuak tharte chu 
in dang mai se a tha zawk mai thei.  Chhungkhatte 

nena chenho dual dual chu harsatna neuh neuh a awm 
duh chawk thin. India ram chhungah hi chuan sum 
leh pai lam harsatna avang leh thil dang eng eng emaw 
avangin nupa tuak tharte hian mahniin In neih a har- 
sa Chawk thin. Chutiang kawngah chuan nupa tuak 
tharte chuan nasa takin Pathian hnenah an dil tur a ni 
a, Pathianin chhungkaw tinte hi khawsak hran a remti 
theuh si a. Pathian chu kawng hawng turin rin tur a 


ni a, hun remchang hmasa berah chhungkaw hrangin 
an khawsa ve tur a ni. 


BUNG 8 
HLIMNA KAWNGPUI 


. Q. Hmeichhiat mipatna leh hmangaihna leh in- 
neihnaah hian Pathian pawhin zawh tura min duh, 
hlimna kawngpui a awm a. Nimahsela, mi tam takte 
chu kawng tawphnawk leh lungngaihthlak taka kal duh 
zawk ni awm takin an lang tlat mai ! 


He thu-ah hian thil chiang tak mai a awm a. 
Tunah pawh hian kan tan thlan theihin a la awm reng 
a ni. Tu ma chim buai phak loh, mahni thinlung 
chhungril theuhvah hian mi tinte hi Pathian hmaah kan 
ding theuh va. Pathian chauh tih loh chuan i ngaih- 
tuah leh i thu tihtlukna kha an hriatpui thei reng reng 
lo che a. Nimahsela, i nun awmzia leh malsawmnate 
chu i nun dan phungah a innghat dawn ani. Pathian 
hlimna kawngpuia kan kal dawn chuan, a man pek ve 
tur pawh kan nei a, chu chu kan ke pen tina Pathian 
zawm zel hi a ni a, a chhan chu hlimna kawngpui hi 
thianghlimna kawngpui a nih tel bawk vang a ii 
(Isaia 35: 8, 10). 


Pathian chuan a kawngpui sir tawn tawnah chuan 
hungna a siam vek a. Bible chuan chu kawngpui 
hungna tichhiaa tawn tlang chu rulin a chuk ang tih 
Thuhriltu 10: 8-ah min hrilh a. Eden huanah pawh 
Pathian chuan thei ei phal loh, hung tlat a nei a. Ni- 
mahsela, Setana a lo kal chuan, chu thing rah itawm- 
zia chu Evi a rawn hrilh ta a, ei mai chu a thatzia leh 
a ei pawhin a hnu lamah harsatna eng mah a neih zui 
loh tur thu a hrilh a ni. Tichuan, a hungna dai chu 
tawn chhe tura thlem thlukin a awm ta a. Rulpui tar 
Setana chuan rang zet maiin a chuk ta a ni. 

Q. Hmeichhiat mipatna hmangaihna leh inneih 
chungchanga Pathianin a remtih lohte chu Bible-ah 

Chiang takin hmuh tur a awm a, chungah chuan chiang 
taka sawi ani. Nimahsela, Setana hian mi maktaduai 
tam tak Pathian kawngpui pensana, a hungna sadai 
thiata, Amah ngeiin a khap thil tilui tura a thlem thluk 
an tam em em mai. Heng mipuite hian kan nu leh 
pa hmasa ber, Evi leh Adam te rutin a chukna tfir a 
chak dan kha vawiin thleng hian a la pangngai reng 
ani tih hi an hre chhuak tlai lutuk fo thin a ni. 


Kan himna chu Pathian thua cheng, Amah ngei- 
in hungna a lo siam chu zah taka awm mai chu a ni. 
“Bawhchhe lo turin fimkhur rawh, chuti lo zawng na- 
kin hnu lamah hian rilru na leh zakin i la kun reng 
mai palh ange.” A va han pawi tak em, ka lo ngai- 
thla satliah mai mai thin a, ka kawng zawh tur ka lo 
ngaihtuah ngai reng reng lo chu aw! Aw, engati nge 
mite thurawn kha ka lo pawm mai loh chu le? Eng- 
ati nge ka lo at viau chu le? Tunah chuan vantlang 
laka hmingchhiat mai loh chu hmabak reng ka nei ta 
si lo va,” ila ti dah ang e (Thuf. 5: 11-14). Pathian 
chu ngaihthahin kan tlan bosan tak tak thei lo 
(Galatia 6 : 7). 


NO A LIAM 


Johana 2: 1-11 thu-ah khan Kana khuaa inneihnaah 
Pathian chawimawina avanga malsawmna ropui tak lo 
lang chu kan hmu a. Inneihnaa thil pawimawh tak 
mai ani. Lal Isua'n a ropuizia a tihlanna hmasa ber 
a nia Tun thleng pawh hian ama ropuizia hi in- 
neihnaah pawh tihlan a duhna hi a la pangngai reng, 
mipat hmeichhiatna leh hmangaihna leh inneihnate hi 
kan hnena a thilthlawnpek ropui ber leh a ropuizia 
puan chhuahna chauh pawh ni mai lovin, keimahni kal 
tlangin mi dangtea lan chhuahtirna tura keimahni lam 
inphal dan a zira a ruahman a ni. 

Kana khuaa Uain an lo tlakchham khan inneihna 
Inah hian harsatna leh tlakchham kan neihzia a tar 
lang a. “He harsatna hian nupa karah lungnih lohna 
leh inhriat thiam lohna tawp thei lo a awmtir thei 
thin. Nimahsela, Lal Isua chu hmun pawimawh ber 
kan luahtir phal phawt chuan, Kana khuaa a tih ang 
khan, harsatna zawng zawngte chu su kiangin, ma- 
mawh min ngaihtuahsak thin a ni. 


. Krista chu kan In chhunga mikhual atana sawm 
mai a tawk lo va, Lala ni tur ani. Pasal emaw, nu- 
pui zawk emaw, chhungkuaa thunei bera hmang reng 
chung si a, “LAL ISUA CHU HE CHHUNGKUA- 
AH'HIAN LAL A NI,” tia banga thil ziak tar satliah 
mai mai hi thil nuihzatthlak a tling a. Nimahsela, 
Krista chu chhungkuaa Lal a nih tak zetna hmunah 
chuan kum sanghnih kal taa Kana khuaa a tih ang 
khan a ropuizia inpuan chhuah hi englai pawhin a 
duh reng a ni. 


“A sawi apiang chu ti zel rawh u,” tih hi Mari 
thurawn chu a nia. Chu thurawn chu an ngaihsak- 
in Isua thu ang chu an zawm aj tichuan, an harsatna- 
te chu tihkian a lo ni thuai mai ani. Innei tharte leh 
tum mekte pawhin chu thurawn bawk chu ngaihsaka 
hnialna awm lova Lalpa thu chu an zawm chuan an 
harsatnate chu engtianga ranga tihkiansak tur ni ang 
maw ? 


Inneih niah chuan Tui chu Uain-ah chantir a ni 
a. Chu tui chu Teng leh amaha tuina pawh nei lo 
api a; nimahsela, rei lote chhungin thil thlum tui tak 
leh man to takah a lo chang ta reng mai a. Hei hian 
inneihna nunah Lalpa chu chhungkaw Lal bera hman 
a nih a, inneihna nun thil eng emaw han chan dun 
thil tê tham tê mai pawhin ropuina tak a neihzia a 
lantir thin-a ni. Tuina nei ngai lo chu a lo tui ta a, 

4 hlutzia chhut phak loh chu a lo lang tan ta a, chung 
angte chu tun hma lam chuan thil ho mai maia ngaih 
fbin kha a ni. 


Chu thil mak tih avang chuan mi tam takte ma- 
mawh chu phuhruksak an lo ni taa. Nupa tuak thar 
te hlim dunna satliah mai chuan Kristian inneih chhan 
hi a tipuiting ani lo. Sam 23: 5-a kan hmuh angin 
englai pawhin nupa tuak tharte no chu a liam reng 
bawi tur ani. Pathian chuan a chhiahhlawh rinawm 
tak mai hnenah chuan, “Mal ka sawm ngei ngei ang 
che, mi dangte tan malsawmna i ni ang a, nangmah 
vangin leia hnam tin leh chhung tinte hi malsawm an 
ni ang,” ati. Gen. 12: 2,3: Gal, 3: 14-a kan hmuh 
angin, chu malsawmna chu keini tan pawh a Ia ni 
reng a ni. Chutiang aia thil tum ropui chu inneihna- 
ah hian eng nge awm thei chuang ang? Nimahksela, 
mi dangte tana malsawmna hnar kan nih dan tur chu 
kan ni tin nuna Pathian thu kan zawm leh zawm lo- 
vah a innghat tlat a ni. “I thlah atangin khawvela 
hnam tinte chu malsawm an ni ang a, ka thu i ngaih- 
thlaka i zawm avang hian,” tiin Lalpa chuan Abra- 
hama hnenah a sawi (Gen. 22: 18). 


Kana khuaa thil mak a tih khan mipat hmeichhiat- 
na lama lo che khawlo tawhte tan te, hmangaihnaa lo 
tla sual palhte leh kawppui lo thlang sual tawhte tan 
beiseina a keng tel a. Kana khuaa Uain-in a daih loh 
tum pawh khan Lalpa lam an hawi mẹuh chuan a lo 
hlawhchhamtir duh hauh lo mai. I dik lohna chu eng- 
tianga nasa pawh ni se, a hnena i kir leh phawt chuan 
i mamawhte chu a hnawlsak hauh lo vang che. 


I mamawh chu rinawm taka nghak tur leh i lo 
dik lohna te chu hrilh tur chein a zawt duh mai che 
a ni a, i ât leh hriat lohna avangin emaw, tu emaw 
nen thui taka kal i lo remti tawh thin reng em? Hriat 

lohna avangin hmangaihnaah i lo buai thui hle tawh 
em? Chu mi avang chuan a ngaihna hre lo leh lung- 
hnur takin tunah hian i awm mek em? Miten an 
hre thiam tawk lo chein an hawvin, a nih loh leh tih- 
chhiat an tum tawh reng che em? Chutiang a awm 
chuan muang lovin Lalpa lam hawi vat rawh. Mi- 
sualte thian a ni si a. 1 sualte ngaidam turin a nghak 
satliah mai che pawh a ni lo, 1 nuna Setana'n a tuh- 
chingpenna zawng zawng lak atang khan tlen fai che 
a duh a, he mi thil pahmıh ti tur hian a nı khawvela 
a lo kal chu ni (IJoh. 3: 5,8). I tan ngei pawh bei- 
seina a la awm lai hian thinurna chu kawng kian reng 
reng suh ang che. Lalpa chuan Kana khuaa inncih- 
naa mamawhte aia tam a siam thei a, chutiang bawk 
chuan i tlakchhamte phuhruk khawp aia tam pawh a 
siamsak thei reng che a ni. Lalpa chuan a ropuina 
chu Kana khuaah a lan chhuahtir a, nangma chung- 
chang thu-ah pawh a la ti thei reng a ni. 

Lungawi lohna i neih chuan a bulah dik takin 
tan tha leh la, Kristian nun dik tak chu lak lam ni 
lovin, pek chhuah lam atangin a ni (T.T. 20: 35). Pa- 
thian chuan i thatna turin eng kim a thawhsak thei 
che a, duhthusam tihpuitlin theih si loh ai chuan Ama 
ropuina atan chuan i nun ngei pawh a siam famkim 
thei a ni. 

ROPUINA ATANGA ROPUI ZELIN 

Mipat hmeichhiatna leh hmangaihna leh kawppui 
neih i tumna chu Pathian ropui lanna tur zawnga tih 
ni sela, Pathian duhzawng ang tak i neih theih loh chu 
hlau duh suh. Izin kawng a tawp thlenga Sakeibak- 
nei leh ramsa koham pui pui awm tawh lohna, Pa- 
thian ropuina a ên deuh deuhna hmun, êng zual zel 
leh a fiah deuh deuhna kawngpui zelah chuan a hruai 
hlauh thung dawn che a ni. I dam chhung hian 
Van ram kawngpui chu zawh ngei ang che. Amen. 

